
Povodom 40-godišnjice Komunističke partije 
Jugoslavije 
UČENICI VRTLARSKE ŠKOLE U NOB 


U razdoblju velike borbe radničke klase za ostvarenje težnja naših 
naroda, a naročito za vrijeme Narodnooslobodilačke borbe i vrtlari su 
dali dostojan prilog tom općenarodnom pokretu. 


sjećamo se, među ostalima, odlučnog držanja đaka i nastavnika ta- 
dašnje Vrtlarske škole u Božjakovini. 

Nedugo poslije kobnog 6. travnja 1941. godine polaznici škole opre- 
dijelili su se za Narodnooslobodilački pokret. Ujesen 1942. godine osno- 
vana je u Božjakovini partijska organizacija, a istovremeno je u Vrtlar- 
skoj školi osnovana organizacija SKOJ-a, kojoj su pristupili svi đaci, 
njih 21. Osim u drugim akcijama, ta je organizacija radila u partijskoj 
tiskari na umnožavanju propagandnog materijala. U srpnju 1943. jedan 
od đaka priključio se Moslavačkoj brigadi, a deset dana nakon toga otišli 
su u partizane svi ostali đaci. Jedni su se priključili Moslavačkoj, a drugi 
XIII. proleterskoj brigadi. 


Od 21 đaka Vrtlarske škole, koji su se zdušno odazvali pozivu Partije 
i knjigu zamijenili oružjem, samo ih je šest doživjelo Oslobođenje. 

Povodom 40-godišnjice komunističkog pokreta u Jugoslaviji sjećamo 
se mladih drugova vrtlara, koji su dali svoje živote za slobodu i dobro- 
bit radnog naroda. 


Nesebičnim i požrtvovnim radom na unapređenju naše struke u no- 
voj, socijalističkoj Jugoslaviji, najdostojnije ćemo se odužiti njihovoj 
uspomeni. 


NARODNI HEROJ 
NIKOLA ŠAKIĆ 





U sjećanju svih, koji su s njim radili, ostao je mlad, vedar, uvijek 
nasmijan, a u vršenju dužnosti savjestan i marljiv. 

Rodio se 13. III. 1916. u Brnjauški, kotar Glina. Nakon četiri razreda 
gimnazije završio je Vrtlarsku školu u Božjakovini. Učestvovao je u 
radničkom pokretu još prije rata, radio u »Seljačkom kolu« i Stranci 
radnog naroda. Bio je namješten u Gradskoj vrtlariji u Zagrebu i radio 
na uređenju gradskih perivoja. Od godine 1939. član je KPJ. Od godine 
1941. aktivno učestvuje na organiziranju NOP-a u Zagrebu. Bio je sekre- 
tar I, rajonskog komiteta KP, a početkom mjeseca srpnja postao je član 
Mjesnog komiteta Zagreb. Sudjelovao je u pripremanju značajne diver- 
zije u telefonskoj centrali na glavnoj pošti u Zagrebu. Kad je izlazio sa 
sastanka za pripreme te akcije, prepoznali su ga agenti. Htio je uskočiti 
u tramvaj, ali su ustaše otvorile vatru na njega i ranile ga. Tako je ra- 
njen, uhapšen i odveden na policiju. Bio je strahovito mučen, no zahva- 
ljujući njegovu herojskom držanju, policija nije uspjela ništa doznati 
o drugim učesnicima, pa je akcija izvršena po predviđenom planu. 

Drug Nikola Šakić strijeljan je u rujnu 1941. godine u Rakovom Po- 
toku. 

Proglašen je za Narodnog heroja 20. XII. 1951. godine. 

Sjećajući se druga Šakića, sjećamo se svih drugova vrtlara, koji su 
dali svoje živote za Partiju i za svoj narod. 

Lik gradskog zelenila 


Ing. IVAN ZEMLJAK 


Popularna, je tvrdnja, da je zelenilo u gradu higijenski faktor, pa se pritom 
pomišlja na higijenu dišnih organa. Međutim, ovo zelenilo kao izvor kisika, jedva 
da nešto znači. Ispravno je naprotiv gledanje, da obnova istrošene atmosfere za- 
visi od klimatskog položaja i strujanja iz šire pozadine u topliju zonu nad gradorn. 
(Ungar-»Hortikultura« 1958). Površine cesta izbacuju u zrak mnoštvo čestica, 
kojih se štetnost umanjuje udaljavanjem od njihova izvora, ali ove razmake 
uvjetuje komunalna ekonomika. Čistoća atmosfere zavisit će zatim od vrsnoće 
prometnih površina i prometa na njima. Viši spratovi u boljoj su atmosferi, a 
visoke zgrade i ekonomski opravdavaju veće međusobne razmake. Približava se 
doba, kad ćemo kućna ložišta zamijeniti centralnim izvorom toplote, a u dogledno 
vrijeme upravljat ćemo, nadajmo se, naoblakom i oborinama. 


Riješena su mnoga pitanja javne higijene, ali je ostalo kritično ve- 
liko područje oboljenja živaca i bolesti srca i krvotoka. Teško je go- 
Voriti o poštedi čovjeka u tom pravcu. Suvremeno društvo razvija jake 
utakmice, podstiče brzinu i uzbuđenje, izaziva umor i strah. U inten- 
zitet doživljaja srlja se kao u život sam, koji je, na kraju, ravnovjesje 
dinamičkog reda. Od mnoštva utisaka, podsticanja i depresija remeti 
se, ali i stalno uspostavlja čovjekova psihička ravnoteža. Ne bi bila 
razumljivo otimati čovjeka tempu civilizacije i danim razvojnim po- 
tencijalima, ali bi to više bio zadatak higijene da pronalazi i izgrađuje 
uvjete čovjekova jačanja. 

U tom smjeru djeluju brojni fiziološki kontakti, sportske djelatnosti 
i svakovrsna razonoda, a na duhovnom planu umjetnosti. Naše bi pi- 
tanje ovdje bilo: da li fizička sredina svojim likom pridonosi ublažavanju 
spomenutih uzbudljivih činilaca? Da li estetski faktor te sredine dje- 
luje rekreativno? Kako napose djeluju krajolici, parkovi i nasadi? 

U prirodi se biljka pojavljuje u punoj nezavisnosti od čovjeka, da 
bi razvojem civilizacije stupila u njegovu izravnu službu na sve većim 
površinama i brojnijim namjenama. Poslije prvobitnog samoniklog ras- 
linstva i kasnijeg bilja na poljoprivrednim površinama, nastupila je 
biljka u okolišu čovjekova doma u svrhu njegova odmora i uživanja. 
Živeći od svog iskona u simbiozi s biljem, čovjek ne izlazi iz tih veza 
bez štete po svoj biološki balans. Izumiranje porodica u gradovima na- 
kon nekoliko naraštaja dokaz je tih promjena, mada zato nije odgovo- 
ran samo kemijsko-fizički milieu, nego cjelokupnost gradskog života. 
Nasrtaje prirode i društva čovjek dočekuje svojom biološkom snagom, 
pa njoj odolijeva pozljedama, ali u odmoru i pasivnim časovima čovjek 
treba da prima utiske, koji će ga smiriti, ojačati, oduševiti. 

Prema suhoj materiji građevina, koju je planski složila ljudska ru- 
ka, zelenilo djeluje elementarno odmorno, kao da čovjekove vegetativne 
komponente nalaze u zelenilu neku podršku. Tvrdoću građevina raslin- 

stvo uzdiže u humaniju sferu. Na pogled zelenila bude se u nama aso- 
cijacije na veliku prirodu, na njezine idile, šetnje i odmore, na vrt 
djetinjstva. Treperi bilje u draži svojih obnova, pretače se u rasvje - 
tama, smiješi u cvjetanju. Zelenilo spaja građevinu s tlom, sraštava ih 
u ambijentalni lik. Građevine urasle u zelen kao da su s čovjekom sra- 
sle, Tek kuća s raslinjem čini čovjekovu pravu postojbinu. Neki zeleni 
kutak ili krošnja stapa se s kućama u vizualne konstante, u uspomene, 
kojima se navraćamo. Kako bi izgledala zgrada zagrebačkog Rektorata 
bez jedinstvene platane? Kolika je raskoš zimske atmosfere u platana- 
ma Zrinjevca? Stari bagrem nad stubama prema Dugoj ulici, nadsvo- 
đujući klanac, skuplja ga u jedinstven motiv. Sapeto u kamen grada 
drvo to jače progovara. Drvo uza zgradu najljepši je susret prirode i 
ljudskog djela. : 

Tokom svog kulturnog sazrijevanja čovjek je u oblicima vegetativne 
prirode našao element vidnih naslada. Izrazitost raslinstva s prirodnih 
staništa postala je predmetom njegova promatranja, izbora i uzgoja. 
List, grm, drvo doimaju nas se estetski bilo kao forma i izraz skrivene 
biološke podloge ili pak budeći asocijacije. Obrisi, strukture, habitusi, 
vrste i grupacije bilja pobuđuju čovjeka na dalju kulturu tih oblika. Tu 
počinje domena arhitekture. 

S mirne travne površine počinje pejzažist svoje djelovanje: iz pra- 
znog prostora, iz likovnog vakuuma, razvodi likovnu snagu zelenila, 
pomoću bilja on gradi intervale, prostorne napone, vaja volumene, go- 


Jasen na Rokovcu 
u Zagrebu 





Snimio: H. Drljević 





Kuća i pejzaž — njemački primjer 


vori bojom i crtežom. Na platnu travnjaka rastu likovi posebnog reda, 
giba se prostor od idiličnog kutka do duboke vizure, čita se vrijeme od 
prolaznog lista do crnog debla. Upotrebom bilja pejzažist gradi pro- 
storne, plastične, kolorističke i grafičke senzacije, ali iznad čovjekova 
učešća, kroz zeleni element osjećamo divne snage rašćenja i objavu pri- 
rode, da bismo, konačno, u rasvjetama i atmosferama doživjeli puno 
sazvučje prirode i čovjeka. 

Iz plavih i zelenih tonova uzduha, voda i raslinstva govore nam 
duboka srodstva. U zelenoj prirodi slutimo staru postojbinu, hranu i 
zdravlje, a od saživljavanja s tom sugestivnom podlogom, kroz njene 
nebrojene oblike, javlja se uživanje estetskog fenomena kao blagotvor - 
ne psihičke zone. Sredina, koja nas u gradu opkoljuje, dosiže u estet- 
skom oblikovanju svoju povišenu pojavu. Tu govore oblici: od urbani- 
stičkih ambijenata do pojedinosti na zgradama, od nasada do interie- 
ura, ali ovi oblici mogu da nas guše ili podižu, ali ako je pored ekonom- 
skih i tehničkih griješki neka građevina slučajno i lijepa, mi ćemo joj 

Kuća i biljka — 
engleski primjer 





griješke lakše oprostiti, kao da je po ljepoti nešto »spašeno za vječ- 
nost«. Ljepota nas afirmira i sjedinjava, ona je oslobođenje od nereda 
i nezadovoljstva. U susretu s lijepim prekida se neka možda štura 
misao, a svijest uspostavlja u zoni euforije. Ljepota znači sklad pojava 
u nekom mediju, u vidnom, na primjer. Taj sklad izaziva sličan odraz 
u čovjeku, smiruje ga. Zato je estetski izraz uopće, a vizualna ljepota 
okoliša napose, faktor rekreacije. 

Izmedu arhitekture i hortikulture ima srodnosti u djelovanju i do- 
punjavanju. Obje rade s volumenima i prostorima iako nejednakih kon- 
zistencija. Obje dosižu svoje najtananije objave u rasvjetama od sunca 
i mjeseca ili od umjetnog osvjetljenja. Čar arhitektonsko-hortikultur- 
nih kompozicija leži u suprotstavljanju geometrijskih i organskih 
ritmova jednog i drugog umijeća, u promjenljivom scenariju zelenila 
prema statičkoj postavi zgrada, u susretu organske i anorganske pri- 
rode. Ishodna podloga pejzažnoj i arhitektonskoj plastici je tlo. Na bre- 
žuljcima progovara snaga topografskog profila, zelenila i vidika organ- 

ski čvrsto i osebujno. Na ravninama i avenijama, među vertikalnim 
platnima zgrada, u jakim aglomeracijama kuća i ljudi, prevladavaju geo- 
metrijski odnosi i harmonije. Ekonomika projektiranja zgrada, putova 
i instalacija često navodi na stvaranje jednoličnih četvorina na tlu i na 
pročeljima. Da bismo ovakve prostore upitomili i ublažili tvrdi ritam 
zgrada, treba ih razgranati u manje i raznolike, a u tom će nam pomoći 
raslinstvo — od drveća do cvijeća. Pored golemih zgrada i prostora pro- 
laze velike avenije u kojima se pješak deprimira i gubi. I tu ćemo 
raslinstvom prekinuti udaljenosti, povremeno zakloniti nedoglednu vi- 
zuru ulice, pružiti oku ugodne susrete duž puta, zaustaviti korak. 

Ali, kao što će urbanističke zamisli uspjeti samo ako budu ostvarene 
u cjelinama, tako je i s gradskim pejzažima. Uporedo s urbanističkim 
osnovama morali bismo i zadatke zelenila zahvaćati velikim okvirnim 
planovima, koji će rasporediti osnovne efekte: prostore, krupnu biljnu 
plastiku, vrste, značajke, namjene površina, ambijente i vidike, sve do 
integracije u okolnu prirodu. Što arhitektura često uskrati, mora da 
nadoknadi zelenilo. Da stvori drage zavičaje i postojbine, da nam omili 
dom, četvrt i grad. U vremenu velikih aglomeracija, mehaničkog rada, 
ubitačnih brzina, ta je težnja sve veća. Težimo gradovima vedrim i 
radosnim, a u njihovu stvaranju rad pejzažista od velikog je značenja. 


Peristerski bor 
(Pinus peuce Griseb.) molika 
Arh. PAVAO UNGAR 


Moliku je otkrio bečki botaničar Grisebach 1839. godine na Peristeru, 
gdje ona tvori vanredno lijepe i prostrane šume. U čistoj sastojini za- 
uzima ovdje površinu od 1100 ha. U zajednici s jelom pojavljuje se na 
daljnjih 500 ha, a s bukvom na još preko 100 ha. Donja joj je granica 
ispod 900 m nadmorske visine, a penje se sve do 2400 m, zahvaljujući 
svojoj velikoj otpornosti na mrazove. Otpornija je od smreke i bukve, 
koje je ne mogu slijediti do te visine. Zbog toga se u visinskim predje- 
lima pojavljuje samo u čistim sastojinama. Zauzima sjeverne ekspozi - 
Cije, koje su jače izložene oborinama. Pojavljuje se pretežno na silikatnoj 
podlozi, ali je na drugim nalazištima ima i na karbonatnim tlima, Voli 
dublja tla, ali raste i na strmim, kamenitim terenima. 


U tercijaru je bila rasprostranjena u Evropi te je dokazana i u Polj- 
skoj, ali je za vrijeme Ledenog doba potisnuta na jug i sačuvala se do 
danas na malom arealu od nekih 30.000 ha u planinama Makedonije, Ko- 
smeta, Bugarske, Albanije i sjeverne Grčke. Osim na Peristeru identifi- 
cirana je na Šari, Staroj planini, Vitoši, Rili, u Rodopima, Pirinu i još 

Šuma molike u čistoj sastojini nedaleko Begove Cesme (1.430 m nadmorske visine) 


nekim manjim lokalitetima. Iako na nekim drugim nalazištima ima moć- 
nijih i starijih primjeraka, čini se, da nigdje ne dominira u toj mjeri kao 
na Peristeru. Zbog toga se naziva još i Peristerski bor. 

Pripada u skupinu vajmutovaca, u kojoj su i američki borovi Pinus 
strobus, P. excelsa, P. lambertiana i dr. Svi ovi borovi imaju 5 iglica u 
jednom  čuperku. Iglice podsjećaju na iglice vajmutovca, ali su nešto 
tvrđe, čvršće i tamnije. Raste sporije od vajmutovca i ne doseže nje- 
govu visinu. Izrazito je elegantna pojava, vitka rasta, valjkasta, na vrhu 
čunjasta oblika, vodoravno raširenih grana u donjem dijelu stabla. Bliže 
vrhu grane su lako uzdignute. 

S hortikulturnog gledišta spada među najvrednije endeme Balkana. 
Po svojoj dekorativnoj vrijednosti daleko premašuje bijeli bor i ravan 
je vajmutovcu, od kojeg je otporniji protiv biljnih bolesti i štetočina. 


Osamdesetgodišnja 
šuma molike 
kod Jorgovog Kamena 





Snimio: P. Ungar 





Protiv zime potpuno je otporan, što se ne može tvrditi za neke nje- 
gove američke srodnike, koje češće srećemo u parkovima, kao Pinus jef- 
ireyi i P. excelsa. Za razliku od ostalih borova, koji izrazito vole svijetlo 
(heliofilni) peristerski bor dobro ponosi i lako zasjenjivanje. 

Ovaj bor, jedan od najplemenitijih i najotpornijih, odavno je već pro- 
dro u parkove zapadne i sjeverne Evrope i Amerike. Samo u nas, u našim 
parkovima, još nije našao svoje mjesto. Nije čak uspio ni to, da se uz 
druge borove pojavi u parkovima Bitolja, desetak kilometara daleko od 
svog prirodnog staništa. 

Cini mi se, da ovdje griješimo. Mislim, da je već vrijeme, da počnemo 
ozbiljnije raditi na tome, da u naše parkove unosimo prvenstveno naš 
materijal. Zahvaljujući zbiru raznih okolnosti, geoloških, geomorfoloških, 
klimatskih i drugih, naša zemlja pripada među ona područja u svijetu, 
koja se ubrajaju u najbogatija u pogledu raznolikosti biljnog svijeta. 
Peristerski bor je samo jedan od naših endema, koji su za hortikulturu 
od velike vrijednosti. 

Trebalo bi da ove naše bisere bolje upoznamo, da ih uvedemo u naše 
rasadnike i primijenimo ih u našim parkovima i javnim zelenim površi- 
nama u onom opsegu, u kojem oni to i zaslužuju. 


U prašumi peristerskog bora, nekoliko stotina metara ispod samog vrha 
Snimio: P. Ungar 

Dio izložbe uz jezero 


Osvrt na prvu švicarsku vrilarsku izložbu 
Ing. ZVONIMIR FROHLICH 


U Zurichu održavala se od 25. travnja do 11. listopada 1959. prva 
švicarska vrtlarska izložba, koje je inicijator bio agilni švicarski savez 
vrtlara. Glavni zadatak te najveće vrtlarske priredbe, koja je dosada 
provedena u Švicarskoj, bio je ovaj: što veća popularizacija i manife- 
stacija dosadašnjeg dostignuća cijele struke, vrtnog planiranja i obli- 
kovanja. 

Za održavanje izložbe izabrana su dva stara parka uz jezero, i to 
Belvoir park, s velikim visinskim razlikama terena, i Zirichhorn njemu 
nasuprot, koji je gotovo posve ravan, s ukupnom površinom od okci 
150.000 m?. Oba dijela bila su međusobno dobro povezana posebno 
izgrađenom žičarom i specijalnim prometom brodova. Iznad gradskih 

ulica Mythenquai i A. Eschera ul. bio je izgrađen posebni željezni 
most za prijelaz pješaka sa širokom terasom, vidikovcem i kioscima. 

Svi pripremni radovi za izvršenje tog velikog zadatka bili su pod 
vodstvom Pierre Zbindena, vrtnog inspektora grada Ziiricha, a cijela 
osnova povjerena je centralnoj planerskoj grupi. 

Ta grupa, u koju su ušli poznati švicarski arhitekti: Walter i Klaus 
Leder, dr. J. Schweizer, Ernst Baumann i Willi Neukom, bila je oba- 
vezna da s jedne strane postigne željeno jedinstvo i reprezentativnost 
izložbe, a s druge da dopusti pojedinim izlagačima dovoljno slobode u 
oblikovanju pojedinih zamisli. 

Priređivači su se trudili, da s podjelom određenih privlačnih točaka 
budu jednako interesantna oba dijela izložbe. U tu svrhu obilno je isko- 
rištena raznolikost terena, koja je na jednoj strani izražena ravnicom, 
što leži izravno uz jezero, a na drugoj razigrani brežuljkasti teren s li- 
Jepim vidicima, dopustio je osobite mogućnosti vrtlarskog oblikovanja. 
Tako su posjetioci imali prilike vidjeti na lijevoj obali: veliku dobro 
oblikovanu Belvoir-terasu s lijepim vidicima, cvjetni parter, jezerce 
vodenog bilja, veliki vodeni vrt s vrlo efektnim Mirabella-vodoskokom, 
koji automatski upravljan neprestano mijenja igru mlazova vode, koji 
se ne ponavljaju za vrijeme od pol sata. Vodoskok privlači veliku paž- 
nju danju, a noću zadivljuje naročito krasnom igrom obojenih mlazova, 
koji se neprestano mijenjaju po obliku i boji. Ovdje je i lijepa velika 
pergola vođena polukružno, pa ružičnjak s novitetima ruža, koji pri- 
vlače mnoštvo ljubitelja i stručnjaka, što ih s ljubavlju ogledavaju, 
prave bilješke i narudžbe. 


Odmaralište na Belvoir-terasi Snimio: Z. Frohlich 





Na obronku brda dobro je smještena i oblikovana čajana s japan- 
škim vodenim vrtom i kaskadnim vodopadima, što prelijevaju vodu 
iz viših bazena u niže uz blagi šum vode. 

Sve te nove parkovne postave dale su starom parku osvježenje sa 
suvremenim parkovnim rješenjima, koja će ostati i nakon zatvaranja 
izložbe. 

Da spomenemo još ovdje izložbu grobnih spomenika, koja je po- 
stavljena u obliku malog groblja, gdje je nažalost glavna pažnja po- 
svećena samim spomenicima, a ne hortikulturnom rješenju. Uz to su 
prikazana neka tematska vrtna oblikovanja: mali kućni vrt, vrt la-: 
danjske kuće, weekend-vrt, zatim je prikazana ladanjska kuća s kuć- 
nim vrtom i bazenom za plivanje, ležaljkama, stazom za boćanje i 
drugo. Na nekoliko mjesta izgrađeni su i razni tipovi vrtnih sjenica, 
od kojih je interesantna ona s otvorenim ognjištem — kaminom. 

Prelazeći mostom za pješake do luke na jezeru upada u oči dobro 
oblikovno riješen i izveden »Patio des paysagistes romads« prema 
projektu N. Bischoffa uz suradnju većeg broja raznih stručnjaka. U 
atrijum ispod hodnika bila je postavljena bogata prodavaonica stručne 
vrtlarske literature i izložba planova i fotografija izvedenih objekata 
vrtnih arhitekata, što je privlačila poseban krug posjetilaca izložbe. 

Na desnoj obali jezera, u Zurichhornu, sve vrtne postave bile su 
usklađene s postojećim predjelom, biljem i jezerom: put ruža, dolinica 
Rhododendrona i Azaleja, vrt na jezeru, sunčani i kupališni vrt, jezerce 
nimfa, kao i velika atraktivna igra vode na jezeru. 

S više ili manje uspjeha izvedena su i prikazana neka tematska: 
rješenja vrtnog oblikovanja: vrt pjesnika, vrt filozofa, vrt ljubavi, koja 
su bila različito komentirana i primljena. Na toj strani izložbenog 
prostora u ukusnom paviljona, izvedenom na suvremen način, prire- 
dene su posebne izložbe, koje su interesirale znatan krug posjetilaca: 
lončanice, kakteje, umjetnost vezanja cvijeća, internacionalna izložba 
orhideja, vjenčani boket u razna vremena, voće i povrće, a za posjednike 
vrtova bio je posebno uređen voćnjak plemenitog voća, obiteljski vrt 
i ukrasno grmlje. 

Treba spomenuti, da je na cijeloj izložbi bio s vrlo mnogo ukusa 
postavljen velik broj moderne vrtne plastike od kamena ili kovana 
željeza. 

Poseban dio izložbe bio je ureden kao sajam vrtnog alata i moto- 
riziranih pomagala, gnojiva i sredstava protiv štetočina, lončarstvo, 
vaze, odjeće u vrtlarskom zvanju. Interesantna za stručnjake bila je 
tematska izložba: znanost u službi izgradnje vrtova, organizacija iz- 
gradnje vrtova, strojevi u izgradnji vrtova i stručni prikaz »od uče- 
nika do majstora«. Ovim nisu spomenute sve teme, koje su na izložbi! 
bile prikazane, ali je odmah uočljiva želja priređivača da posjetiocima 
svestrano prikažu sadašnji stupanj svih grana vrtlarstva uopće, a na- 
pose u Svicarskoj. 

Švicarski vrtni arhitekti uspješno su prikazali — na razmjerno ma- 
lom izložbenom prostoru — mnogobrojne mogućnosti suvremenog obli- 

Pogled na dio izložbe 
Patio romanskih pejzažista 








Snimci: Z. Froh'ich 

kovanja parkova i vrtova. No njihov trud bio bi uzaludan, da za ostva- 
renje svojih zamisli nisu imali zaista kvalitetan kadar izvođača i uzga - 
jača. To je vidljivo u cjelini i u svakom detalju, a prikazani i upotreb- 
ljeni biljni materijal zaista je kvalitetan. Ljubitelji i stručnjaci imali 
su prilike, među ostalim, vidjeti mnoge nove vrste ruža i nove boje, 
koje su rezultat velikog iskustva i neumorne uzgajačke strpljivosti. 


Da je ta izložba modernog oblikovanja vrtova naišla na dobar pri- 
jem, dokazuju dva milijuna posjetilaca, koji su ovdje stekli pravi dojam 
o vrijednosti vrtne umjetnosti u životu suvremenog čovjeka. Svaki od 
njih bit će sigurno dobar propagator potrebe svih grana vrtlarstva i su- 
vremena načina oblikovanja parkova i vrtova. : 

Mora se priznati, da je u cijelosti uspješno ispunjen zadatak, što 
ga je postavio švicarski savez vrtlara prigodom organiziranja ove zaista 
lijepe i uspjele izložbe. 

Naši stručnjaci, koji su imali prilike razgledati izložbu, sigurno 
su ovdje dobili mnoge nove pobude i učvrstili odlučnost za rad na usa- 
vršavanju i proširenju svih grana ukrasnog vrtlarstva kod nas. 


Izložba vrtne arhitekture u Dortmundu 
SILVANA SFISSEL 


Zadnjih desetak godina velike izložbe vrtne arhitekture u različitim 
gradovima Evrope privukle su milijune posjetilaca i mnogo pridonijele 
popularizaciji vrtne kulture. Teško pregledne i šarolike, te izložbe se 
međutim u očima promatrača lako izjednače. Do toga ne dolazi, kada 
uočimo specijalnu namjenu i cilj takve izložbe. Tada ona dobiva svoje 
specifično mjesto i realnije je možemo ocijeniti. 

Izložba u Dortmundu 1959. god. imala je specifičnu svrhu, koja je 
za naše vrijeme tehnike i strojeva osobito značajna i važna. Dortmund | 
leži usred Ruhra, poznatog golemog industrijskog područja Zapadne 
Njemačke. Ako je igdje ljudska ruka »uspjela« da dehumanizira kraj, 
tada je to učinila ondje. Beskrajne aglomeracije industrije s golemim 
halama i dimnjacima čine ljudski život tmurnim i nezdravim. Što može 
da pruži vrtna umjetnost čovjeku, koji je osuđen da ovdje proživi svoj 
život, može li da preobrazi jedan »mrtvi« pejzaž i učini ga ljudima pri- 
vlačnim i rekreativnim? To je bio problem i svrha izložbe u Dortmundu. 
Kad znamo, da se proces industrijalizacije danas širi cijelim svijetom 
i da sve veći predjeli zemlje postaju mrka poprišta industrije, tada ova 
izložba dobiva mnogo šire i aktualno svjetsko značenje. 

Treba priznati, da je podvig u Dortmundu uspio. Evo što on pruža 
industrijskom gradu i njegovu čovjeku. Predio, izabran za izložbu, leži 
unutar šireg gradskog kruga, a bio je potpuno odbojan i neprijatan 
pejzaž. On je sada pretvoren u golem rekreativni park, koji intenzivno 
i bogato povezuje rad s odmorom. Ali ne samo to. Predic izložbenog 
prostora, taj novi park, uspostavio je kontinuitet zelenila uređenjem 
javnog pojasa. Taj polazi iz centra grada, preko izložbenog parka, zao- 
bilazeći industrijsko područje, botanički i zoološki vrt te se pretapa u 
slobodan pejzaž. Svakako moramo priznati, da to nije malo. Izložba 


Pogled na bogati 
cvjetni vrt 





Snimio: Wenzler 





Izložba se održavala na terenu, koji neposredno graniči s velikom industrijom čelika 
| Snimio: Wenzler 


ovdje nije samo manifestacija profesionalnog znanja vrtnog kreatora, 
već nešto više, a to je organsko uklapanje vrtnih sadržaja u pejzaž 
grada — humaniziranje grada. Moramo priznati zasluge projektantima 
i realizatorima izložbe u Dortmundu na tom zamašnom podvigu. 

Naravno, svrha je izložbe bila i to, da se posjetioci iz mnogih ze- 
malja upoznaju s problemima suvremenog rješavanja javnog zelenila, 
kućnog vrta i sa specifičnim odnosima pejzaža i vode, zaštite pejzaža, 
novostima vrtne tehnike. 

Da bi se dobila slika o zamašnosti realizacije, ne će biti na odmet da 
se navedu i neke brojke. Uži kompleks same izložbe proteže se na pro- 
storu od 60 ha. Velikim terenskim radovima modeliran je teren. Zapadni 
dio parka nastao je nasipavanjem 185.000 m? zemlje, a 135.000 m? 
zemlje je prigodom modeliranja ostalog terena prebačeno. Posađeno je 
preko 1200 velikih stabala i time postignute nove prostorne vrijednosti. 
Mreža parkovnih putova duga je 17 km, ona povezuje sve dijelove parka 
u jednu cjelinu. Velik udio u oblikovanju parka imala je voda. Pri for- 
miranju terena nalazilo se na izvore, koji su diktirali izgradnju većih 
vodenih ploha i potoka. Vodene plohe pokrivaju 4 ha terena. Tako je 
nastao velik bazen s vodoskocima i tri velika jezera i nekoliko manjih. 
Izveden je i jedan topli bazen u terasama za tropsko vodeno bilje. 
Osobito je slikovit niz jezera u dnu parka pod ozelenjenim nasipima 
šljake, pred industrijom. 

Jedna trećina površine parka su travnjaci. Kompaktno visoko zele- 
nilo grupirano je većim dijelom periferno. Duž putova su izložbeni pro- 
stori: četrdesetak intimnih vrtova, različito obrađenih, koji pokazuju 
mogućnosti u formiranju suvremenog vrta. Paviljoni, sjenice, bazeni, 
opločeni putovi, zidići i sl., zatim bogata i raznobojna vegetacija, drve- 
će, grmlje i perene, u svakom pojedinom slučaju stvaraju nove i dru- 
gačije ambijente malog obiteljskog vrta. Svi su oni ipak povezani u 
cjelinu i dojam je izjednačen i usklađen. Prikazan je osim toga uz 
glavni put cvjetni vrt s bogatim nasadima sezonskog cvijeća — 500.000 
tulipana i oko 700.000 drugog lukovičastog bilja u proljetnom nasadu, 
dok ljeti ovdje cvatu od lipnja nadalje u stotinama tisuća astre, cinije, 
zijevalice (Antirrhinum) i dr. Taj cvjetni nasad u slobodnim skupinama 
i krasno kombiniranim bojama pokriva golemu površinu parka. Narav- 
no da su ovdje prikazane zadnje novosti najpoznatijih tvrtka u Nje- 
mačkoj i Holandiji. Neke sorte tulipana prvi su puta prikazane. Osobito 
je efektan zimzeleni vrt. Bogatstvo boja 2000 rododendrona i azaleja 
u 1000 vrsta i drugog zimzelenog bilja, naročito zimzelenih pokrivačica 
tla, neopisivo je. Vrt ruža je pejzažno oblikovan, to je izložba najnovijih 
vrsta ruža. Oko 73.000 komada i 500 vrsta tvore čitav jedan park 
ruža. Prikazane su i tradicionalne sorte ruža. Posebni su dijelovi 
parka posvećeni dalijama u najnovijim vrstama (5500 kom. 259 vrsta), 
gladijolama (5755 kom. 59 vrsta),  primulama (50.000 kom), ljiljanima 
(7000 kom. u 20 vrsta), irisima s mnogo noviteta američkih i evropskih 
uzgajivača (5000 kom. u 500 sorta), astilbama (1500 kom. u 50 vrsta) 


Televizijski toranj je omogućio posjetiocima izvanredan pregled izložbenog prostora 
Snimio: Wenzler 





Televizijski toranj 
visok 220 m dominira 
izložbenim prostorom 


Snimio: Wenzler 





it. d. Dio parka, koji je posvećen perenama, toliko je velik, da prelazi 
granice vrta (preko 400.000 kom. u 1000 vrsta). Uz jezero, na obronku 
stvoren je japanski vrt s japanskim raslinstvom i originalnim japan- 
skim paviljonom, čajanom. Izveden je zatim park ptica, park oko izvora 
potoka, park za čitanje i t. d. Poseban je dio uređen kao groblje, gdje su 
prikazani i suvremeno rješavani individualni grobovi, njihove skupine 
a napose spomenici, 

Sve te specijalne vrtove projektirali su razni vrtni arhitekti. Biline 
materijale sadile su vrtlarske škole i brojne vrtlarske tvrtke. 

Za vrijeme trajanja izložbe upriličene su tokom cijelog ljeta povre- 
mene izložbe u velikim halama, na kojima se prikazuje sezonsko cvije- 
će, ukrasno raslinstvo, voće i povrće, zatim kakteje, ruže, dalije i t. d. 

Da bi se omogućio pregled svih dijelova izložbe u kraćem vremenu, 
izgrađena je mala željeznica, koja obilazi gotovo sve vrtove, parkovne 
nasade i dotiče sve atrakcije izložbe. Također je izgrađena žičara, koja 

dijagonalno prolazi parkom i omogućuje pregled izložbe iz zraka, kod 
čega je djelovanje specifičnih grupacija i šarolikosti boja još pojačano. 

Na terenu izložbe izgrađeno je nekoliko restorana, kavana i mliječnih 
paviljona. Pored svakog ulaza u park napravljeno je dječje igralište, 
jedno od toga je Robinzon-igralište. Poseban kompleks rezerviran je za 
industrijsku izložbu, gdje su prikazani strojevi, gnojiva, staklenici, vrtno 
pokućstvo i t. d. Ovdje izlažu sjemenske tvrtke, i druge, što izlažu pro- 
izvode, koji su u ma kakvoj vezi s izvedbom vrtova. 

Najveća atrakcija izložbe je 217 m visok toranj, vidikovac, emisioni 
toranj. S njegovih terasa, visokih 140 m, pruža se impresivan pogled 
na cijeli kompleks izložbe, i dalje do centra grada s jedne strane, a 
preko sklopa industrije u slobodan pejzaž s druge strane. Ispod visokih 
terasa tornja nalazi se restoran, koji se vrti oko svoje osi. 


Mnogo je vremena potrebno, ako se hoće izložbu dobro pregledati 
i sagledati sve njezine vrijednosti. Svakako, ona je preobrazila pejzaž 
i pokazala velike mogućnosti našeg vremena. Kada se novim parkovnim 
pojasom dođe do izložbenog parka i uđe u njega i kada se s njegovih 
uzvisina pogleda na panoramu, koja se odanle pruža, onda se otkrivaju 
u prvom planu bogati šaroliki nasadi, zatim široke, dinamično modeli - 
rane livade sa slikovitim skupinama stabala i grmlja, dalje u dnu parka 
naziru se mirne plohe jezera, zatim veliki zeleni nasipi, pa masivna 
industrijska postrojenja, koja označavaju naš vijek, no okružena zele- 
nim vijencem i masivom krošanja. Posjetilac zastane pod dojmom ovoj 
zaista velikog pejzaža i mora priznati, da je ljudska ruka uspjela po- 
gled na crno nebo od dima industrijskih dimnjaka učiniti čak lijepim, 
svakako ne više odbojnim, nego vedrim — humaniziranim. 


Izložba cveća 


Dr. Ing. RATIBOR ĐORĐEVIĆ 


Ljudi vole cveće. Gaje ga u svojim domovima, na balkonima, u 
predbaštama. Navikli su na određene vrste cveća, a nemaju mogućnosti 
da sagledaju taj prekrasni šaroliki svet okupljen na jednom mestu, 
Postoje mnoge nove vrste, varijeteti, postoje nove metode uzgoja cve-« 
ća, postoje vazne novih oblika, postoje nove mogućnosti dekorisanja 
doma. To novo treba pružiti svim našim građanima. Kako? Kada se o 
tome piše ili govori, zainteresuje se samo određeni broj ljudi, ali kada 
se sve to okupi na jednom mestu i prikaže u kompoziciji boja, onda je 

Izložba cveća u Novom Sadu Snimio: R. Đorđević 


interesovanje ljudi daleko veće, a koristi od izložbe cveća nisu samo 
zadovoljenje ličnih osećanja za uživanjem u lepom nego i opšti dopri- 
nos razvoju i afirmaciji hortikulture kod nas. 

U Novom Sadu na pijacama prvo nestane cveće. Nema ga dovoljno 
ne zbog male proizvodnje nego zbog suviše velike potrošnje. U gradu 
ima pored staklenika i rasadnika Uprave gradskog zelenila. »Park« 
i velik broj privatnih proizvođača. Cveće se dovozi iz Sente, Srbobrana, 
Subotice, Bele Crkve, Niša i Splita, pa ipak sve to nije dovoljno da pod- 
miri novosadsko tržište cveća. Potrošnji cveća u Novom Sadu dopri- 
nela je svakako i činjenica da školska deca svake godine dobijaju cveće 
od hortikulturnog društva. Ovo se cveće neguje u domovima daka, a 
svake jeseni organizuje se školska smotra cveća. Za pregled cveća obra- 
zuje se žiri koji odabira za nagradu ono cveće koje je najbolje gajeno. 
Deca se takmiče ko će bolje gajiti cveće. Deca proširuju ljubav prema 
Cveću i na porodicu. Cveće krasi prozore i balkone. Hortikulturna dru- 
štva posebno imaju smotru balkona. Tada se nagrađuje porodica koja 
ima najljepši balkon. Balkoni Novog Sada treba da budu stalna smotra 
cveća. No i na njima treba videti nove vrste i nov način aranžiranja 
cveća na balkonima. Da bi se ovo postiglo, hortikulturno društvo je u 

proleće ove godine organizovalo izložbu cveća. Izložba je bila otvorena 
od 29 aprila do S maja i kroz nju je prošlo oko 15.000 posetilaca. 
Štampani leci podeljeni su školskoj deci. Uspeh nije izostao. Izložba 
je bila tako organizovana da je srednji deo pretstavljao jedan dekora- 
tivni parter kaktusa. Mase lončanica i rezanog cveća sa puzavicama za 
uređenje zidova bile su raspoređene u velikoj svetloj sali škole »Đorđe 
Natošević«. Jedna prostorija — soba za dnevni boravak — bila je po- 
sebno dekorisana rezanim cvećem. Izlagači na toj izložbi bili su proiz- 
vođači, preduzeća i domaćice ljubitelji cveća. Tu je data mogućnost da 
se sagledaju najlepši fikusi, filodendroni, kaktusi i dr. vrste donete 
sa balkona i prozora novosadskih porodica. 


Ohrabreno prvim uspehom hortikulturno društvo je 13 septembra 
ove godine otvorilo jesenju izložbu cveća. Izložba je obilovala svim ni- 
jansama boja raznih vrsta rezanog cveća, gde je dominirala kraljica 
jeseni: dalija. Posebnu vrednost činile su tri nove vrste kaktus-dalija . 
proizvedene u Novom Sadu. Proizvođač je član uprave Saveza vrtlar- 
skih stručnjaka Martin Alojz iz Novog Sada, 


Posjetioci su sa živim zanimanjem razgledali izložbu Snimio: R. Đorđević 





Na izložbi je bilo i gladiola, ali su na zidu bile izložene u koloru slike 
40 raznih nijansi gladiola koje se gaje u Holandiji. Tako su posetioci 
imali prilike da vide šta se kod nas proizvodi a šta bi se sve moglo pro- 
izvoditi kada bismo mogli uvesti lukovice novih vrsta. 


Vitrine sa literaturom iz oblasti hortikulture, veoma ukusno oprem- 
ljene, privukle su pažnju fotografijama u koloru uređenih dvorišta 
i parkova u svetu i kod nas. 

Na stolu gde je vaza sa tuberozama svojim mirisom privlačila poseb- 
nu pažnju stajale su pristupnice za upis novih članova ljubitelja cveća. 


Izložbu je otvorio pretsednik Saveta za komunalne poslove i u svom ' 
govoru naglasio značaj ovakvih kulturnih manifestacija: i potrebu da 
one pređu u tradiciju našeg grada. 


Izložba je zadovoljila i sa komercijalne tačke gledišta iako su ulaz- 
nice za odrasle bile samo 20, a za decu 5 dinara. 


Potrebno je da se propaganda hortikulture i dalje vrši putem štam- 
pe, radija i predavanja, ali nam je iskustvo pokazalo da se najveći efe- 
kat postiže putem izložbi cveća. Daleko veći uspeh bio bi ako se na 
izložbi može videti cveće iz Beograda, Zagreba, Ljubljane, Skoplja, 
Sarajeva i Titograda. Takve izložbe doprinele bi afirmiranju hortikul- 
ture, zbližavanju stručnjaka i pružile bi mogućnost za praktičnu sa- 
radnju. 


Uzdržavanje javnog zelenila Rijeke 


Na poticaj uredništva našeg časopisa (»Uzdržavanje perivoja — naša 
velika briga«, dvobroj 1/2, 1959.) stigli su uredništvu izvještaji već iz 
nekoliko gradova. Među prvima primili smo iscrpni izvještaj iz Rijeke, 
<oji je bio iznesen na Plenumu kotarskog odbora Sindikata komunalnih 
i zanatskih radnika na Rijeci, pa o tome donosimo sažet prikaz s naj- 
važnijim podacima. 

U gradu Rijeci radovi na uzdržavanju javnih zelenih površina i na 
izvođenju novih povjereni su poduzeću »Parkovi i nasadi«. Potrebna 
novčana sredstva za te radove predviđaju pojedini NO općina u svojim 
godišnjim budžetima. Visinom tih sredstava uvjetovan je opseg radova 
na uzdržavanju perivoja tokom godine. 


Da li su ta sredstva, što ih NO općina osiguravaju, dovoljna za 
redovito i stručno uzdržavanje javnog zelenila? Evo o tome nekoliko 
podataka iz posljednjih godina, 

Stari riječki parkovi obiluju lijepim kompozicijama i bogati su oblicima mediteranske 
vegetacije Snimio: Z. Sila 


Od 1953. do 1959. godine povećane su površine perivoja za 149, 
usluge za 50%, a brutto plaće za 80%. U istom vremenskom razdoblju 
novčana sredstva su smanjena, i to od 25,000.000.— dinara, koliko su 
iznosila 1955., na 20.000.000.— dinara u 1959. godini. Od te osjetljivo 
smanjene svote isplaćeno je poduzeću »Parkovi i nasadi« u Rijeci samo 
16,200.000 dinara do kraja 1959. godine. 

Zbog smanjenja budžetskih sredstava za uzdržavanje javnih zelenih 
površina nužno se smanjio i broj uposlenih radnika. Tako je na pr. u 
perivoju na Trsatu prije rata radilo 26 stalnih radnika, a danas 5 do 9; 
u perivoju Vl. Nazora radilo je 7 radnika, a danas 2; u perivoju Mlaka 
radilo je 11 radnika, danas 2 do 3. Samo u Rijeci bez Sušaka radilo je 
prije rata 40 radnika, a na Sušaku 30. Usprkos povećanju zelenih po- 
vršina danas se broj radnika smanjio za polovicu. 

Gotovo svi radovi na uzdržavanju obavljaju se ručno, kao na pr. 
zalijevanje, košnja, iskopi i prijenosi zemlje i sl. Uz to moramo uzeti 
u obzir, da su i klimatske prilike na Rijeci nepovoljne za uzdržavanje 
bilja na strmim terenima našeg primorskog krša, a stoga i skuplje nego 
u ostalim našim krajevima. Voda često ispere i ono malo zemlje, koja 
se mora donositi, a ljetne suše nepovoljno djeluju na bilje, osobito trav- 
njake i cvjetnjake. 

Nadalje se često događa, da se kod izgradnje novih perivoja radovi 
ne dovršavaju zbog pomanjkanja novca. To su najčešće vodovodne 
instalacije, kanalizacija i sl., što je kasnije uzrok ugibanju mladog za- 
sađenog bilja i travnjaka. Štete su goleme, a novi perivoji, umjesto da 
služe za odmor građana i uljepšavanju grada, tužna su slika životarenja 
i propadanja bilja. 

Postojeće vodovodne instalacije, bez kojih je nemoguće zamisliti u 
ljetno doba njegu bilja, u vrlo su lošem stanju, tako da jedva služe 
svojoj svrsi. 

Uza sve napore, koji se uz navedene teške uvjete ulažu u uzdržavanje 
zelenih površina, pridolazi i neodgovoran odnos velikog dijela građana, 
koji upropašćuju i ono malo, što je s mukom stvoreno. 

Fizička šteta u parkovima grada Rijeke, što je počine građani i pro- 
metna sredstva, bilo nepažnjom ili namjernim oštećivanjem, iznosi go- 
dišnje 20,000.000 dinara. 


Trsatski park stvoren je na go'om kršu prije 25 godina 
% Snimio: Z. Sila 





s 


Mnoga poduzeća bez potrebne građevne dozvole izvode na području 
Javnog zelenila radove na kopanju jaraka za kanalske, vodovodne pri- 
ključke, polaganje kabela, pri čemu bespotrebno oštećuju grane i kori- 
jenje bilja. Za sve radove, koji se izvode na površinama javnog zelenila, 
trebalo bi kod izdavanja građevnih dozvola konsultirati vrtlarske struč- 
njake, odgovorne za njegovo ispravno uređivanje. 


U parku pred školom Brusić po tri puta godišnje potrebno je obnav- 
ljati travnjak. Ista škola svakog proljeća organizira proljetni cross u 
Parku Vl. Nazora, u kojem učestvuje oko 500—600 daka, koji pritom 
ne biraju staze. Štete nanesene zelenilu veoma su velike, Vjerujemo, da 
bi se uz više razumijevanja i bolju organizaciju mnogi takvi slučajevi 
mogli izbjeći i time uštedjeti znatna sredstva za obnovu. 

Park pred kazalištem služi za deponiranje voća i povrća onima, koji 
ga vlakom dopremaju na tržnicu. Iza toga ostaju otpaci od voća i hrane, 
papiri i sl. 

Oštećivanje klupa, igraćih sprava, fontana, ograda, potpornih zidova 
redovita je pojava, kao i krađa cvijeća sa cvjetnih gredica u gradu. 


Iz ovog prikaza, u kome su istaknuti samo najvažniji momenti, vidi 
se, da unapređenje i čuvanje javnog zelenila u gradu Rijeci posljednjih 
godina ne napreduje tako, kako bi bilo nužno za taj naš najveći lučki 
grad na Jadranu. Naprotiv, čini se, da sve veći manjak sredstava svake 
godine dovodi sve više u pitanje, da li će se moći izvršiti i najnužniji 
radovi, da se uzdrži bilje, kao i neophodni uređaji u perivojima i dječjim 
igralištima. No, najviše zabrinjava to, da u godini 1960. nema izgleda 
za poboljšanje ovih prilika, već se uzdržavanje zelenila prepušta uz naj- 
oskudnija sredstva snalažljivosti poduzeća. 

Tom zadatku trebalo bi posvetiti mnogo više pažnje, u prvom redu 
morala bi se u suradnji s vrtlarskim stručnjacima izraditi analiza po- 
trebnih standardnih radova za uzdržavanje zelenila tokom godine. Na 
taj način došlo bi se do orijentacionih cijena i minimalne svote, koja 
se ne bi smjela ni u kojem slučaju snižavati. Nadalje, takvu realnu ci- 
jenu, izračunanu na temelju stvarnih izdataka i dosadašnjih iskustava, 
trebalo bi da prihvate svi NO-i općina u gradu, kako bi kvaliteta uzdr- 
žavanja bila jedinstvena za cijeli grad. Zelenilo nekog grada je njegov 
sastavni dio, s kojim je nedjeljivo srastao, pa prema tome treba njegovu 
politiku rješavati jedinstveno. 

Sniziti troškove uzdržavanja moguće je jedino mehaniziranjem ra- 
dova potrebnim strojevima i alatima, kvalitetnijom radnom snagom, 
razvijanjem smisla građana u pogledu ispravnog odnosa prema prirodi 
i zelenilu naselja, efikasnim čuvanjem sređenih rekreativnih prostora i 
redovitom njegom iz godine u godinu. 


Problemi grada Rijeke u pogledu uzdržavanja javnog zelenila nisu 
osamljeni i jedini, jer na sličan način za sve naše gradove i mjesta, prema 
uvidu Udruženja, to predstavlja općenito najveće poteškoće. One pro - 

Dječje igralište u parku »Školjić« nakon izgradnje Snimio: Z. Sila 


istječu uglavnom iz financijskih, stručnih i organizacionih razloga, ko- 
jima treba posvetiti više potrebne pažnje i temeljitije ih razmotriti. I 
upravo zato, što je to najteže, zajedničko pitanje i NO-a i vrtlarskih 
kolektiva, Udruženje je voljno, da stručno zaista pomogne, kako bi se 
to pitanje što ekonomičnije i uspješnije uskladilo i riješilo. Jedino je 
tako moguće postići zajedničku težnju i cilj, da nam se javno zelenilo 
sačuva i dolično izgleda, da građanima pruža svoje blagodati i da vr- 
tlarski kolektivi naših gradova srede prilike i unaprijede svoje djelat- 
nosti na korist svojih komuna, u kojima djeluju i rade. 


Uredništvo 

Poznate štetočine cveća i ukrasnog šiblja 
i njihovo suzbijanje 


Ing. MILUNKA BOGOVAC 


Mnogi insekti zabeleženi kao štetočine u voćarstvu, vinogradarstvu, 
povrtarstvu i na drugim poljoprivrednim i šumarskim kulturnim bilj- 
Kama istovremeno se javljaju kao štetočine cveća i ukrasnih biljaka. 
Oni naročito napadaju biljke koje se gaje u staklarama, jer pogodna 
temperatura i vlažnost staklare omogućava velikom broju insekata, ka > 
što su vaši, tripsi, bele mušice, štitaste vaši, grinje i nematode da: so 
nesmetano razvijaju. Kako ranije u našoj zemlji cvećarstvo u trgo- 
vačkom smislu nije bilo razvijeno, nije se obraćala pažnja na pojavu šte - 
točina, niti je preduzimano suzbijanje. Međutim, današnji razvoj cve - 
čarstva, tj. sve više gajenje cveća u staklarama i kao monokultura no 
velikim površinama, zahteva da se tom pitanju posveti potrebna pažnja. 


Od brojnih štetočina, koje najviše ugrožavaju cveće i ukrasno šiblje, 
poznate su: nematode, lisne vaši, grinje, tripsi, štitaste vaši, bele muši- 
ce, puževi i mokrice. 


Nematode su 1 mm duge, uske, gotovo prozračne, slične glista - 
ma, jako pokretne životinje. One se u biljkama razmnožavaju, a u zemlii 
mogu tako dugo da žive, dok ne naiđu na biljku u kojoj mogu da se 
nastane. Prenošenje nematoda vrši se preko zaražene zemlje, napadnu- 
tin biljnih delova ili zaraženih mladih biljaka. Od nematoda koje ugro- 
žavaju ukrasno bilje najpoznatije su: nematoda na korenu (Heterodera 
marioni Schachti), nematoda stabljike (Ditylenchus dipsaci Kiihn.) 
i nematoda lišća (Aphelenchoides sp.). Nematoda korena napada koren 
begonije, ciklame, fikusa, karanfila i dr. Napadnute biljke zaostaju u 
porastu, postaju žućkaste, na korenu se stvaraju gale i koren postaje 
nenormalno razvijen. Nematoda stabljike razvija se na hortenziji, ka- 
ranfilu, floksu, lukovici narcisa. Zaražene biljke postaju patuljaste (za- 
ostaju u porastu, odrvenjavaju i nastaje srašćivanje peteljka sa listom), 
Nematoda lišća napada hrizantemu, begoniju, daliju, gloksiniju i dr. Na 
lišću napadnutih biljaka nalaze se beličaste, žućkaste kasnije smeđe do 
crne mrlje. Ovo lišće se kasnije suši i opada. 

Bele mušice (Alevrođidae). Odrasli insekti snabdeveni su 
sa dva para belih krila koja su krovolikog oblika kada se nalaze u stanju 
mirovanja i pokrivena su kao i njihovo telo belom voštanom materijom. 
Nalaze se sa gornje i donje strane lista, gde polažu bledožuta jaja. 
Larve, slične larvama štitastih vašiju, drže se nepokretno na listu. Štetu 
pričinjavaju larve i odrasli insekti sisanjem biljnih sokova. Na mestima 

Zapetasta (Koma) štitasta vaš na listu Bele mušice na listu pelargonije 


Cymbidiuma Snimila: M. Bogovac 


uboda ostaju žute mrlje, a kod jačeg napada list se osuši. Bele mušice 
razvijaju se naročito na biljkama koje se gaje u staklarama, jer visoka 
temperatura i vlažnost utiču povoljno na njihovo razmnožavanje. 

Tripsi odrasli insekti su oblika izduženog, duga oko 1 mm, žuta 
ili crnosmeđa sa dva para resastih krila. Ženka polaže jaja u tkivo 
biljke. Larve su bledožute, nalaze se sa donje strane lista i hrane se 
biljnim sokovima, koje uzimaju sisanjem. Toplo i suvo vreme je po- 
voljno za razvoj tripsa. Napada skoro sve biljke koje se gaje u stakla- 
roma, kao što su: azalea, begonija, ciklama, hrizantema, fikus, horten- 
zija, karanfil, rododendron i druge. Napadnute biljke poznaju se po 
lišću srebrnastog sjaja i sa mestimičnim čađavim mrljama, kojih ima 
na mestima uboda i izbacivanja ekskremenata. Tripsi prave naročito 
karakteristična oštećenja na listu begonije, koja se u vidu izduženih 
i poprečnih šara nalaze sa gornje strane lista, dok je list ciklame s do- 
nje strane plutast i smeđe obojen. 

Lisne vaši (Aphidae). To su male zelenkaste, žućkaste ili crne 
vaši koje obično mirno sede na peteljci, listu ili cvetu, kojima i nanose 
štete. One vrste vašiju, koje se nalaze u prirodi, prezimljavaju kao 
oplođena jaja iz kojih se u proleće javljaju beskrilne ženke. Ove ženke 

se u toku leta bespolnim putem razmnožavaju i daju 5—10 generacija. 
Na kraju leta javljaju se krilate ženke, koje pomažu da se vrsta širi. 
Ujesen ove iste ženke, posle oplođavanja, polažu jaja koja prezime. U 
staklarama su vrste koje se razmnožavaju samo bespolnim putem. 
Stetu pričinjavaju sisanjem biljnih sokova i napadaju skoro sve biljke 
koje se gaje u staklari. Napadnuti listovi se kovrdaju, dok se peteljke 
savijaju. Razvoju lisnih vašiju naročito prija toplo i suvo vreme. Jako 
napadnute biljke mogu da se sasuše. Pored lisnih vašiju na nadzemnim 
delovima postoje lisne vaši na korenu. 


Stitaste vaši. U tu grupu štetočina spada velik broj različitih 
vrsta vašiju. Prave štitaste vaši (Diaspinae) poseduju jedan štit, koji 
nije povezan sa telom. Zatim postoje Lecaninae, kod kojih se štit sa- 
stoji iz očvrslog i lučno savijenog dela kože na leđima još nedorasle 
ženke. U momentu kada ženka počinje da polaže jaja, taj štit se pre- 
svlači materijom sličnom laku. Larve iz kojih će se obrazovati mužjaci 
tek u momentu prelaza u pronimfu luče materiju iz koje se stvara ta- 
nak štit. Lažne štitaste vaši (Pseudococcidae) obrazuju štit od voštanc 
materije koja se nalazi preko celog tela ili samo pri kraju tela u obliku 
vreće u koju ženka polaže jaja a izvesno se vreme u njoj nalaze i larve. 
Stitaste vaši (Diaspinae) nisu pokretne, Lacaninae su pokretne i kao 
larve i kao mužjaci, a lažne štitaste vaši pokretne su u svim stadiju- 
mima. Razmnožavaju se na taj način što ženke polažu jaja ili larve 
ispod štita. Na.zelenim delovima biljaka izazivaju zelene ili Žućkaste 
mrlje. Zbog medne rose koju izbacuju izvesne vaši a na kojoj se na- 
seljava gljiva čađavica, biljke imaju prljav izgled. Kada je napad jači, 
dolazi do sušenja biljaka. Sve te vaši napadaju drvenaste i zeljaste 
delove višegodišnjih biljaka. Mogu se takođe naći i na podzemnim 
delovima biljaka. 


Oštećenje na listu fikusa od grinja (tripsa) Snimila: M. Bogovac 

Grinje (pregljevi). To su vrlo sitne životinje do 0,5 mm 
duge, beličastožute, crvenkastosmeđe ili zelenkaste sa četiri para 
nogu. Prezimljavaju, zavisno od vrste, kao jaja ili kao odrasli insekti. 
Imaju veliku moć razmnožavanja, naročito kada su temperature visoke 
a vlažnost niska; tada za 14 dana daju jednu generaciju. Hrane se so- 
kKovima koje uzimaju iz biljaka. Ima pregljeva koji se javljaju samo na 
nadzemnim delovima biljka, kao i vrsta koje žive samo na korenu. Na 
nadzemnim delovima nalaze se obično sa donje strane lista, ispod fine 
paučine. Na podzemnim delovima nalaze se na korenu, lukovici — iz- 
među ljuspi, zatim na žilama. Ove grinje najčešće se sreću na lukovici 
tulipana, narcisa, gladiola i orhideja. 

Cecidomidae su male vrlo nežne mušice, duge do 2 mm. Ženke 
polažu jaja u tkivo lista, drške i cveta. Larve u tkivu obrazuju gale koje 
su vrlo uočljive. Na hrizantemama stvaraju se 2—>3 mm duge gale, 
kod ljubičice dolazi do savijanja na više, do zadebljanja i do dobijanja 
žučkasto-ljubičaste boje. Kod šimšira larve se nalaze između gornje 
i donje pokožice lista i prouzrokuju zadebljanja u obliku mehurića. 

Mokrice (Crus aceae). Male, sivocrne, 1—1,5 cm duge životinjice 
sa sedam pari nogu. Danju se nalaze sakrivene, savijene u obliku spi- 
rale, u staklenim baštama, obično ispod saksija, i tek preko noći izlaze 
da se hrane. One se obično hrane sa tek istrulelim delovima biljaka, ali 
oštećuju i klicine listiće, žilice i tek izbilo lišće. Naročito rado napa - 
daju kaktus i orhideje. 

Puževi (Molusca). Oštećuju različite biljke u staklarama i u pri- 
rodi. Jaja polažu u grupici od 20—40 komada u male šupljine u zemlji. 
Posle 20—50 dana izlaze mladi puževi. Prezimljavaju kao odrasle ži- 
votinje, mladi a ponekad i u stadijumu jajeta. Oštećenja nisu karakte- 
ristična ali se prouzrokovači lako utvrde po materiji srebrnaste boje, 
slične pljuvački, na mestu gde su se hranili. 

Suzbijanje. Velik broj preparata sa širokim spektrom dejstva 
omogućava danas uspešno suzbijanje štetočina na cveću i ukrasnom 
bilju. Da bi uspeh bio potpun, potrebno je samo pravovremeno spro- 
vesti suzbijanje i obratiti pažnju na izbor preparata. Navešćemo samo 
one preparate kojima se najefikasnije suzbijaju štetočine koje svojom 
pojavom mogu da nanesu znatne štete cveću i ukrasnom bilju. 

Preparatima na bazi dementona i metildementona (»Systox« u konc. 
0,025—0,05% i »Metasystix« u konc. 0,05—0,1%) uspešno se suzbijaju 
lisne i štitaste vaši, tripsi, bele mušice, nematode, mokrice i cecidomide. 
Ti preparati imaju prednost zbog dugotrajnog otrovnog dejstva (oko 
dve nedelje). Kod suzbijanja nematoda na korenu, lisnih i štitastih va- 
šiju i grinja na korenu biljke se ne prskaju već zalevaju, a može i koren 
ovih biljaka da se zamoči u rastvor pomenutih preparata. 

Preparati na bazi parationa takođe mogu da se koriste za suzbijanje 
svih štetočina koje se javljaju na cveću i ukrasnom bilju. Ovo su jaki 
otrovi za ljude i toplokrvne životinje, a njihova otrovnost traje manje 
nego što je slučaj sa gore navedenim preparatima, radi čega se mora 

tretiranje protiv lisnih vašiju, grinja i tripsa ponoviti posle 8—10 dana. 
Koriste se u konc. od 0,01—0,04%v, Kod nas se nalaze u prometu: »Du- 
phar Parathion M. O. 40«, »Fosferno 20«, »Folidol E-605 forte«. 

Preparatima na bazi malationa postižu se takođe dobri rezultati. Oni 
su pogodniji od parationskih zbog manje otrovnosti za ljude i toplo- 
krvne životinje. Preparati za emulzije upotrebljavaju se u konc. 0,1— 
0,3" (preparat »Etiol«). 

»Albolineum«, koji spada u grupu letnjih mineralnih ulja, u konc. 
1—1,5% daje odlične rezultate u suzbijanju štitastih vašiju. 

Za suzbijanje nematoda, naročito na korenu, u inostranstvu se ko- 
risti nematocid na bazi DD. Taj preparat, pošto se unese u zaražena 
zemljište, deluje na nematode svojim otrovnim parama. Ubacivanje 
preparata može biti pomoću injektora ili kopanjem rupa. Preparat treba 
uneti u dubinu od 40—50 cm. Tretiranje se mora izvršiti 4—6 nedelja 
pre sadnje biljaka zbog toksičnog dejstva na biljke. Ukoliko sadnja dode 
ranije, biljke propadaju. Na 1 m? dozira se 30—50 cm? preparata. 

Za uništavanje puževa postoje takođe specijalni preparati kao što 
su »Pužomor« i »Polžopin«, na bazi metaldehida koji deluje privlačno 
na puževe. Koriste se na taj način što se prave mamci od mekinja sa 
4% aktivne supstance. Oni se predveče rasture oko napadnutih bi- 
ljaka, i puževi ih jedu tokom noći namamljeni mirisom metaldehida, a 
iduće jutro već se nalaze uginuli primerci. 

Suzbijanje štetočina u staklari može se postići i sredstvima za za- 
dimljavanje. Ona se nalaze u obliku tableta, pantljika ili dimnih pa- 
trena. Doziranje se vrši prema uputi proizvođača. Pre upotrebe tih 
sredstava mora se obratiti pažnja na ove stvari: 

Bele mušice, njihove larve 
i lutke na listu 


Snimila M. Bogovac 

Tipično oštećenje od grinja (tripsa) na listu begonije 


Štitaste vaši na paprati Nephrolepis Snimci: M. Bogovac 





Ado dano oru ve ttočsžia 


Staklaru treba pre tretiranja temeljito provetriti, tako da biljke 
budu potpuno suve i da se vlažnost u staklari svede na najmanju. 
meru. 

Neposredno pre zadimljavanja sve šupljine i vrata dobro zatvoriti, 
kao i sva mesta gde postoje mogućnosti da prodre vazduh. 


Kod biljaka koje rastu visoko i dodiruju tavanicu sredstvo tako na- 
mestiti da toplota neposredno ne udara na njih, zbog eventualnih šteta. 


Posle tretiranja staklaru u toku noći treba držati zatvorenu, a ujutro 
rano, pre pojave prvih sunčevih zraka, treba je otvoriti. Nekoliko dana 
posle tretiranja u staklari bi trebalo obezbediti visoku temperaturu. 
Posle zadimljavanja biljke ne bi trebalo jedan dan zalevati. 


Uzgoj klinčića u Zapadnoj Evropi 
S njemačkog prevela: Ing. LJERKA ZELENKO 


.-. 


Površine pod klinčićima u Zapadnoj Evropi u posljednjih su se deset 
godina više nego podvostručile. U Zapadnoj Njemačkoj i susjednim 
zemljama općenito su se znatno proširile kulture cvijeća za rez, a napose 
kultura klinčića. Uzgajivači u tim zemljama s pravom se pitaju, kako 
daleko može još to napredovanje ići, a da ne dođe jednog dana do znat- 
nijeg zastoja u prodaji. 

Ovaj kratak prikaz o uzgoju klinčića u Zapadnoj Evropi sastavljen 
je prema objavljenom izvještaju direktora Instituta za naučno-istraži- 
vački rad na području uzgoja ukrasnog bilja u Aalsmeer-u dr. Was- 
scher-a, koji je tiskan u »Vakblad voor de Bloemisterj« (sv. 6. god. 
1959). 

Zbog naglog povećanja uzgoja u posljednjih 10 godina postali su 
klinčići jedna od najvažnijih kultura cvijeća za rez. 

Stanje uzgoja u pojedinim evropskim državama kreće se otprilike 
kako slijedi: 


U Holandiji uzgajaju se već oko 40 godina, ali je ipak sve do godine 
1935. bilo samo nekoliko vrtlarija, koje su se isključivo bavile uzgojem klinčića. 
Danas se u Veenstreek-u, kamo pripada i Aalsmeer, i u Westlandu nalaze naj- 
veća područja uzgoja te kulture. Osim toga se u mjestima Orten Beesd, Hooge- 
zand, Eelde, Rijnsburg, Vleuten, Vught i t. d. nalaze poznati vrtlarski pogoni, 
koji također kao glavnu kulturu uzgajaju klinčiće. Važnost klinčića u Holandiji 
može se najbolje ocijeniti na temelju prometa na holandskoj cvjetnoj burzi. U 
godini 1957. ponuđeno je 130 milijuna komada. Godine 1948. bilo je pod uzgojem 
40 ha s 59 milijuna komada, a 1958. godine 108 ha. Ukupna vrijednost proizvodnje 
klinčića iznosila je 17 milijuna DM ili 26% ukupne vrijednosti prometa ukrasnog 
bilja u toj zemlji. Najveću isporuku od 120 milijuna komada postigla je zadruga 
u Aalsmeeru. 

U posljednje vrijeme javlja se interes za sadnju klinčića i kod uzgajivača 

povrća. Naglo širenje uzgoja klinčića osniva se, osim na sve većoj potražnji za 
boljim sortama, i na poboljšanju uzgojnih metoda, u što ubrajamo i metode biljne 
zaštite (naročito s obzirom na gljivične bolesti). Vrlo je važno i intenzivno ispi- 
tivanje matičnih biljaka. U Nizozemskoj svake godine posebna služba za ispiti- 
vanje pregleda oko 8 milijuna komada reznica. 
Ako pratimo rasprostranjenje uzgoja klinčića u Evropi od sjevera prema jugu, 
moći ćemo utvrditi, da se uzgajaju čak i u predjelima s nepovoljnim uvjetima 
s obzirom na svijetlo i toplinu. Tako nalazimo područja uzgoja u Finskoj, 
naročito u okolici Helsingforsa. Najsjevernije točke, na kojima se uzgajaju klin- 
čići, bez sumnje su mjesta Hvergerdi i Akurayri na Islandu. Tu se uzgajaju na 
8 ha površine pod staklom, zagrijavani vodom iz gejzira. 

U Norveškoj, gdje su uvjeti također dosta nepovoljni, možemo naći 
pogone za uzgoj klinčića u blizini Oslofjorda. U južnoj Švedskoj nalaze se 
pogoni za uzgoj u velikim vrtlarijama, koje su veoma moderno uređene, često 
s površinama do 8 ha pod staklom. U okolici Malmč-a i Helsingborga vrlo često 
se kombinira uzgoj klinčića s uzgojem krastavaca i rajčica, ali i ovdje ima pogona 
specijaliziranih isključivo za uzgoj klinčića. Unatoč tome što nadnice rastu, a 
uvoz klinčića se stalno povećava, površine, na kojima se oni uzgajaju, stalno se 
povećavaju. 

Danska je poznata po velikim uzgajivačkim poduzećima, od kojih mnoga 
uživaju svjetski glas. Ovdje se naročita pažnja posvećuje uzgoju zdravih kultura 
klinčića. Dvije tvrtke su osnovale vlastite laboratorije za ispitivanje reznica. To 
su prvi laboratoriji ove vrste u Evropi. Zahvaljujući pojačanoj reklami, ta su 
poduzeća znatno proširila izvoz sadnica. Površine pod uzgojem cvijeća za rezanje 
u Danskoj u posljednjih 10 godina praktički su se podvostručile. Izvoz rezanog 
cvijeća zasada je još neznatan, ali u posljednjih nekoliko godina nalazi se u stal- 
nom porastu. Najviše se izvozi u sjevernu Njemačku i okolicu Berlina. 


Engleska je također u posljednjih deset godina podvostručila površine, 
na kojima se uzgajaju klinčići, i to s oko 39 ha (1949) na 81 ha (1957). Najveći 
pogoni za uzgoj klinčića nalaze se u grofovijama Middlesex, Sussex, Hertford. 
Essex, Kent, Surrey i.t. d. U Lea-Valley-u i sjeverno od Londona sve više se 
uvodi uzgoj klinčića u pogone, koji se bave uzgojem povrća. Međutim još uvijek 
se najviše klinčića uzgaja u specijalnim vrtlarijama. 

U Belgiji ima danas oko 200 pogona za uzgoj klinčića, premda iza rata 
ima razmjerno malo uzgajivača; uglavnom su uzgojna područja u blizini Aalsta 
i Dendermonde. Belgija uvozi znatne količine klinčića. 

U Njemačkoj započelo se uzgojem klinčića oko godine 1900., i to u juž- 
noj Njemačkoj. U posljednjih 20 godina, a naročito između 1949. i 1959., razvila 
se ta kultura po čitavoj Njemačkoj u izrazito specijaliziranim pogonima, koji su 
često vrlo veliki, kao Miinz, Waiblingen — Wuttenberg, koji je najveći pogon 
sa 7 ha površina pod staklom. Tu se pretežno uzgajaju klinčići. Poznata su velika 
poduzeća Sinai, Frankfurt i Bad Soden s 5,5 ha površine pod staklom. Jedan mali 
dio proizvedenih klinčića izvozi se u Švicarsku i Austriju. 

U sjevernoj Njemačkoj su se pogoni za uzgoj klinčića znatno kasnije razvili. 
Treba spomenuti poduzeće Kihler s 3,6 ha i Scherrer u Bremenu, Neubert i 
Eggers u Vierlandenu sjeverozapadno od Hamburga. U tom području su se mnoga 
poduzeća za uzgoj povrće! u znatnoj mjeri usmjerila na uzgoj cvijeća za rezanje, 
kao što su klinčići, frezije i ruže. : 

U Rheinlandu-Westfalenu proširio se uzgoj klinčića naročito u posljednjih 
5 godina, pošto su na bazi zadruga osnovani sajmovi cvijeća u Neussu, Straelenu 
i u Moersu. Zahvaljujući izgradnji tih centara za prodaju, porastao je promet 
ukrasnim biljem u posljednjim godinama od 4 milijuna DM 1954. na 9 milijuna 
1958. godine. U tom prometu otpada na klinčiće 38%/. 

U Straelenu su mnogi pogoni za pospješivanje povrća prešli na uzgoj ukras- 
nog bilja, koje je ušlo ček i u sasvim poljoprivredne pogone. Pomoću sredstava, 
koja stoje na raspolaganju iz t. zv. »zelenog plana«, podesetorostručile su se u 

posljednjih pet godina površine pod staklom. Promet klinčića iznosio je još 1953. 
oko 1 milijun komada, a već 1958. dostigao je visinu od 30 milijuna komada. 

U Zapadnoj Njemačkoj u posljednje dvije godine, zbog pada cijena klinčića, 
pogoni se dalje ne šire prema podacima Wasschera. Holandski autor međutim 
smatra, da bi se prodajom cvijeća na ulici, koje u Njemačkoj nije uobičajeno, 
promet klinčića mogao znatno povećati. 


Unatoč tim podacima Zapadna Njemačka uvezla je 1957/58. rezanog cvijeća 
za ukupno 50 milijuna _ DM, i to za 20,33 milijuna iz Holandije, 28,34 milijuna iz 
Italije, 3,2 milijuna iz Španjolske i 1,62 milijuna iz Francuske. Iz Italije, Špa- 
njolske i Francuske uvoze se uglavnom klinčići. Nasuprot tome, iz Njemačke 
izvozi se najviše reznica klinčića, i to u Holandiju. 


U Švicarskoj se proizvodnja cvijeća za rez ne širi zbog visokih troškova 
proizvodnje i jakog uvoza iz Italije, Holandije, Španjolske i Francuske. 

Austrija ima mogućnosti za dalje proširenje proizvodnje rezanog cvijeća. 
Premda su se površine pod staklom povećale od 6,3 ha (1951) na ha 344 (1956), 
ipak su u omjeru s veličinom zemlje još uvijek jako male. Najviše cvijeća uvozi 
se iz Italije. 

Uzgoj klinčića u području Sredozemnog mora bitno se razlikuje od 
dosada opisanih uzgoja. Troškovi proizvodnje znatno su niži, jer se radi 
Evrope svojom cijenom predstavljaju jakog konkurenta klinčićima iz 
sjeverozapadnih evropskih zemalja. 

U Francuskoj uzgaja se cvijeće za rezanje jugozapadno od 
Pariza, u pokrajini Brić. Među ostalim cvijećem tu se uzgajaju ruže na 
površini oko 20 ha pod staklom. Uzgoj kličića možemo naći u blizini 
Saint Malo-a i Orlćans-a. Međutim, najstarije je i najvažnije područje za 
uzgoj ukrasnog bilja Azurna obala s gradovima Nizza, Antibes, Cannes 


U Španjolskoj je 
zemljište 
razdijeljeno na 
terase, kako bi se 
kulture klinčića 
mogle natapati 

u otvorenim 
jarcima 





Snimak: »Gartenwelt« 


Kultura Kklinčića 
u Norveškoj, 
Johannsen kod Osla 





Snimak: »Gartenwelt« 


i A'Ollioules, koji su uzgojni centri. U okolici Nice, na susjednim bre- 
žuljeima, naselilo se oko 10.000 vrtlara, koji uzgajaju cvijeće na otvo- 
renom, i to u prvom redu klinčiće na površini od oko 1200 ha, dok čitava 
uzgojna površina iznosi oko 2000 ha. Te se površine iz godine u godinu 
povećavaju. Ovdje proizvedeni klinčići ne mogu se s obzirom na kvali- 
tetu mjeriti s klinčićima uzgajanim u staklenicima sjevernih zemalja, 
ali zbog niskih troškova proizvodnje cijena im je niža, pa se velike koli- 
čine redovito izvoze. Međutim, potrebno je ovdje naglasiti, da unatoč 
uštedama, koje se postižu, jer se ne mora uzgajati pod staklom, pa 
otpadaju troškovi za izgradnju staklenika i loženja, ipak troškovi pro- 
izvodnje nisu neznatni. Oni se uglavnom svode na troškove melioracija, 
t. j. troškove izgradnje terasa, jer se uzgaja na neravnom terenu, za- 
tim na troškove navodnjavanja i skupe obrade malih parcela kod raz- 
mjerno skupe radne snage. Ako se želi postići kvalitet holandskih klin- 
čića, onda se i na Rivijeri moraju uzgajati klinčići u staklenicima, a w 
tom slučaju su razlike u cijeni koštanja proizvodnje minimalne. 


Najveća prednost kod uzgoja u zemljama oko Sredozemnog mora 
je utjecaj obilnog sunčanog svijetla zimi, koje znatno povisuje prinos 
cvjetova i njihovu trajnost. Naravno da je to velika prednost, jer u sje- 
verozapadnim zemljama u to godišnje doba ponuda opada, a cijene zbog 
visokih troškova proizvodnje rastu, pa su prilike za uvoz rezanog cvi- 
jeća vrlo povoljne. 


Međutim, nakon Drugog svjetskog rata, proizvodnja klinčića u 
Francuskoj je nazadovala. Uzrok tome su s jedne strane razmjerno visoke 
nadnice, a s druge strane jeftinija talijanska i španjolska konkurencija. 

Sada se pokušava to nazadovanje ispraviti poboljšanjem kvaliteta, a ta 
mjera sili Francuze da povećaju svoje površine pod staklom u okolici 
Nice i Antibesa. 

U Italiji su u posljednjim godinama znatno porasle površine, 
na kojima se uzgaja cvijeće. U godini 1954/55. cvijeće se uzgajalo na 
oko 4276 ha slobodne površine i na 283 ha pod staklom. Talijanska ri- 
vijera, koja se nastavlja na francusku, pruža sa 7—8000 uzgajača, s 
obzirom na površinu i način proizvodnje, sličnu sliku kao i Azurna 
obala. Cvijeće, koje se tu proizvodi, prodaje se na cvjetnim sajmovima 
u San Remu i Ventimigli. Površine pod cvijećem u pokrajini Imperio, u 
kojoj se nalaze ta dva grada, porasle su od 2300 ha u godini 1953. na 
2900 ha u godini 1957. Od ukupnog prihoda od cvijeća u godini 1954/55., 
koji je iznosio 174 milijuna DM, otpalo je na Ligurijsku rivijeru 150 
milijuna, DM, a od toga na klinčiće 125 milijuna ili 72% ukupne talijan- 
ske proizvodnje cvijeća. 

Troškovi proizvodnje, ako usporedimo na pr. Italiju i Nizozemsku, 
bitno se razlikuju. U Italiji su niže nadnice, otpadaju troškovi za iz- 
gradnju staklenika, loženje, gorivo, parenje zemlje. Prinosi su, naprotiv, 
u Italiji viši, jer se na pr. u Pesci-i od lipnja do kraja listopada dobiva 
prosječno 180 komada cvjetova na 1 m?, a u Nizozemskoj svega 130 ko- 
mada. Troškovi prodaje iznose u Nizozemskoj za 100 komada klinčića 
12,50 DM, a u Pesci-i 2,20 DM. S obzirom na tešku obradu tla i zalije- 
vanje na rivijeri su troškovi samog uzgoja znatno viši. 

Izvoz je najjači u zimskim mjesecima, a izvozi se u Zapadnu Nje- 
mačku, Svicarsku, Švedsku, Austriju, Englesku i t. d. Drugi proizvodni 
centri, kao Lazio i Campagnia, opskrbljuju u prvom redu Rim i Napulj. 
U Toscani se klinčići uglavnom režu ljeti. Godine 1956. uzgajali su se 
klinčići u toj pokrajini na 160 ha i ubrano je 203 milijuna cvjetova. 

Trgovina cvijećem je u Italiji bolje organizirana nego u Francuskoj. 
U posljednje vrijeme naročita se pažnja posvećuje poboljšanju sorta. 

U Španjolskoj se uzgoj klinčića razvio tek nakon rata, u 
području uzgoja povrća, oko Vilasar del Mar, sjeveroistočno od Barce- 
lone. Klinčići se uzgajaju na otvorenom, uglavnom u oko 700 malih obi- 
teljskih vrtlarija. Svake godine povećavaju se površine zasađene klinči- 
Ćima za 15 do 20%. Troškovi proizvodnje znatno su niži nego na fran- 
cuskoj i talijanskoj rivijeri, jer teren nije tako strm, a zakupnine i nad- 
nice su znatno niže. Cvjetovi se izvoze u Zapadnu Njemačku i Švicar- 
sku, gdje su zbog duge trajnosti i čvrstih peteljki vrlo traženi. Izvozi 
se oko 60% zimske proizvodnje. Postoji organizirana prodaja, koja u 
obliku udruge vrši sortiranje i tjedno utvrđuje cijenu pojedinih sorta 
i klasa, pa na taj način povezuje male uzgajivače. Tjedno jedamput 
održavaju se predavanja preko radija, da bi se dale upute za popravlja- 
nje kvaliteta. 

Ovaj izvještaj dr. Wasschera, koji je uzet iz »Gartenwelta« (br. 13 
i 14, god. 1999.), pokazuje, da se može očekivati dalje povećanje povr- 
šina pod klinčićima, naročito u južnim zemljama, koje imaju razmjerno 
niže troškove proizvodnje. 

Zemlje sredozemnog bazena nastoje poboljšanjem kvaliteta i sorta 
iskoristiti povlastice, koje postoje s obzirom na uvoz cvijeća. Na tom 
području predstoje i našim vrtlarskim pogonima uz obalu Jadrana veliki 
zadaci, jer Jugoslavija ima sve uvjete s obzirom na položaj i klimu, da 
postane također priznati izvoznik rezanog cvijeća, a naročito klinčića. 


Naslov orginala: 


Micke: »Der Nelkenbau in Westeuropa« 


ZANIMLJIVOSTI 


200- GODIŠNJICA BOTANIČKOG VRTA KEW 


Malo je koja naučna institucija u 
povijesti botanike izvršila tako velik 
utjecaj na novu znanost kao prije 200 
godina osnovani botanički vrt Kew 
Gardens u Londonu. Njegov prilog 
nauci i naročito primijenjenoj botanici 
u kompleksnoj agrikulturi (agronomija, 
šumarstvo, vrtlarstvo) vanredno je zna- 
čajan. U ova dva stoljeća Kew (izg. Kju) 
izvršio je bezbroj introdukcija novih 
biljnih vrsta iz cijelog svijeta. Organi- 
zirao je vlastite naučne ekspedicije, 
koje su skupljale biljno blago naročito 
u predjelima Istočne Azije, još danas 
nedovoljno istraženim. Mnogo prvih in- 
trodukcija i hibridnih noviteta dao je 
Kew posebno vrtlarstvu, o čemu svie- 
doče imena poznatih  —vrtnih biljaka: 
Evonymus kewensis, Cytisus kewensis, 
Primula kewensis, Columnea kewensis. 


Vrlo plodna i za vrtlarstvo značajna 
bila je druga polovica 19. i prve dece- 
nije ovog stoljeća. Tada mnogi kolek- 
tori — među njima i poznati specija- 
list za rododendrone i tadašnji direk- 
tor Kew Gardens J. D. Hooker — šaliu 
iz svih dijelova svijeta, a u prvom 
redu iz Azije i Južne Amerike, mnoge 
novosti, koje su bitno obogatile vrtnu 


floru: rododendroni, javori, jaglaci, su- 
kulenti, orhideje i t. d. U Kew je ta- 
kođer prvi put procvjetala slavna Victo- 
ria amazonica (= V. regia). Biljni sor- 
timenti danas broje oko 45.000 vrsta i 
varijeteta, od kojih se velik dio uzgaja 
u 3 velika i 14 manjih staklenika. Tu 
je također jedinstveno bogata zbirka 
orhideja (nekoliko tisuća), djelomično 
pristupačna javnosti u četiri staklenika. 
Za Studijske svrhe od neocjenjive je 
vrijednosti Kew Herbarium, koji broji 
6 milijuna eksikata i biblioteka s preko 
60.000 svezaka. Ali Kew nije samo na- 
učna ustanova. Njegov bogat i razno- 
lik biljni svijet ugodno je raspoređen 
na 40 ha velikoj površini. Zapravo je 
Kew pretežnim dijelom velik park 
pejzažnog stila s prostranim travnja- 
cima, velikim vodenim. površinama. 1i- 
jepom kamenjarom, posebnim odielom 
za rododendrone i t. d. Sve to privlači 
brojne posjetioce (preko 1.5 milijuna 
godišnje) preko cijele godine. 

Bilo za stručnjake ili za laika, ljubi- 
telja, Kew je uvijek privlačan obiekt. 
Posjet u Kew Gardens uvijek znači, 
naročito za stručnjaka, bogat i vlodan 
doživljaj, Ogrin 

CVJEĆARSKI KALENDAR 


Prema stručnoj literaturi pripremila Ing. Ljerka Zelenko 





SIJEČANJ 


Sijanje — Šteta, koja nastaje, ako 
se sjetva ne obavi u pravo vrijeme, 
ne može se kasnije nikakvim zahvati- 
ma nadoknaditi. U siječnju mogu se 
sijati: Ageratum, Anemone, Antirrhi- 


num, Asparagus, Begonia semperflo- 
rens, Begonia tuberhybrida, Chabaud 
klinčići, Chrysanthemum segetum, Cy- 
clamen persicum za male biljke, Eche- 
veria, paprati, Ficus, Freesia, Gloxinia, 
Kalanchoe, Lathyrus, Levkoje, mirta, 
Passiflora, Petunia, Primula obconica, 
Primula acaulis, Salvia, Saintpaulia, 
Statice, i t. d. 

Ageratum sije se u siječnju u sta- 
kleniku. Iznikle biljke variraju u boii 
i visini, pa je bolje razmnožavati rez- 
nicama od siječnja do ožujka. Reznice 
se režu od matičnih biljaka, koje pre- 
zime u hladnom stakleniku. Reznice 
se zakorijene od 10—14 dana, ako se 
drže na temperaturi od 18—22%C. Za- 
korijenjene reznice se posade u lonce, 
a kad korijenje u loncu ojača, treba 
ga prirezati. Ageratum je jeftina lon- 
čanica, koja dospijeva početkom svih- 
nja, a upotrebljava se naiviše za sad- 
nju u parkovima, na grobliu i sl. pH 
vrijednost je optimalna kod 6—8. 

Alternanthera — također se razmno- 
žava u siječnju reznicama. Kod tem- 
perature tla od 25% zakorijeni se već 
nakon 10 dana. 

Dio kalendara, koji se odnosi na drugu 
polovicu godine, tiskan je ranije u dvobroju 


ovoga časopisa 1—2 iz 1959. godine 


Redakcija 


Amaryllis — Lukovice treba počet- 
kom siječnja posaditi u dobru vlažnu 
zemlju i držati ih kod temperature tla 
od 15—18"C. Da bi cvjetne peteljke bile 
dulje, najprije se pospješuje u tami. 
Zrak u stakleniku mora biti suh, a 
kod zalijevanja treba paziti, da se ne 
zalijeva po listovima i ljuskama luko- 
vica, da se spriječe gljivična obolje- 
nja. pH vrijednost 5,5—6,5. 

Anemone za uzgoj lukovica mogu se 
u siječnju i veljači sijati u sandučiće 
za pikiranje. Već iste jeseni javljaju 
se prvi cvjetovi sada posijanih biljaka. 
Na lukovicama anemona, koje su pre- 
ko zime bile posađene“ u sanduke i dr- 
žane u hladnim klijalištima zaštićene 
od mraza, javljaju se prvi izboji. Cvat- 
nja je predviđena za mjesec ožujak. U 
siječnju treba sanduke postaviti na 
svijetlo i držati ih kod temperature od 
9—8"C. pH vrijednost 6,5—7,5. 

Begonia — na pr. B. lucerna, B. ma- 
culata, B. weltoniensis i druge, mogu 
se od siječnja do ožujka razmnožavati 
reznicama kod temperature od 20%. 
Već nakon 6—8 mjeseci uzgoja mogu 
se prodavati ili upotrijebiti za nasa- 
đivanje zdjelica. pH vrijednost 5,5 do 

Begonia »Gloire de Lorraine« — raz- 
množava se najviše u siječnju lisnim 
reznicama. Listovi ne smiju biti ni 
premladi ni prestari. Upotrebljavaju se 


sa cijelom peteljkom. Prestari listovi 
loše se zakorjenjuju i loše tjeraju. Pe- 
teljke se samo !/2 cm duboko utaču u 
pijesak. Na 1 m? dolazi oko 400 lisnih 
reznica. Ako se dodatno osvjetljuje, 
postižu se bolji rezultati. pH vrijednost 
3—6. 

Begonia tuberhybriđa — gomoljaste 
begonije, treba do polovice veljače po- 
Sijati u smjesu parene listovače, tre- 
seta i pijeska. Sije se po površini ze- 
mlje. Sjeme niče za 12 dana, a treba 
ga držati na temperaturi od 20"C pre- 
krivenog staklom. Sijati treba na ši- 
roko. 1 g sjemena sadrži oko 40.000 
zrna. Da se spriječi gljivično obolje- 
. nje mladih biljaka, treba sandučiće za 
ijetvu prije sijanja fino posuti praši- 
nom drvenog ugljena. Ako imamo go- 
molja skupine multiflora, koji su pre- 
zimili, treba ih u siječnju položiti u 
mješavinu treseta i pijeska, ili u pje- 
skovitu listovaču, staviti u klijalište i 
držati ih na temperaturi od 16—18Y%C. 
Pošto gomolji iskliju, mogu se rezati 
reznice, ali treba paziti, da jedan kra- 
tak komadić izboja ostane na gomolju. 
Na taj način osiguramo nove izboje, 
koji se razviju iz tog dijela. Mogu se 
i gomolji tako razdijeliti, da na sva- 
kom dijelu ostane bar 1 izboj. Razre- 
zane gomolje treba dobro naprašiti dr- 
venim ugljenom u prahu. 


Bougainvillea — razmnožava se od 
Siječnja dalje poluzrelim reznicama ili 
drvom kod temperature od 30%. Za- 
korjenjivanje traje dosta dugo. 


Calla — od konca siječnja pa nada- 
lje treba tri puta tjedno dodatno gno- 
Jiti. pil vrijednost 4—5. 


Calceolaria — najčešće se u siječnju 
prvi puta presađuje. Ako ih držimo u 
klijalištu, preporuča se senkovanje u 
pepeo ili šljaku od koksa. pH vrijed- 
nost 5,5—6,5. 


Camellia japonica -— može se vrši- 
kati u siječnju, prije nego počne tje- 
rati. Vršci izboja s 3—4 lista mogu se 
upotrijebiti kao reznice, ako su dobro 
sazreli. Za zakorjenjivanje optimelna je 


temperatura tla 20%C. pH vrijednost 
44,9. 
Capsicum annuum — paprika sije se 


kod temperature od 20—22%C. Najbolje 
. uspijeva na laganoj rastresitoj zemlji. 
Sjeme se zemliom samo lagano po- 
krije i sandučići se drže na svijetlu. 


Računa se 10—15 g sjemena za sandu- 
čić velik 40xX 45 cm. Kad sjeme iznikne, 
pikiraju se mlade biljke u plitke san- 
dučiće na razmak od 6—7 cm u mje- 
šavinu zemlje, koja se sastoji od ?/s 
komposta i !/s treseta ili dobre listo- 
vače. Sanduke treba držati na tempe- 
raturi od 17—18"C, a kasnije se biljke 
rasade u hladno klijalište ili staklenik 
na razmak od 50x50 em u dobru hu- 
moznu zemlju. 


Chabaud klinčići — (Dianthus cary- 
ophyllus), koji se siju između 15. I. 
i 1 1IIL, cvatu gotovo u isto vrijeme. 
Zato sa sjetvom treba još počekati, to 
više što je kvaliteta kasnije sijanih 
biljaka bolja. pH vrijednost 6,5—7,5. 


Cheiranthus cheiri — može se kon- 
cem siječnja početi pospješivati, i to 
najprije kod temperature od 8—10"C. 
pH vrijednost 5,5—7,5. 

Chrysanthemum segetum — može se 
Sijati u hladnom stakleniku u sandu- 
čiće 15 g na 1 mr. Biljke se kasnije 
uzgajaju u loncima, a u svibnju se po- 
sade vani na razmak od 25 cm. pH vri- 
jednost 6,5. ' 


Chrysanthemum inđicum — Matične 
biljke se od konca siječnja  počiniu 
uzimati u kulturu. Prenesu se u gri- 
jano klijalište ili se metnu na parapet 
u stakleniku i drže kod temperature 
od 10—12"C. pH vrijednost kod bilja- 
ka u rastu 6,5—7,5, kod reznica 5,5—6,5. 


Cineraria — Biljke se redovito je- 
damput tjedno zalijevaju otopinom od 
2—4 g kombiniranog gnojiva na 1 litru 
vode. Treba _ ih držati na svijetlom 
zračnom mjestu, od siječnja do ožujka 
kod temperature od 8—12"C. pH vri- 
jednost 6—7,5. 


Cissus je u kulturi vrlo skromnih 
zahtjeva. Uspijeva vrlo dobro kod 
15%C, ali zimi podnosi dobro i 5"%C. Mo- 
gu se pripremati reznice od Cissus dis- 
color. Najbolje uspjijevaju kod 30%C u 
zatvorenom staklenom ormariću. Izbo- 
ji se za rezanje dijele tako, da svaka 
lisna reznica ima dva para listova. Cis- 
sus antartica treba kod razmnožavanja 
i u kulturi manju temperaturu. 

Coleus — Od siječnja do veljače u 
više navrata razmnožava se reznicama. 
pH vrijednost 4,5—5,5. 

Crassula falcata može se razmnoža- 
vati lisnim reznicama, ako ima dovolj- 
no prostora za to. Veliki, mesnati, zdra- 

vi listovi utaču se krajem peteljke u 
pjeskovitu zemlju. Male biljke, koje 
se tu razviju, treba nakon 3—4 tjedno 
odvojiti, pikirati i dalje kultivirati v 
loncu. Normalno su u kolovozu Spu- 
sobne za prodaju. Crassula coccinea 
također se razmnožava od siječnja do 
ožujka reznicama. Postrani izboji, koji 
ne će cvasti 3—4 cm dugi, utaču se u 
čisti pijesak, a zakorjenjuju se kod 
15%C za oko 10 dana. Krasule su osjet- 
ljive prema E-preparatima. pH vri- 
jednost 6,5—7,5. 


Crocus — može se od polovice siječ- 
nja početi pospješivati. Po tri lukovice 
sade se u lonce br. 8 ili br. 9 i drže 
kod temperature od 10%C. pH vrijed- 
nost 6—8. 


Croton (Codiaeum variegatum) raz- 
množava se od siječnja do svibnja re- 
znicama. Razmnožavanje je najbolje 
vršiti u zatvorenom staklenom orma- 
riću kod temperature od 25—30%C u 
mješavini pijeska i treseta 1:2. Već 
prema vrsti, na 1 m? dolazi 120—250 
reznica. Može se i pojedinačno svaka 
reznica posebno utaknuti u lonac br. 7. 
Zakorjenjivanje traje oko 3 tjedna. Za 
to vrijeme treba stalno održavati vla- 
gu tla. Čitava kultura do prodaje traje 
6-——7 mjeseci. 

Cyclamen persicum — mlade bilike 
treba zalijevati svakih 14 dana Otopi- 
nom od 1 g kombiniranog gnojiva na 
1 litru vode, a kasnije prijeći na jaču 
otopinu od 2 g na 1 litru vode. Biljke 
u loncima br. 9 tjedno jedamput treba 
zalijevati otopinom od 2 g gnojiva na 
1 litru vode, a zatim polagano kon- 
centraciju gnojiva povisiti. Još uvijek 
se može sijati, ako se žele za prodaju 
uzgojiti male biljke, pH vrijednost za 
mlade biljke je 5—5,5, a za biljke u 
loncima 5,5—6,5. 


Cytisus  canariensis var. ramosissi- 
mus — koncem siječnja, kada se počnu 
razvijati pupovi ili se pokazuju cvje- 
tovi, treba opet zapožeti prignojava- 
njem. Citisus je vrlo omiljena lonča- 
nica. 


Dahliae — gomolji, koji treba da 
Dosluže za dobivanje reznica za raz- 
množavanje, moraju se u siječniu za- 
trapiti u vlažni treset ili rastresitu kli- 
jališnu zemlju, tako da im gornji dio 
ostane slobodan. Treba ih držati na 
Svijetlu kod temperature od 16—18"C. 
PH vrijednost 6—8. 

Dicentra spectabilis — koja je uje- 
sen kao dvogodišnja biljka posađena 
u lonce i dosad prezimila zaštićena od 
mraza, može se u drugoj polovici si- 
ječnja početi pospješivati. Temperatura 
treba polagano da raste od 5%C do 
12—19%C. Biljke za vrijeme  pospješi- 
vanja ne smiju biti suhe. pH vrijednost 
5—6. 

Epiphyllum koji nije pravodobno 
prodan, može se nakon cvatnje uzeti 
u kulturu. Za prodaju krajem prosinca 
treba, ako se razmnožava reznicama, 
9—10 mjeseci da se uzgoje lijepe bili- 
ke. Razmnožavati reznicama najbolje 


je početkom ožujka. pH vrijednost 7—8. 


Erica gracilis — razmnožava se u si- 
ječnju reznicama. 2—3 em dugački 
vršci izboja režu se i pikiraju. Obilno 
se zaliju, a zatim ih ne treba više za- 
lijevati, nego samo svakih 14 dana la- 
gano prskati. Kod 14—16%C zakorijene 
se za 4 tjedna. pH vrijednost 3,0—4,5. 


Ficus rostrata i Ficus stipulata (F. 
repens) — razmnožavaju se u siječnju 
i veljači reznicama. 


Fittonia — može se od Siječnja do 
ožujka — razmnožavati dijeljenjem ili 
reznicama. Za 4 mjeseca mogu se uz- 
gojiti biljke sposobne za sadnju žardi- 
njera. 


Fuchsia — reznice sade se u sandu- 
čiće ili direktno u klijalište. Da bi se 
zakorijenile, potrebna je temperatura 
od 18%C. Na 1 m? dolazi oko 650 rezni- 
ca. pH vrijednost 4,5—5,5. 


Gladiolus —  gladiole koje se žele 
pospješiti, moraju se od polovice siječ- 
nja do ožujka saditi u lonce br. 8, u 
pjeskoviti kompost, i staviti pod para- 
pet, koji ne prokapljuje, kod tempera- 
ture od 8—10%C. Kad se stvori korije- 
nje i započne tjeranje lukovica, treba 
ih staviti na svijetlo kod temperature 
od 10—12C. Što se posadi do ožujka, 
počinje cvasti od svibnja. pH vrijed- 
nost 6—8. 

Gloxinia (Sinningia hybrida) — U 
jednoj pokusnoj kulturi očišćene lu- 
kovice stavljene su 20. I. u sandučiće 
u treset i pjeskovitu listovaču. 10. III. 
Fosađene su u lonce br. 8—12, a od 
15.—31. V. stavljene su prodaju. pH 
vrijednost 5—6. ' 

Heliotropium — Matične biljke po- 
stavljaju se u staklenike na tempera- 
turu od 18—20%C, da potjeraju izboje, 


od kojih se kasnije režu reznice. Za 
zakorjenjivanje potrebna je tempera- 
tura od 24%. 


Helleborus — Matične biljke, koje 
su u prošlom mjesecu izabrane, raz- 
množavaju se dijeljenjem u siječnju i 
veljači. Na svakoj biljci mora ostati 
bar 5 oka. Nakon dijeljenja treba ih 
utrapiti u hladno klijalište. Kasnije, u 
proljeće, kad su sva klijališta potrebna 
za druge kulture, mogu se biljke iz- 
vaditi i zatrapiti vani na sjenovitom 
mjestu. 


Hydrangea hortensis — biljke treba 
postaviti na pospješivanje. Opet ih tre- 
ba početi gnojiti otopljenim gnojivima, 
kad prvi listovi dosegnu polovicu svo- 
je normalne veličine. Počne se s 2 € 
i ide se do 4 g na litru vode, a zali- 
jeva se dva puta tjedno. Rane reznice, 
kojima se razmnožava krajem siječnja 
do polovice veljače, daju biljke s više 
izboja. Biljke s jednim izbojem dobi- 
jemo, ako režemo one s više izboja u 
svibnju i lipnju. U tresetu i pijesku, 
kod temperature od 15—18"C, zakori- 
jene se reznice za 4 tjedna. Reznicama, 
koje se režu u siječnju — do ožuika, 
potrebna je toplina tla od 20—25"%C. 
Reznice treba pokriti novinskim papi- 
rom, koji se mora stalno vlažiti. pH 
vrijednost 5,5—6,5, a za plave horten- 
zije 4—4,5. Treba pogledati savjete za 
prosinac i veliaču. 


Hyazinthus — za kasno pospješiva- 
nje mogu se lukovice saditi do polo- 
vice siječnja i utrapiti kod temperatu- 
re od 9—10"C. Nakon 6—8 tjedana stvo- 
re dovoljno korijenja i izboj se toliko 
razvije, da se mogu pospješivati. pH 
vrijednost 6—7,5. 


Impatiens holstii — razmnožava se 
u siječnju sjemenom, a u veljači i 
ožujku reznicama. Vrlo je prikladan za 
sjenovite balkone. pH vrijednost 6—7. 

Jorgovan — koji se sada stavlja na 
pospješivanje, ne treba nikakva speci- 
jalnog postupka prije samog pospješi- 
vanja. Dovoljna je temperatura od 22 
do 24%. Izboje, koji se razviju kod 
pospješivanja, treba čuvati od hladno- 
će i osigurati im dovoljnu vlagu. pH 
vrijednost 6—8. 


Kalanchoe, koje će se u srpnju raz- 
množavati i zatim.od polovice rujna 
pustiti u prodaju, moraju se sada sijati 
i držati kod temperature od 18—20%C. 
Prvo pikiranje obavlja se 3 tjedna na- 


kon sjetve, i to po 3—4 biljčice zajed- 
no. Iza toga drže se na temperaturi od 
15—16%C. Treba pogledati savjete za 
veljaču. pH vrijednost 5,5—7. 


Klinčići — koji rastu vani, moraju 
se, ako je snijeg obilno pao, zaštititi 
žičanom mrežom od divljači. Klinčići 
i perene mogu se također zaštititi i 
raznim preparatima (na pr. HT 45 
firme Dr.H. Hildebrand, Kassel, Goe- 
thestrasse 29). Miris tog preparata, koji 
se po bilju prska, ljudima ne smeta. 


Ruže se ne smiju prskati tim sred- 
stvom, jer su preosjetljive. 
Klinčići — U zimskim mjesecima da 


se izbjegne bolest, koju izaziva gljivica 
Heterosporum  echinulatum, a očituje 
se u pjegavosti listova, peteljki i pu- 
pova (Nelkenschwarze), treba paziti da 
zrak u staklenicima ne bude vlažan. 
Zračiti uvijek kad to vanjska tempe- 
ratura dozvoljava. pH vrijednost 7,3 
do 7,5. 


Lathyrus odoratus sije se od siječnja 
do travnja. Sijati treba u više navrata, 
20—30 sjemenki na 1 m?, a kasnije se 
rasađuju na razmak od 20—25 cm. Pre- 
ma tome se latirus može uzgajati, sa- 
mo ako ima dovoljno mjesta u stakle- 
niku. Po mogućnosti treba održavati 
stalnu temperaturu od 12%C. Treba ih 
prskati zink-thiokarbamatima na pr. 
Dithane. Ta se sredstva mogu upotreb- 
ljavati za vrijeme cvatnje, kad se 
sumporni preparati ne mogu upotreb- 
ljavati. Latirus, koji se sada sije, cvate 
sve dok ne procvate onaj na gredica- 
ma. Latirus je pokazao vrlo dobar us- 
pjeh kod sjetve u sandučiće s piljevi- 
nom. Na dnu sandučića dolazi tanki 
sloj dobre parene _ kompostne zemlie, 
a na to vlažna piljevina. Sjeme se sije 
na razmak od 2 cm i na dubinu od 2 
cm u brazdice. Nakon sjetve ne treba 
14 dana zalijevati. Kad su biljke u 
punom rastu, treba ih svaka 2—3 1je- 
dna gnojiti kombiniranim gnojivom, a 
usto još specijalno K-gnojivom. pH 
vrijednost 6—7,5. 


Levkoje (Matthiola), koje se siju u 
siječnju, kod dobrog uzgoja dolaze u 
cvat početkom svibnja. Na 1 m? sije se 
10 g sjemena. Sjeme klije kod 18%. 
Dok sjeme ne proklije, treba ga dobro 
vlažiti, a nakon klijanja zalijevati sa- 
mo onda kad je potpuno suho. Prvi 
put se pikira na razmak 3 na 3 cm 14 

dana nakon sjetve. Drži se i nadalje 
na svijetlu mjestu kod temperature od 
8—10%C. pH vrijednost 6—8. 


Narcisus, — narcise kojima se, pošto 
se dobro ukorijene, počinje javljati iz 
lukovice pup, mogu se pospješivati kod 
temperature od najviše 18%. Propu- 
pale lukovice treba da po mogućnosti 
budu na što svjetlijem mjestu. Kod op- 
timalne temperature traje pospješiva- 
nje 18—20 dana. S malih izboja, koji 
ne će cvasti, treba skinuti list. Narcise 
se, kao i tulipani, mogu pospješivati i 
kod umjetnog svijetla. U tom slučaju 
temperatura se mora stalno držati na 
14%C. pH vrijednost 6—8. 


Petunia — biljke koje želimo proda- 
vati polovicom svibnja, treba tokom 
Siječnja i veljače sijati u zdjele ili san- 
dučiće u parenu staru listovaču, tre- 
set i pijesak  (1:1:1). Sandučiće treba 
držati na temperaturi od 16—18%C. 


Poinsettia (Euphorbia pulcherrima), 
biljke kojima su porezani cvjetovi, tre- 
ba izvaditi iz lonaca, otresti i utrapiti 
u sanduke, tako da ih gusto složimo 
koso polegnute i zatrpamo u laganu, 
umjereno vlažnu zemlju. Treba ih dr- 
žati ispod parapeta, koji ne prokap- 
ljuje i ne treba ih zalijevati. Mogu se 
i trapiti u lagano zagrijavano oblože- 
no klijalište, sigurno od smrzavanja. 
Vrijeme mirovanja traje oko dva mje- 
seca. Virozne biljke treba izdvojiti i 
spaliti. pH vrijednost 6—7. 


Primula acaulis, — biljke koje ćemo 
koncem prosinca prodavati sađene u 
Zdjelice, treba sijati tokom  siječnia 
ili veljače. Zdjele, u koje smo sijali, 
treba umjereno vlažiti i najbolje je, 
ako ih držimo ispod parapeta u lako 
zagrijanu stakleniku. Sjeme se samo 
lagano pokrije zemljom. Prvo pikiranje 
vrši se u stakleniku, drugo u hladnu 
klijalištu, a treće na gredicu. Konačno 
se sade u lonce br. 8—9. Ujesen unose 
se u klijalište ili staklenik. Od kraja 
studenog pospješuju se kod 10%C. pH 
vrijednost 7—8. 


Primula obconica — Da bismo pro- 
izveli 1000 komada biljaka, treba nam 
oko 1,5 g sjemena. Sjeme se kod sjetve 
ne pokriva. Kod optimalne temperatu- 
re od 15—18"C vrijeme klijania iznosi 
20 dana. Kultura se može skratiti tako, 
da se kod trećeg pikiranja sade pri- 
mule u lonce br. 9 ili u konačne lonce, 

i to po tri biljke zajedno. Na taj način 
uštedi se 3—4 mjeseca kulture, jer prvi 
cvjetovi dođu razmjerno rano, a i 1lo- 
nac s 3 biljke i 3 cvijeta može se bolje 
unovčiti. Povećanje troškova radi na- 
bave veće količine sjemena je neznat- 
no. pH vrijednost 5,5—6,5. 


Primula verris može se, ako je pro- 
ljeće normaino, pospješiti u cvatnji za 
3 tjedna, ako je posadimo u hladno 
klijalište, pokrijemo prozorima, klija- 
lište obložimo gnojem i listincem, a 
pravilnim pokrivanjem i otkrivanjem 
klijališta iskoristimo što više sunčane 
topline. Sve primule vole humozno-gli- 
nena tla. U pjeskovitim tlima ne uspi- 
jevaju. Klijališta s primulama treba 
pokriti prozorima najkasnije krajem 
siječnja. Po danu, ako temperatura 
nije ispod 0"C treba obilno zračiti. Kli- 
jalište mora biti osigurano od smrza- 
vanja. Zalijevati treba oprezno, da ne 
dođe do pojave plijesni. pH vrijednost 
T—8. 


Ruže — koje rastu na otvorenom, 
treba pregledati, da se vidi, da li je 
zaštita od zime u redu. Najbolje ih je 
pokriti jelovim grančicama. pH vrijed- 
nost 6,5—7,8. 


Saintpaulia ionantha — (afrička lju- 
bica) — sije se kod 20—22%C 1—1,5 g 
sjemena na 1 m?. Ako se sije u siječ- 
nju, mogu se prve biljke u cvatu, koje 
nismo presađivali nakon prve sadnje 
u lonce, prodavati već krajem lipnja. 
Cvatnja traje, ako se biljke drže na 
temperaturi od 16—20%C na svijetlu 
mjestu, do siječnja iduće godine, što 
znači da se mogu prodavati 6—7 mje- 
seci. Kultura je slična kao kod gloksi- 
nija, samo se biljke moraju nešto više 
zračiti. Saintpaulia ionantha može se 
uspješno razmnožavati pomoću  lisnih 
reznica, koje se sada mogu kidati s 
matičnih biljaka. Treba paziti, da lisna 
peteljka bude što dulja. Rez se mora 
zagladiti. Biljke pikirati na parapet i 
u množionici, te držati kod 20%C. Treba 
ih odmah dobro zaliti, a tokom kul- 
ture držeti umjereno vlažno, te malo 
ili uopće ne prskati, a nije ih potrebno 


.ni pokrivati: staklom. Važno je, da su 


uvijek dobro zasjenjene. Ako nisu pre- 
guste i ako ih razmnožavamo u rahloi 
mješavini listovače i pijeska, zakorie- 
njuju se znatno prije. Kod 18—20Y%C. 
zakorjenjivanje traje 3—4 tiedna. Dva 
tjedna kasnije javljaju se mladi izboji. 


Stari list može se odmah odrezati i 
upotrijebiti za daljnje razmnožavanje. 
Može se, umjesto na parapet, razmno- 
žavati i u sandučićima. Čim dobro po- 
tjeraju, treba ih u tom slučaju prepi- 
kirati ili odmah presaditi u male lon- 
ce. Najbolja je smjesa zemlje, koja 
se sastoji od !/s stare listovače, 1/s sta- 
rog zemljastog kravskog gnoja ili do- 
bro odležane klijališne zemlje i 1/s do- 
bro navlaženog grubog treseta. Na 
1 m pripremljene zemlje treba dodati 
4 kg fine rogovine ili rožnog brašna, 
3 kg koštanog brašna, 1,2 kg kalijevog 
gnojiva, ali treba paziti, da se ne doda 
ništa vapna. Za vrijeme ljeta mogu se, 
na parapetu u stakleniku, mlade bilj- 
ke, koje nisu presađene, senkovati do 
ruba lonca u vlažan treset. Treba ih 
dohranjivati jedamput tjedno zalije- 
vanjem otopinom od 1 g gnojiva na 
1 litru vode. Treba paziti da biljke 
budu uvijek dovoljno vlažne, da ne 
dođe do paleži. Afričke ljubice mogu 
se i u posve malim loncima krasno 
uzgojiti do lijepih biljaka s mnogo 
cvjetova. One vole za čitavo vrijeme 
kulture obilnu vlagu i sjenovito mje- 
sto. Zalijevati ih treba u ranim hlad- 
nijim jutarnjim satima, a ložiti samo 
u hladnim noćima. Naročito kod bi- 
ljaka u cvatu treba paziti, da se ne 
zalijeva po lišću ili da na lišće ne 
kaplje voda. Optimalna temperatura 
je kod 18—20%C, ali im zimi ne škodi, 
ako se drže nešto hladnije. U tom slu- 
čaju ne napreduju tako brzo, ali kad 
se temperatura povisi, vrlo brzo nado- 
knade taj zastoj. Kod razmnožavanja 
treba paziti, da se nikad ne uzmu rez- 
nice od bolesnih biljaka. pH vrijed- 
nost 6,2—7,3. 

Salvia — koju želimo prodavati po- 
lovicom svibnja, mora se sijati u si- 
ječnju u sandučiće ili zdjele u zem- 
lju, kakvu upotrebljavamo za sjetvu 
ciklama, kod temperature od 18%C. Za 
klijanje treba 12—14 dana, a za 1 m? 
potrebno je 10 g sjemena. Nakon kli- 
janja pikira se i drži kod temperature 
od 15—18"C. 

Tulipani moraju se sa sanducima iz 
trapa izvaditi. prije nego zemlja 7za- 
mrzne, pa se do stavljanja na pospje- 
šivanje uskladište u podrumu, šupi i 
sličnim prostorijama, koje imaju tem- 
peraturu od oko 7%C. Ovaj način spre- 
manja ima tu prednost, da se, ukoliko 
vrijeme  zahladi i zemlja se duboko 


smrzne, ne moraju upotrijebiti za trap 
specijalni uređaji, da bi se tulipani 
neoštećeni mogli izvaditi. Jednostavni 
rani tulipani stavljaju se na pospješi- 
vanje 15. I. i daju dobre cvjetove za 
rez. Oni su jeftiniji od kasnijih sorta. 
Mendelovi tulipani prikladni su za po- 
spješivanje, a mogu se pospješiti već 
za 16 dana, ali se cvjetovi brzo otvore 
i onda se više ne zatvaraju. Treba ih 
pospješivati tako, da do kraja veljače 
budu svi prodani. Kod Krelaga-triumph 
i drugi ranih sorta Mendelovih tulipana 
počinje se pospješivanje s 14%C, a ka- 
snije se podigne na 16—18"C. Više se 
s temperaturom ne smije ići, jer se 
javlja t. zv. padanje biljaka, — što je 
hladnije podnožje, to su bolji tulipani 
— zato kod pretpospješivanja treba 
sandučiće staviti na tlo, a ne na cijevi 
za grijanje, bar ne na takve, koje nisu 
dobro izolirane. Da se spriječi bolest 
padanja, preporuča se zalijevanje 
s kalcijum nitratom, i to svakodnevno 
s 2 gna 1 litru vode, ili jedamput tje- 
dno 8 g na 1 litru vode. Jednostavni 
tulipani pospješuju se isto kao i hla- 
đeni, samo ih treba nešto dulje držati 
u tami. U pospješivanju podnose tem- 
peraturu do 25%C. Od 15. I. dalje može 
se svaki tulipan pospješivati. Jedno- 
stavni rani tulipani u hladnu klijali- 
štu, koji se u siječnju pokriju. kod 
povoljnog vremena cvatu 10. III, a 
Triumph tulipani cvatu od 1.—15. IV. 
Pospješivanje u hladnu klijalištu naj- 
jeftinije je pospješivanje. Po holand- 
skim iskustvima mogu se tulipani po- 
spješivati u posebnim izoliranim pro- 
storijama s umjetnim osvjetljenjem. 
Obične žarulje podijele se tako, da na 
svaki m? dođe 5 žarulja od 40 W. Po- 
kazalo se kao najbolje osvjetljenje u 
trajanju od 12 sati dnevno. Svejedno 
je, da li se osvjetljuje po danu ili po 
noći, važno je samo da se to čini uvijek 
u isto vrijeme. Žarulje isijavaju mno- 
go topline, uslijed čega su tulipani i 
narcise razmjerno dosta izvučeni. Ža- 
rulje moraju visjeti oko 90 cm iznad 
parapeta. Ako su izboji u času postav- 
ljanja na pospješivanje dulji od 6—8 
cm, dobivamo redovito premekane i 
izvučene biljke. Kod nekih sorta, kao 
na pr.: Golden Harvest,  Bartigon i 
William Pitt i boja je u tom slučaju 
vrlo svijetla. pH vrijednost 6—7,5. 


Zinnia — za pospješivanje može se 
u siječnju ili veljači sijati u ručne 

sanduke. Najbolja temperatura za kli- 
janje je 25—30"C. Kad su biljčice do- 
sta jake, pikiraju se pojedinačno u 
lonce br. 7, u laganu pjeskovito-hu- 
moznu zemlju miješanu s tresetom. 
Dobro je upotrebljavati i hranivima 
bogatu, snažnu zemlju, mješavinu 
komposta s ilovačom ili tratinjačom. 
Kad se biljke dobro zakorijene, treba 
ih posaditi u temperirani staklenik ili 
klijalište, na gredice u razmaku 20X20 
cm. Temperatura od 16—20%C. Kultura 
se pod staklom isplati, ako se cvjetovi 
mogu rezati prije nego počnu cvasti 
ruže.  Pospješuje se Zinnia uniflora, 
koja nema postranih izboja. pH vri- 
jednost 6—7,5. 


Tehnički zahvati 

1. Strojevi i oruđe: Ujesen 
očišćeni i nauljeni strojevi i alat mo- 
raju se, ukoliko je to potrebno, dati u 
odgovarajuće radionice na pregled i 
popravak. Zimi su takve radionice ma- 
nje opterećene nego u proljeće i ljeti, 
pa mogu sve potrebne radove izvesti 
točnije i bez naplate — prekovremenih 
sati. Na to se u vrtlarijama premalo 
pazi. Najčešće se događa, da se tek u 
zadnji čas, neposredno prije nego že- 
limo upotrijebiti neki stroj ili oruđe, 
utvrdi da mu treba veći ili manji po- 
pravak. U proljeće su zato radionice 
preopterećene i često _ se događa, da 
pojedinih doknadnih dijelova — uopće 
nema na skladištu. Samo onaj. tko 
ima previše novaca, daje neočišćene 
strojeve na popravak, jer se nakon to- 
ga ne treba čuditi visini računa za po- 
pravak. Čišćenje se može kod kuće 
mnogo jeftinije obaviti, a najbolje je to 
izvršiti odmah u jesen, kad se pojedini 
stroj ili oruđe prestane upotrebljavati. 

2. Ostali. poslovi. u vezi 
s održavanjem  vrtlarskog 
alata. U prvom redu treba pregle- 
dati i popraviti sve prozore, daske za 
klijališta, sanduke za pikiranje i t. d. 
Preporuča se sve drvene dijelove pre- 
mazati dobrim sredstvom za impregni- 
ranje. Najbolje je, da vrtlarija ima 
vlastitu stolarsku klupu i sav potre- 
ban alat. Također treba paziti, da je 
radionica dobro osvijetljena, a naibo- 
lje je primijeniti neonske cijevi, koje 
daju dobro i jeftino svijetlo. Sve že- 
ljezne —profilne dijelove za popravak 
prozora treba imati na skladištu u do- 
voljnim količinama, tako da su uvijek 
pri ruci. 

Vanjske radove izvan staklenika 
treba izvoditi samo ako je tempera- 
tura iznad plus 4C, a vlaga zraka nije 
visoka. Trajnost premazivanja stakle- 
nika i klijališnih prozora bojom je znat- 
na kraća, ako se liči kod niskih tem- 
peratura i visoke vlage zraka. Takve 
je radove _ bolje odgoditi na ljetne 
mjesece. 


VELJAČA 


U veljači se mogu sijati: Asparagus, 
Begonia semperflorens, Gloxinia, Lo- 
belia, Petunia, Calceolaria, Canna, Cor- 
dyline australis,  Primula  obconica, 
Saintpaulia i t. d. 

Nadalje mogu se sijati, za kasniju 
sadnju na otvoreno, krajem veljače u 
zdjele i sanduke: Antirrhinum, Aqui- 
legia, Impatiens, Calliopsis, Campanu- 
la, Celosia, Cheiranthus cheiri, Diani- 


hus  caryophyllus, Helichrysum,  Ko- 
chia, Lathyrus, Matthiola, Nicotiana, 
Phlox  drumondii, Portulaca,  Salvia, 


Statice, Tagetes, Verbena, Zinnia, Ri- 
cinus. Ako vrijeme nije  prehladno, 
mogu se potkraj veljače sijati odmah 
na otvoreno: Calendula, Clarkia, Del- 
phinium, Escholtzia, Gilia, Iberis i Pa- 
paver. 

Adianthum — treba, u veljači, prije 
nego počinju izbijati mladi izboji, raz- 
množavati dijeljenjem. Kod toga mo- 
ra svaki dio imati dovoljno korijenja 
i »glavu«, iz koje će izbijati novi iz- 
boji. Razdijeljene biljke treba u mno- 
žionici posaditi na parapet kod tem- 
perature od 22—25%C, a kad se zako- 
rijene nakon 4 tjedna, posade se u 
lonce. Sijati se može čitavu godinu 
kod temperature od 22%. pH vrijed- 
nost 5—6. 


Ageratum — koji se želi prodavati 
u svibnju, treba krajem proljeća sija- 
ti, i to 5—7 g sjemena na svaki mr. 
Potrebna je temperatura od 18—20%C, 
da bi biljke dobro proklijale. 


Amaryllis — treba do kraja lipnja 
stalno gnojiti zalijevanjem. Lukovica- 
ma, koje će cvasti, davati samo malo 
dušičnih gnojiva, a više fosfornih i 
kalijevih. Najbolje je zemlji dodavati 
organska gnojiva. Može se dodati i 
nešto vapna. 

Anthurium — dvo- i trogodišnji tre- 
ba u veljači presaditi. Unatoč jako 
razgranatom korijenju, ne smiju se 
uzimati za presađivanje preveliki lonci. 


Antirrhinum  majus —  poluvisoke 
sorte, treba sijati u veljači 1 g sje- 
mena na 1 m? i držati kod temperatu- 
re od 13—15%C. U ožujku se pikira 
500 biljčica na 1 m? i drži na tempera- 
turi od 15—16%C. U travnju se rasade 
u kKklijalište ili na gredicu u staklenik 
kod 13—15C. Ne treba ih prikraćivati, 
a cvatu u srpnju. 


Apsidistra — može se sada razmno- 
žavati dijeljenjem. Biljke treba staviti 
na toplo mjesto, i to ili na parapet u 
stakleniku ili u toplo klijalište. 

Astilbe — biljke koje su u listopadu 
presađene u lonce i držane u hladnom 
klijalištu zaštićenom od mraza, mogu 
se sada pospješiti kod 15%C, pa su go- 
tove za prodaju u travnju—svibnju. 


Begonia — tuberhybrida  (gomoljasta 
begonija) — gomolj treba očistiti, po- 
saditi i kod temperature od 16—18"C, 
postepeno do travnja,  pospješivati. 
Treba pogledati savjete za siječanj. 


Bellis perennis — može se za 14 da- 
na pospješiti, ako se od veljače po- 
krije klijališnim prozorima. pH vrijed- 
nost 6,5—7. 

Bouvardia humboldtii — može se 
razmnožavati u veljači sa 5—6 cm du- 
gim reznicama. Za razmnožavanje uzi- 
maju se meki mladi izboji. Može se 
razmnožavati i 3 cm dugim korijen- 
skim reznicama. Buvardije se mogu 
uzgojiti kao lončanice ili se sade na 
otvoreno za rezano cvijeće. 


Campanula isophylla — bijela sorta 
»Stern von Betlehem« razmnožava se 
u veljači—ožujku reznicama i drži se 
kod 10—15"C. Isto vrijedi i za Cam- 
panula Mayi. pH vrijednost 6—7,5. 

Canna — može se u veljači sijati, 
ako imamo svježe sjeme. Sjeme se 24 
sata moči u toploj vodi. Započne se 
sa 75%C i polako se ohlađuje. Na taj 
način se znatno ubrza klijanje. Po- 
danci, koji prezime zaštićeni od mra- 
za, koncem veljače se očiste i posade 
u hranivima bogatu zemlju, te se drže 
kod temperature od 15—18"C, pod po- 
licama u stakleniku. Mogu se senko- 
vati u toplo klijalište. Ispočetka samo 
oprezno zalijevati. pH vrijednost 6 do 
7.6. 

Centaurea imperialis — vrlo je pri- 
kladna za rez. Može se koncem veljače 
posijati u polutoplo, po mogućnosti 
duboko klijalište. Dok postoji opasnost 


od mraza, klijalište mora biti pokrive- 
no, ali čim vrijeme dopušta, potrebno 
je obilno zračiti. pH vrijednost 6—7. 


Chabaud-klinčići — (Dianthus  cary- 
ophyllus) — siju se od polovice do 
kraja veljače 1 g na 1 m. U ožujku— 
travnju pikiraju se u kKlijalište, a u 
svibnju se sade na gredice. Veljača je 
najbolji mjesec za sjetvu klinčića. Bilj- 
ke su u tom slučaju kompaktne i raz- 
viju iz najdonjeg dijela postrane iz- 
boje, ukoliko ih nakon  pikiranja ne 
držimo pretoplo. Zato je dobro da se 
Pikirani klinčići, čim se razrastu, iz- 
nesu iz staklenika, koji je zagrijavan, 
u Klijalište, postave tako da su blizu 
staklu i obilno se zrače. Čim se piki- 
rane biljčice toliko razrastu, da se me- 
đusobno dodiruju, treba ih — ukoliko 
to vrijeme dopušta — ponovo pikirati 
u hladno ili malo zagrijano klijalište. 
Ako je vrijeme pogodno i proljeće na- 
stupi rano, može se iz sandučića iz- 
ravno saditi na gredicu. Ako se sije 
u veljači, treba računati da do cvatnje 
kultura treba četiri do pet mjeseci. 


Chrysanthemum indicum — S raz- 
množavanjem ranih sorta počinje se 
najčešće u veljači, kod temperature 
13—16C. Za sitnocvjetne sorte, koje 
vani cvatu, najbolji je rok za razmno- 
žavanje između 1. III. i 15. IV. Reznice 
se najbolje zakorijene u mješavini vi- 
jeska i treseta ili pijeska i klijališne 
zemlje. 

Chrysanthemum  roseum — treba 
polovicom veljače pokriti klijališnim 
prozorima. U tom slučaju cvate 15—20 
dana ranije. 


Chrysanthemum segetum — sije se 
u veljači i ožujku u polutoplo klijali- 
šte, 1,5 g na 1 m. U svibnju se rasade 
na 15—25 cm, a ako se uzgajaju biljke 
s jednim izbojem, rasade se na 10—15 
cm. Režu se u lipnju i srpnju. 

Clivia — Od veljače do polovice lip- 
nja treba klivije jedamput tjedno gno- 
jiti zalijevanjem otopinom kombinira- 
nog gnojiva. 

Coleus — U veljači se režu reznice 
i drže kod 18%C. Sve do ljeta razmno- 
žava se svaka 2—3 tjedna. 


Cyclamen persicum — Ako hoćemo, 
da nam ciklame rano cvatu, moramo 
primijeniti u uzgoju poseban postupak. 
Mlađe biljke, sijane u kolovozu, sade 
se sad u lonce br. 7 i drže kod tem- 

perature 15—17"C. Kad dovoljno oja- 
čaju, drže se najmanje tri tjedna kod 
temperature od 20—23"C, a zatim se da- 
lje kultiviraju kod normalne tempera- 
ture. Ovako uzgajane biljke vrlo brzo 
zametnu pupove. Pomanjkanje radne 
snage ili nastojanje da se na njoj ušte- 
di, dovelo je do pokušaja, da se po- 
jednostavi kultura ciklama. Tako se 
na pr. mogu jedamput pikirane cikla- 
me, kad dobro ojačaju, rasaditi na raz- 
mak od 10X10 cm u zagrijavano kli- 
jalište i onda početkom svibnja ko- 
načno posaditi u lonce. Loša je strana 
tog načina uzgajanja, što treba  raz- 
mjerno dosta mjesta, ali je ušteda na 
radnoj snazi znatna. Kod uzgoja u lon- 
cu dugogodišnja praksa je pokazala, 
da je za dobar uzgoj kulture sasvim 
dovoljno dva puta pikirati i dva puta 
presaditi, i to u lonce br. 9 i br. 13. 


Dahlia — razmnožava se od konca 
veljače do travnja. Kada izboji, koji 
izbijaju iz podanaka, imaju 3—4 lista, 
lome se pri dnu i sade u pjeskovitu 
zemlju u lonce. 


Dicentra spectabilis — koja se uje- 
sen posadi u duboko klijalište i pokri- 
vena listincem sretno prezimi, može 
se u veljači otkriti i pokriti klijališnim 
prozorima, da počne tjerati. Važno je, 
da se dovoljno zrači, kad god to vri- 
jeme dopušta. 


Echeveria — Mnoge vrste i sorte 
prikladne su za uzgoj u loncima. One 
zauzimaju malo mjesta i drže se u so- 
bi, a naročito su zgodne za sadnju plit- 
kih zdjela za sobne aranžmane. Raz- 
množava se sijanjem u veljači i ožui- 
ku. Sitno sjeme oprezno se pomiješa 
pomoću štapića s gornjim slojem ze- 
mlje, lagano se pritisne i zalije finim 
raspršivačem. Biljke, koje se sade naj- 
više u lonce br. 8—10, ne traže mno- 
go njege i topline. Zimi se dobro drže 
kod 6—8"C. 


Erica gracilis — reznice treba 4 tje- 
dna, pošto su rezane i sađene. vikirati 
u najviše 7 cm duboke sanduke, jer 
inače tvore prejake korijenove grume- 
ne. U sanduku se one pomoću noža 
rasijeku i posade u lonce 8 i 9. Kod 
prikraćivanja, koje treba što prije pro- 
vesti, skidaju se samo mladi izboii. 
Uglavnom režu se 20. II., 15. V. i 1. VI. 
Kod dobro razgranatih biljaka dovolj- 
no je samo dva puta prikraćivati. po- 
lovicom veljače i polovicom svibnja. 

Euphorbia splendens — može se od 
veljače do kolovoza razmnožavati re- 
znicama kod temperature  18—22%C. 
Uzgoj traje 12 mjeseci. pH vrijednost 
6—6,5. 


Ficus elastica i Ficus decora — mo- 
gu se razmnožavati reznicama kod 
temperature od 220%. 


Fuchsia — razmnožava se reznica- 
me. (Isto kao i u siječnju.) 


Gesneria cardinalis — može se sijati 
kod 21"C. Uzima se 1,5 g sjemena na 
1 m? površine. 


Gladiolus — Dosadašnji 
spješivanja daje najčešće 
cvjetove i slabe peteljke. Po jednoj 
novoj metodi za pospješivanje mogu 
se gladiole bolje pospješivati. Najbo- 
lje je uzeti 2—3 godišnje lukovice I. 
klase. Poznaju se po tome, što su 
okrugle i ispupčene, nasuprot starijim 
lukovicama, koje su široke i plosnate 
i nesposobne za pospješivanje. U po- 
spješivanju gladiole moraju najprije 
potjerati izboj, a tek onda korijenje. 
Njih treba bez zemlje, treseta ili sl. 
složiti u dva reda u letvarice za voće 
i ostaviti tako 4 tjedna u dobro izo- 
liranoj prostoriji kod temperature od 
24—28%C. Zrak u prostoriji mora biti 
potpuno suh. Na taj se način ispari 
voda iz lukovica i one ne pljesnive. 
Lukovice istjeraju izboje, ali ne for- 
miraju korijenje. Nakon 4 tjedna ima- 
ju oko 4 cm duge izboje. One se sada 
mogu posaditi u staklenik na gredice 
i treba ih držati kod temperature od 
24"C, a kasnije na 16—20"%C. Dnevno in 
treba prskati, da se osigura vlažni 
zrak. Staklenik treba pravodobno po- 
četi grijati, tako da zemlja kod sad- 
nje naklijalih lukovica bude ugrijana. 
Zemlja ne smije biti gnojena stajskim 
gnojem neposredno prije sadnie. Rarz- 
mak redova kod saunje iznosi 18—29 
cm, a razmak u redovima 8—10 cm. 
dubina sadnje 4—5 cm. Ako se sade 
dublje, često im naškodi hladnoća i 
kasnije cvatu. Ako zemlja nije kod 
sadnje dovoljno topla, dobro ie zaliti 
je vodom ugrijanom na 20—25%C, Na- 
kon sadnje, sve dok izboji ne budu 19 
do 15 cm visoki, treba ih oprezno za- 
lijevati, ali se mora stalno održavati 
vlaga tla, kasnije se zalijeva opreznije. 
Kad su izboji 20—30 cm dugi. treba sa- 
mo neznatno vlažiti ili držati suho, 
dok se ne zametnu pupovi, a onda 


način  po- 
premale 


opet vlažiti. Sad gladiole trebaju sa- 
mo nešto malo topline, ali ih treba 
gnojiti fosfornim i kalijevim gnojivi- 
ma, dok dušik treba izbjegavati. Vrlo 
je prikladan za gnojenje Fertisal, i to 
60 g na 1 m. Gladiole, koje će se sa- 
diti van na gredice, također je potreb- 
no naklijati, samo znatno kasnije, t. j. 
četiri tjedna pred sadnju. Za pospje- 
šivanje dobre su sorte: Acca Lauren- 
tia, Allard Pierson, Amidonette, Johan 
Strauss, Johan Sebastian Bach, Ha- 
way, Topscore, Neues Europa i t. d. 
Prve tri spomenute sorte daju redo- 
vito po dva cvijeta. Johan Strauss je 
najbolja crvena gladiola za pospješi- 
vanje, a Topcsore je najbolja za uz- 
goj u hladnim klijalištima. 


Gloxinia (Sinningia  hybrida) može 
se sijati do kraja veljače. U pokusnoj 
kulturi sijane su gloksinije 1. IL, 25. 
II. su prvi, a 30. III. drugi put piki- 
rane, 20. IV. sađene u lonce, 25. V. pre- 
sađene i u lipnju stavljene u prodaju. 
Način sjetve opisan je u mjesecu pro- 
sincu. Svakih 10 dana treba mlade 
biljke gnojiti — zalijevanjem, naipvrije 
18 g kombiniranog gnojiva na 1 lit., a 
kasnije 2 grama na 1 lit. vode. 


Heliotropium — može se sve do lip- 
nja razmnožavati reznicama kod tem- 
perature tla od 21%C. Za sadnju na gre- 
dice i u sanduke na balkonima može 
se vaditi u svibnju. Grmolike — dva 
puta prikraćivane biljke — mogu «se 
u srpnju prodavati kao lončanice. 


Hydđrangea hortensis — iz trapa ne 
unose se direktno u staklenike, nego 
se ostave _ da potjeraju pupovi kod 
temperature od 12—15%C. Od unošenja 
u staklenik do prodaje računa se kod 
hortenzije 10—12 tjedana. Kad cvje- 
tovi počnu pokazivati boju, treba tem- 
peraturu spustiti i više zračiti. Hor- 
tenzije, koje želimo obojiti vlavo, mo- 
ramo, pošto smo ih postavili u stakle- 
nik, a kad su izboji dugi 10 cm, redo- 
vito jedamput tjedno zalijevati  oto- 
pinom 5—8 g kalij-alauna i amonijak- 
alauna u jednakim dijelovima, na 1 
lit. vode. Za vrijeme pospješivania 2 
do 3 puta se ovo gnojenje zamijeni za- 
lijevanjem otopinom od 4 g sumpornog 
amonijaka u 1 lit. vode. Kad se po- 
jave cvatovi, potrebno je biljke po- 
gnojiti sa 4—5 g Crescal_ili drugog 
kombiniranog gnojiva na litru vode. 
Kod plavih hortenzija treba izbjega- 


vati zalijevanje vodom, koja sadrži 
vapnenac. Razmnožavanje se obično 
vrši reznicama, za velike biljke s više 
izboja u veljači, za normalne biljke za 
prodaju u travnju, a za biljke s jed- 
nim izbojem u svibnju. Reznice se za- 
korjenjuju na 21%. Vrhovi osnovnih 
izboja, koji ne će cvasti, daju najbolje 
reznice. Kod rezanja reznica nije po- 
trebno rezati direktno ispod interno- 
dia. Reznice se uzgajaju u sanducima 
dubokim 15—18%C i drže zatvorene 
kod 16—18"C. Najbolje je za razmno- 
žavanje uzeti mješavinu od */s treseta 
(listovače) i !/s čistog pijeska. Reznice 
treba čvrsto stisnuti. Treset treba 8 
do 10 dana prije upotrebe dobro na- 
močiti. Mali pogoni mogu izravno raz- 
množavati u lonce br. 7, koje do 2/s na- 
punimo zemljom za hortenzije, a !/a 
smjesom treseta i pijeska. Reznice mo- 
gu se nakon zakorjenjivanja odmah 
posaditi u zemlju za hortenzije. Kad 
se biljke zakorijene, treba ih početi 
prignojavati. Za razmnožavanje se ne 
smiju upotrijebiti reznice odrvenjenih 
starijih postranih izboja. Bez obzira 
na razne poteškoće u uzgoju, često ta- 
kve biljke neizjednačeno cvatu. 


Impatiens holstii —— razmnožava se 
vrlo lako od veljače do travnja kod 
18%. 


Kalanchoš, — ukoliko to još nije 
učinjeno, mogu se i sada sijati u fino 
prosijanu  pjeskovitu zemlju. Računa 
se-na 1 m? 3 g sjemena. Sjeme se ne 
pokriva, niti se prska. Zdjelice sa sje- 
menom stavljaju se do */s u vodu. da 
upiju vlagu. Pokriju se staklom i drž»> 
u tami dosta vlažno. Kliju kod 18 do 
20%C. Klijanje traje oko 8 dana. Kad 
biljke proklijaju, treba ih zračiti i 
oprezno zalijevati. Zatim se pikiraju i 
sade u lonce u pjeskovitu tratinjaču 
ili kompost. Ljeti se drže u mlakim 
klijalištima, zimi u svijetlim i zračnim 
staklenicima kod 10—12%C. Kad izbiju, 
cvjetne stapke, treba kalanhoe držati 
suho. Treba paziti, da se kod zalijeva- 
nja nikada ne zalijeva po lišću. Uie- 
sen se unesu u staklenike. Osijetliive 
su, ako stoje na vlažnom i hladnom i 
ako na njih kaplje voda. Treba im pu- 
no svijetla i sunca, a _ malo topline. 
Kalanhoe su biljke kratkog dana. pa 
se cvat može pospješiti zamračivanjem, 
koje može započeti tek kad se razvije 
5—6 pari listova. 

Klinčići — u trećoj se godini dalje 
ne uzgajaju. Broj i kvaliteta cvjetova 
opada, kultura je izvrgnuta raznim 
bolestima, a rad s biljkama, koje su 
razmjerno dosta visoke, znatno je ote- 
žan. Na početku treće godine treba za- 
to stari nasad izbaciti, a zemlju na 
gredicama u stakleniku izmijeniti ili 
pariti i onda obnoviti nasad. Preporu- 
ča se što ranije saditi. Prema holand- 
skim iskustvima dobiveno je od klin- 
čića sađenih početkom ožujka 30 cvje- 
tova na 1 m? više nego od klinčića sa- 
đenih početkom svibnja. 


Lathyrus odoratus — treba prskati 
protiv pepelnice Thiokarbonatima. 
Levkoje (Matthiola) — za pospješi- 


vanje, umjesto da se dva puta piki- 
raju, mogu se mlade biljčice, kad do- 
voljno ojačaju, odmah saditi u lonce 
br. 6—7. Predugo korijenje, ako je po- 
trebno, može se prikratiti. Kad se bili- 
ke dobro zakorijene, sade se na gre- 
dice ili parapete u staklenike na rez- 
mak 15X20 cm. Za sadnju se upotreb- 
ljava dobro odležana zemlja, najbolje 
tratinjača. Za uspješan uzgoj potrebno 
je dobro zračiti, oprezno zalijevati, a 
temperatura mora biti oko 12%C. U 
jednoj pokusnoj kulturi levkoje su 1. 
II. sijane kod 18"C, 6. II. su proklijale, 
7. II. metnute su na hladnije, 10. II. su 
u sandučićima za sijanje prenesene u 
zagrijavano klijalište. 15. II. pikiraju 
se u sanduke, početkom ožujka sade 
se u lonce br. 5 i početkom travnja 
rasade se u dvostruko klijalište. 


Lilium — koji se pospješuje, treba 
od sadnje u lonac do cvatnje 15—16 
tjedana. Do  zakorjenjivania oprezno 
zalijevati i držati kod 12%C. Kad je 
novi izboj 15—20 cm dug, pokaže se 
novi gornji sloj korijenja, pa se lonac 
nadopuni dobrom, plodnom zemljom i 
drži kod 20—22"C. Nakon zakorienji- 
vanja u dodanoj zemlji treba gnojiti za- 
lijevanjem. pH vrijednost 5—6. 


Lobelia — sije se u II. i III. mje- 
secu, i to 3 g na 1 mi i drži se kod 
21%C. Tri tjedna nakon sjetve pikira 
se po više biljaka zajedno. 


Maranta — razne vrtlarske sorte, 
sve tipične stakleničke biljke, mogu 
se u II. i III. mjesecu razmnožavati 
dijeljenjem kod temperature od 20 do 
25%. Za sadnju zdjelica mogu se upo- 
trebiti već nakon 4—6 mjeseci. 

Myosotis — Kod pospješivanja  po- 
iočnica za rez moramo imati potpuno 
odijeljen prostor za hladno pospješi- 
vanje, koji se uopće ne loži, i prostor 
za pravo pospješivanje, koji se može 
zagrijavati. Za uzgoj pod staklom, bez 
dodatnog zagrijavanja, dolaze u obzir 
samo sorte Myosotis alpestris, a za 
pospješivanje s dodatnim zagrijava- 
njem samo Myosotis oblongata sorta. 
Myosotis alpestris sorte, koje se drže 
na temperaturi od 3—8"C, dođu u pu- 
ni cvat polovicom travnja. pH vrijed- 
nost 6,5—7,5. 


Narcissus — pospješuje se kod 15 do 
18%C u veljači oko 12—16 dana. 


Nemesia — sije se u sandučiće. Klije 
kod temperature od 18—20%C, za 10 
do 14 dana. Računa se 12 g sjemena 
na 1 m". Nakon klijanja držati hlad- 
nije, na svijetlu u dobro zračenom sta- 
kleniku. Pikiraju se jedamput 2—3 
biljčice zajedno. Kad se razrastu. mo- 
gu se držati u polutoplom klijalištu., a 
od polovice ožujka sade se u lonce br. 
7—8 i drže u hladnom klijalištu, a 
kod odgovarajućeg vremena mogu se 
uzgajati dalje i nepokrivene. 


Passiflora — Vitice treba izrezati i 
tokom II. i III. mjeseca razmnožavati 
reznicama u množionici. Ljeti iduće 
godine mogu se gotove biljke proda- 
vati. 


Pentstemon — za sadnju na cvjetne 
gredice sije se u veljači u stakleni- 
ku. Najprije se pikira u sandučiće, a 
onda u hladno klijalište. Dobro je po- 
saditi ga u lonce br. 7—8, a kad se 
zakorijeni, rasaditi u klijalište. U tom 
slučaju biljke su ljepše i čvršće. 

Petunia — sije se kod 16—18%C. Tri 
tjedna nakon sjetve se pikira, a polo- 
vicom travnja sadi se u lonce. I g pe- 
tunija sadrži 5—9000 sjemenki. 


Pospješivanje vrbe (macice) — gran- 
čice, koje se žele pospješiti, treba sta- 
viti 16 sati u toplu kupku, koju stalno 
održavamo na  34—36%C. Zatim se 
grančice stave u duboke posude (va- 
ze, kotliće) u bistru vodu na pospje- 
šivanje u staklenik. 


Rochea coccinea — Crassula coccinea 
ili Crassula rubicunda — počinje se 
razmnožavati koncem veljače. da se s 
izabranih matičnih biljaka odvoie do- 
lje s glavnih izboja, postrani nekoliko 
centimetara dugi izboji, koji se upo- 


trebe kao reznice. Rez se mora dobro 
osušiti, a zatim se sade u sandučiće ili 
po više njih u male lončiće u smjesu 
pijeska, treseta i malo zemlje. Drže 
se kod temperature 10—13"C, što bliže 
staklu. Kad se dobro zakorijene, sade 
se pojedinačno u lonce br. 6—8, a u 
travnju se sade u kKlijalište. Kad su iz- 
boji 6—8 cm dugi, prikraćuju se prvi 
put, a kasnije drugi put, i to naika- 
snije do počeika kolovoza, ako želimo 
da nam se razvije još izboja, koji će 
dobro cvasti. pH vrijednost 6,4—7,4. 

Salvia — može se sijati u veljači. 
Postupak je isti kao u siječnju. 

Sanchezia nobilis — može se u ve- 
ljači kod temperature od 20—220C 
razmnožavati reznicama. Vrlo je pri- 
kladna zbog svog dekorativnog lista 
za razne zdjele i aranžmane, pa može 
često zamijeniti Croton, koji je mno- 
go skuplji. Već nakon tri mjeseca uz- 
goja može se saditi u zdjele. 


Sedum siebolđii — razmnožava se u 
veljači i ožujku kod 10—16"C rezni- 
cama. 

Solanum  capsicasirum — naibolje 
je sijati u veljači u toploj množionici. 
U listopadu—studenom može se pro- 
davati, sađen u lonce br. 12. 


Tagetes erecta — sije se u veljači 





kod 10—16%C, 10 g sjemena na 1 m2. 


U ožujku se pikiraju male biličice, i to 
oko 400 kom. na 1 m? i drže dalje 
na istoj temperaturi. U travnju se sa- 
di na gredice u stakleniku ili u kliia- 
lištu. Cvate u svibnju—lipnju. pH vri- 
jednost 5,5—6,5. 


= Trajnice —  Achillea__ millefolium, 
Aconitum  napellus, Adonis dahurica, 
Anchuse  italica, Anemone japonica, 


Aqguilegia, Aster alpinus, amellus, no- 
vae belgiae i novae angliae, Campa- 
nula persicifolia, Centaurea montana, 
Chrysanthemum roseum i leucanthe- 
mum, Coreopsis grandiflora, Dicentra 


spectabilis, — Doronicum — caucasicum, 
Erigeron alpinus, Eryngium alpinum, 
Eupatorim aromaticum, Gaillardia 
grandiflora,  Gypsophila — paniculata, 


Helenium autumnale, Helianthus sali- 
cifolius, Hemerocallis aurantiaca, He- 
patica  triloba, Heuchera  sanguinica, 
Iberis sempervirens, Iris  germanica 
(hibridi). Lathyrus latifolius, Lupinus 
polyphyllus, — Lychnis chalcedonica, 
Papaver  orientale, Primula  aucalis, 


sieboldii i elatior, Rudbeckia nitida i 
speciosa, Scabiosa caucasica, Solidago 
(hibridi), Stachys lanata, Tradescantia 
Virginiana,  Trollius (hibridi), Vinca 
minor, Vucca filamentosa — mogu se 
Sijati od veljače do travnja. Također 
se može u veljači, a onda opet u lip- 
nju razmnožavati Delphinium  rezni- 
cama. 


Tulipani — mogu se pospješivati i 
ispod parapeta, koji ne prokapljuje. U 
tu svrhu montira se ispod police na 
svaki 15—2 m? po jedna žarulja od 
40 W, koja je udaljena od biljaka 35 
cm. Budući da žarulje, osim što daju 
svijetlo, razvijaju i dosta topline, tre- 
ba najveću pažnju posvetiti zračenju 
staklenika. Optimalna temperatura je 
16—18%C. Osvjetljivati treba dnevno 
9—10 sati, i to dodatno za vrijeme da- 
na. Bolje od običnih žarulja odgova- 
raju žarulje koje se iznutra zrcale, SP- 
žarulje od 100 W, i to 1 na m?. Za 
pospješivanje umjetnim  osvjetljiva- 
njem nisu prikladne sve sorte tulipa- 
na. Zasada su se kao najbolje poka- 
zale sorte: Bartigon, Copland i Kre- 
lage Triumph. 


Verbena venosa — sije se kod tem- 
perature od 18%C. Sjeme  klije vrlo 
nepravilno. 


Gnojenje mladih biljaka vrlo je važno 
za uspjeh uzgoja. Tako se gnoje na pr. 
ciklame, kad imaju prvi list, s 1 g 
gnojiva na 1 lit. vode dva puta u raz- 
maku od 10 dana. Isto se tako gnoji 
Begonia semperflorens, jer ako se ne 
gnoji, biljke često pocrvene i otvrdnu. 
Zaostalost mladih biljaka može se go- 
tovo redoviio spriječiti pravovremenim 
zalijevanjem rastopinom gnojiva. Ne- 
koliko dana prije svakog pikiranja i 
presađivanja treba biljke — pognojiti. 
Posađene mlade biljke nakon probija- 
nja prvog korijenja, presađene biljke 
10 dana iza presađivanja, također treba 
gnojiti zalijevanjem otopinom gnojiva. 
Treba prilagoditi koncentraciju gnoji- 
va rastu i razvitku mladih biljaka, što 
zahtijeva rad i sposobnost zapažanja 
kod svakog vrtlara. Za vrijeme glav- 
nog rasta treba prignojavati, naročito 
fikuse, kale, asparaguse, cinerarije i dr. 


Tehnički zahvati 


Zaštita drva — Ako u siječnju 
ne završimo sa svim radovima oko 

njege, zaštite i održavanja vrtlarskih 
postrojenja treba s tim radovima na- 
staviti u veljači. Prije svega treba im- 
pregnirati klijališne prozore, = klijali- 
šta, sandučiće za  pikiranje i ostale 
drvene predmete, koje ćemo u proljeće 
opet početi upotrebljavati. Treba upo- 
trebljavati ispitana sredstva za impreg- 
niranje, za koja smo sigurni da nisu 
štetna za bilje. Nažalost, najčešće su 
sredstva ispitana samo obzirom na nji- 
hovo djelovanje protiv štetočina na 
drvu, a ne i obzirom na živo bilje. 
Najjeftinije i najlakše se upotreblja- 
vaju soli za zaštitu drva. S otopinama 
soli može se impregnirati i takvo drvo, 
koje nije potpuno suho. Potrebno je 
strogo se pridržavati uputa za upotrebu 
takvih sredstava. U Njemačkoj imaju 
u upotrebi dvije vrste takvih soli. Jed- 
na je vrst označena s U, što označuje, 
da se impregnirano drvo može izložiti 
kiši, a da se sredstvo za impregniranije 
ne ispere. Oznaka UA označuje, da je 
sredstvu dodan i arsen, što znači da je 
naročito djelotvorno, ali obavezuje na 
vrlo oprezan postupak. Najbolje ie, da 
svaki pogon ima za impregniranje je- 
dan bazen, tako da se samo najveći 
predmeti premazuju, a manji se u ba- 
zenu potope u sredstvo za impregnira- 
nje. Uglavnom vrijedi pravilo, da nai- 
manje prima smrekovina i jelovina, 
ariš nešto više, a najviše bor. Ako se 
sredstvo za impregniranje primjenjuie 
premazivanjem, onda treba premazati 
2—3 puta, i to tako da se prijašnji na- 
maz ne osuši potpuno prije ponovnog 
premazivanja. Ako je koncentracija 
sredstva prejaka, dolazi nakon suše- 
nja do pojave kristala na površini 
drvenih predmeta, pa ih prije uvotrebe 
meramo izribati -— mokrom  četkom. 
Drveni predmeti, koje smo imvpregni- 
rali, moraju se prije upotrebe 4 tjedna 
zračiti, a daske i police. pod kojima 
stoji bilie, i 8 tjedana, da ne deđe do 
štete uslijed vode, koja neki put pro- 
kapljuje na bilje. Sandučići za pikira- 
nje moraju se zračiti svega četiri 
tjedna, ali ih prije upotrebe treba do- 
bro isprati. Ako se upotrebi sredstvo 
na bazi UA (arsen), najbolje ie da se 
tretirani predmeti zrače tri mieseca. 
Potapanje predmeta mora trajati oko 
10 minuta, kod smrekovine 15 minuta. 
Bolje je, naravno, ako predmeti mogi 
biti potopljeni u sredstvo za impregni- 
ranje 24—48 sati. U načelu ne smije u 

vrtlariji nikada biti razbacano staro 
trulo drvo ni drveni predmeti, jer mogu 
lako postati žarište raznih zaraza. 


* OŽUJAK 


Sjetva: Pod staklom se u ožujku 
mogu sijati: Abutilon, Anemone coro- 
naria, Antirrhinum, Calceolaria, Gail- 
lardia, Helichrysum, Lathyrus, Levko- 
je, Lilium, Lobelia, Papaver, Primula 
elatior, P. chinensis, P. obconica, Sca- 
biosa, Tagetes, Zinnia i t. d. Krajem 
ožujka i početkom travnja mogu se 
sijati vani na gredice: Althaea ficifo- 
liay Alyssum, Amarantus, Calendula, 
Cempanula persicifolia, Centaurea, 
Centhranthus, Clarkia, Convolvulus, Co- 
reopsis, Delphinum, Dimorphoteca, 
Escholtzia, Gilia, Godetia, Gypsophila, 
Helianthus, Iberis, Lathyrus, Limum, 
Lupinus, Nigella, Oenothera, Papaver, 
Phacelia, Reseda,  Rudbeckia, Silene, 
Tropaeolum, Verbascum, Viscaria. 


Razmnožavanje — Reznicama se u 
ožujku razmnožavaju Ageratum, Al- 
ternanithera, Aphelandra, Azallea, Lor- 
raine-Begonia, Bouvardia, Calceolaria, 
Campanula, Chrysanthemum, Dahlia, 
Echeveria, klinčići, Euphorbia fulgens, 
Fuchsia, Heliotropium, Pilea, Poinset- 
tia, Salvia, Selaginella, Sparmania afri- 
cana, Hortensia, Iresina, Lantana, Pe- 
largonium. 


Amaryilis sije se u ožujku u san- 
duke 500 zrna na 1 m? i stavlja u mno- 
žionicu kod temperature od 20%C. U 
svibnju se mlade biljke prenesu u to- 
plo klijalište, a u listopadu se ponovno 
unesu u staklenik i iduće godine u 
prosincu cvatu. 


Anthurium — Anthurium scherze- 
rianum. i A. andreanum mogu se 
s uspjehom kultivirati, u tresetu, koji 
se mora tako navlažiti, da iz njega, kad 
se stisne u šaci, kaplje voda. Zatim 
se doda neko kombinirano gnojivo, 
na pr. Nitrophoskal plavi, i to !/a g na 
svaku litru vode ili 1/4 kgna 1 ms zemlje 
(rastopiti u vodi i poprskati treset). 
Zatim se sve dobro izmiješa, i to 4 
puta. U taj treset izmiješan s hrani- 
vima, zasadi se u plitkim  zdjelama 
anturium. Ked se započne zakorjenji- 


vati, gnoji se zalijevanjem s 2 g gno- 


jiva (Nitrophoskal plavi) na 1 1 vode, 
i to svakih 14 dana po 1lna1l m 


Treset ne smije nikada biti suh, ali 
ga ne smijemo prečestim i preobilnim 
zalijevanjem pretvoriti u močvaru. 


Antirrhinum majus — može se u 
ožujku sijati u sandučiće u stakleniku, 
i to 1 g sjemena na 1 m?. Može se 
sijati i direktno u polutoplo klijalište. 
U travnju se pikira u hladno klija- 
lište, a u svibnju se zasađuje na raz- 
mak od 25 em. pH vrijednost 6—7. 


Aspiđistra — koja ima šareno lišće, 
smije se gnojiti samo kalijevim i fos- 
fornim gnojivom, inače listovi izgube 
boju. Dobro je zemlji dodati 2—3 kg 


vapna, jer to osigurava intenzivnije 
boje. 
Asterchinensis — Astre se siju u 


ožujku u hladno klijalište, 2 g na 
1 m? U Njemačkoj su naročito dobri 
uspjesi postignuti s t. zv. Friihwunder- 
astrama, koje su sijane 5. IIL, a oko 
20. lipnja bile su u punom cvatu, t. j. 
čitava kultura je trajala 16 tjedana. 
Victoria Mamut astre trebaju za či- 
tavu kulturu 22 tjedna. Vrlo su ot- 
porne i dugo ne venu astre Johannis- 
tag. Kod sjetve je važno, da se ne sije 
prerano i pregusto. Plijesan korijenova 
vrata, koju izaziva gljivica Phytoph- 
thora, a uslijed koje mlade biljčice 
masovno venu, izbjegava se na taj na- 
čin, da se sije u parenu zemlju. Tako- 


đer treba mijenjati površine, na ko- 


jima vani uzgajamo astre, da se iz- 
bjegnu bolesti, koje uzrokuju gljivice 
Fusarium i Verticillium. Treba nasto- 
jati da se uzgajaju one sorte, koje su 
otporne na uvenulost. Dobro je sjeme 
i/2 sata močiti u 91%% otopini živinih 
preparata za dezinfekciju sjemena. Za 
vrijeme uzgoja treba paziti, da se astre 
ne pregnoje dušikom i izbjegavati do- 
davanje svježeg stajskog gnoja direktno 
pod astre ili neposredno pred sadnju 
na gredice. pH vrijednost 6,5—7,5. 


Azalea — azaleje mogu se u trećem 
mjesecu početi razmnožavati reznica- 
ma. Prema holandskim podacima naj- 
bolje je za razmnožavanje azaleja 
uzeti supstrat, koji se sastoji od 1 di- 
jela borove pilovine i 2 dijela šumske 
zemlje iz crnogorične šume. Na tom se 
supstratu može postići 100% zakorje- 
njivanje. Temperatura se mora kre- 
tati između 10—20"C. Reznice se smiju 
rezati samo sa zdravih matičnih bi- 
ljaka. pH vrijednost 4,1—4,6. 


Begonia elatior — Treba presaditi 
matične biljke, koje se mogu više go- 
dina uzgajati za dobivanje reznica. Od 
kraja ožujka do kraja srpnja mogu se 
rezati vršni izbojci, koji se moraju 
odmah nakon rezanja pikirati, a 2—3 
tjedna nakon toga sade u lonac. pH 
vrijednost 4,5—5. 


Begonia Gloire de Lorraine — pi- 
kirane mlade biljke treba posaditi u 
lonce br. 6—7 i držati ih kod 18—20"C. 
pH vrijednost 5—6. 


Begonia  semperflorens — Mlade 
bilike treba gnojiti zalijevanjem oto- 
pinom od 2 g kombiniranog gnojiva na 
11 vode. pH vrijednost 6—6,5. 


Begonia — tuberhybriđa  (gomoljaste 
begonije) — koje su u međuvremenu 
naklijale, sade se u lonce. Ako se go- 
molji žele dijeliti, onda se to radi na- 
kon naklijavanja, kada se već formira 
korijenje, a klice se upravo razvijaju. 
Površine reza treba nekoliko puta do- 
bro posipati smjesom drvenog ugljena 
i krede. Na svakom dijelu mora biti 
bar jedno oko i jedan dio donje stra- 
ne gomolja iz koje izraste korijen. Go- 
moclji se ne razrežu posve, nego se di- 
jelovi odlome. Pošto se utisnu u uglje- 
ni prah, moraju se dijelovi gomolja 
odmah posaditi u polutoplo klijalište, 
koje se u prvo vrijeme drži pokri- 
veno staklom. 


Caladium — najbolje se razmnožava 
reznicama. Mladi se izboji izrežu s ko- 
madićem kore i zatim sade. Kad se 
zakorijene, sade se u lonce. Lukovice, 
koje su prezimile na suhom i toplom 
mjestu, treba, čim se pokažu izboji, po- 
saditi u lonce. One lukovice, koje ne 
kliju, treba staviti na pospješivanje u 
topli staklenik ili klijalište. Caladium 
zahtijeva tokom kulture stalnu tempe- 
raturu od 20-——22%C, puno vlage i za- 
štitu od jakog sunca. Kad su listovi 
potpuno razvijeni, treba biljke više 
zračiti i držati hladnije, da listovi 
otvrdnu i budu prikladniji za rez. 


Calliopsis bicolor — sije se u ožujku, 
drži u hladnom stakleniku kod 13%. 
Sije se 3 g sjemena na 1 m?. U travnju 
se rasađuje na razmak od 6 cm. 


Canna — Podanci se mogu u ožujku 
podijeliti i na toplom pospješiti. 

Chabaud klinčići u ožujku se i trav- 
nju. pikiraju u kKlijališta, a u svibnju 
se zasađuju na razmak od 25 cm. 

Chrysanthemum  carinatum i Chryv- 
santhemum segetum, koji su sijani 15. 
III., mogu se nakon uzgoja od 14 tje- 
dana rezati. 


Chsysanthemum indicum — Počet- 
kom ožujka mogu se rezati reznice, 
koje se najbolje zakorjenjuju kod tem- 
perature od 12—16%C. Za razmnožava- 
nje treba uzimati u obzir samo zdrave 
matične biljke. Naročito treba paziti, 
da biljke nisu napadnute od nemato- 
da, jer prema narodnoj »lakše je Spri- 
ječiti, nego liječiti«, najbolji način 
borbe protiv tih vrlo neugodnih bilj- 
nih parazita je taj, da pažljivim oda- 
biranjem nezaražena matičnog mate- 
rijala sprečavamo dalje širenje nema- 
toda. Ujesen se na nezaraženim  kri- 
zantemama na visini od 30 cm iznad 
zemlje ostave 1—2 izboja. Kad dovolj- 
no izrastu, izrežu se i Ppikiraju u san- 
dučiće. Od njih uzgojimo matične bili- 
ke, s kojih u doba razmnožavanja uzi- 
mamo reznice, koje nisu zaražene ne- 
matodama. Za kasnije razmnožavanje 
uzimaju se reznice, koje dobivamo 
prikraćivanjem tih biljaka. Ovakav 
način uzgoja ima dvije prednosti. Pr- 
vo, imamo matični materijal, koji nije 
zaražen nematodama, a osim toga mo- 
žemo površinu pod staklom, koju smo 
dosada upotrebljavali da nam prezime 
matične biljke, sada bolje iskoristiti, 
jer više nije potrebno matične biljke 
čuvati preko zime. Do travnja mogu 
se sve reznice zakorijeniti. Osim toga 
mogu ise od 15. V. do 5. VI. sve uz- 
gojene mlade biljke vršikati i u hlad- 
nom klijalištu uzgajati kao sve ostale 
reznice. Te su reznice redovito čvrste 
i zdrave. 


Chrysanthemum  leucanthemum — 
proljetne ivančice, na pr. »Majska 
kraljica« i »Majski dan«, koje cvatu 
jednostavno, i »Wunderkind«, koja je 
puna, mogu se lako pospješiti, ako se 
na gredici pokriju klijališnim prozo- 
rima. 

Chrysanthemum maximum — može 
se također pospješiti za 2—3 tjedna, 
ako se pokrije prozorima. Za sorte s 
velikim cvjetovima i dugim cvjetnim 
peteljkama uobičajen je termin cvat- 
nje u drugoj polovici lipnja. Pospvie- 
šivati se mogu punocvjetne sorte, »Wir- 
ral_ Supreme«, »Margit Messmer« i 
»Schwabengruss«. Ako se postrani iz- 
boji jedamput  pinciraju, cvjetovi se 
mogu povećati. 

Convalaria majalis, đurđice, koje se 
u ožujku pokriju, cvatu 10 dana prije, 
pa se prema tome pokrivanje isplati. 
pH vrijednost 6,5—7,5. 


Coreopsis tincitoria — sije se u san- 
dučiće u stakleniku 3 g na 1 m?. U 
travnju se pikiraju u hladno klijali- 
šte, a u svibnju rasađuju na razmak 
od 25 cim. 


Cosmos bipinnatus — sije se u ožuj- 
ku 2 g sjemena na 1 m? u stakleniku, 
u travnju se pikiraju u Klijalište, a u 
svibnju se rasađuju na razmak od 25 
do 30 cm. 


Cyciamen persicum — za uzgoj u 
svrhu dobivanja rezanih cvjetova mo- 
gu se koristiti dvogodišnje ciklame. 
Upravo zbog stalna kidanja cvjetova 
jedan dio ciklama ne može se unov- 
čiti kao lončanice. Da se i one iskori- 
ste, uobičajen je u praksi ovaj postu- 
pak: jednogodišnje ciklame slažu se u 
temperiranu staklenku pod police, ko- 
je ne prokapljuju.  Zalijeva se vrlo 
malo da listovi uvenu. Listovi, koji se 
do kraja ožujka ili početka aprila ne 
osuše, mogu se otkinuti bez ikakve 
štete po biljku. Biljke se izvade iz 1lo- 
naca i slože u klijalište na tanki sloj 
klijališne zemlje ili listovače, a i po- 
kriju se s 3-4 cm iste zemlje. Kod 
vađenja iz lonaca ne treba stresati 
grumene. Treset ili zemlja na koju se 
slažu, mora biti vlažan, a pokrivene 
bilike dobro se zaliju. Taj se gornji 
sloj održava stalno vlažnim. Klijalište 
se pokrije prozorima. Nakon 4—5 tje- 
dana listovi, koji izbijaju, nadignu gor- 
nji sloj zemlje. Biljke se sada posade 
u lonce, u dobru grubo sijanu zemlju 
za ciklame. Grumeni se ne otresaju, 
samo im se skine gornji sloj i malo 
se razrahle. Lukovica može do oko '/s 
viriti iz lonca. Dalji tok uzgoja u kli-' 
jalištima isti je kao kod jednogodiš- 
njih ciklama. Kad se pojave pupovi, 
treba ih jedamput tjedno prignojavati. 


Delphinium — Kod raznih sorta, ko- 
je nisu osjetljive na pepelnicu, ako su 
u klijalištu, možemo pokrivanjem pro- 
zorima pospješiti cvatnju za 2—3 tjed- 
na. pH vrijednost 6,5—7,5. 


Epiphyllum — može se razmnoža- 
vati u množionici u smjesi treseta (kli- 
jališne zemlje) i pijeska. Zakorjenjuje 
se vrlo brzo. Kad se raznice zakorije- 
ne, sade se u lonce br. 7, a zatim se 


još jedamput presade u lonce br. 10 
do 11. Preko ljeta ih ostavimo u 1la- 
gano zasjenjenom stakleniku. 


Freesia — siju se u ožujku kod tem- 
perature 20—24"C. Najčešće tempera- 
tura kod klijanja nije dosta visoka. 
Ako se sjeme prije sjetve 2—4 dana 
moči u vodi teraperature 15—20%C, po- 
stotak klijanja je znatno viši. Prepo- 
ruča se, da bi sjeme posijano na gre- 
dicu imalo dovoljno vlage, posipati po 
njoj "» cm debeli sloj treseta ili klija- 
lišne zemlje. Ako će se frezije kasnije 
rasađivati, treba ih pokriti laganom, 
ali plodnom zemljom, kojoj je dodano 
dosta treseta ili listovače. Ta zemlja 
mora biti parena, jer su mlade freziie 
vrlo osjetljive i ne mogu se plijeviti. 
Od sjetve do cvatnje treba 8—12 mje- 
seci. Frezije su tipične biljke, koje 
treba držati pod staklom, ali ih mors- 
mo seliti. Mlade biljke trebaju 22", 
onda 18%C, i konačno 8—12%C. U 1jet- 
nim mjesecima ne možemo u stakle- 
niku održavati takvu temperaturu. 
Veći dio uzgoja mora se zato provesti 
bez stakla, odnosno staklo mora biti 
poemično, da se može maknuti. pH vri- 
jednost cca 7. 


Fuchsia — treba, dok su mlade bilike, 
svaki tjedan gnojiti zalijevanjem oto- 
pinom od 2 g kombiniranog gnojiva na 
11 vode. 


Gaiilardia picta — sije se u ožujku 
u hladno klijalište 1 g sjemena na 
1 m? ili u travnju na mjesto |/» g na 
1 m? U svibnju se rasadi na 20 cm, 
a u srpnju i kolovozu može se raču- 
nati s 10 cvjetova na svakoj biljci. pH 
vrijednost 6,5—7,5. 


Gladiolus — Rane gladiole mogu se 
saditi u lence. One gladiole, koje smo 
držanjem na suhom toplom zraku u 
letvaricama (savjeti za veljaču) pri- 
premili za sadnju ili ih pretkultivirali 
posađene u loncima, mogu se, kad se 
zakorijene, zajedno s grumenom sadi- 
ti na gredice u staklenike ili u dubo- 
ka klijališta. Ako vrijeme odgovara, 
možemo ih u ožujku saditi na gredice 
i pokriti prozorima. U dvostruka kli- 
jališta posadimo 12 uzdužnih redova, 
a u sredini ostavimo širi razmak pod 
srednjom daskom. Računa se 80 gla- 
diola na svaki m? površine gredice. 
Može se saditi još šire, a kao među- 
kulturu posaditi salatu, pa kad se ova 
izvadi, nadopuniti mjesta gladiolama. 


U travnju se prozori skinu i upotrebe 
na drugom mjestu. Sadnja redova po 
duljini je praktična, jer _ omogućuje 
okapanje motornim okapačem i vađe- 
nje lukovica ujesen pomoću pluga. 


Gloxinia — u pokusnoj kulturi glok- 
sinije su sijane 13. III., 20. III. su pro- 
klijale i stavljene na svijetlo, 21. IV. su 
pikirane, 25. V. posađene u lonce i po- 
četkom srpnja stavljene u prodaju. 


Godetia — sije se krajem ožujka u 
klijalište 1» € na 1 m?, a u svibnju 
se rasađuje na razmak 15—20 cm. 


Helichrysum u ožujku se sije u kli- 
jalište 10 g na 1 m. - 


Hoya carnosa — može se razmnožavati 
reznicama. Reže se jedan list s malim 
dijelom vitice i razmnožava kod 20%C 
na parapetu u množionici. Kad se mla- 
de biljke zakorijene, posade se u lonce. 


Kaktusi — mogu se u ožujku sijati. 
Oni kliju najbolje na svijetlu, pa ih 
treba staviti na svijetlo, ali od direkt- 
nih sunčanih zraka lagano zasjenieno 
mjesto. Sjeme treba samo sasvim tan- 
ko pokriti pijeskom, tako da svijetlo 
može do njega doprijeti. Sije se u sta- 
ru pjeskovitu zemlju izmiješanu s ko- 
madićima drvenog ugljena. Optimalna 
temperatura zemlje za sjetvu kreće se 
od 20—22%C, a temperatura zraka od 
15—18%C. Zdjelu, u koju se sije, naj- 
bolje je metnuti u plitku posudu s vo- 
dom. Cdozgo u zdjelu treba napeti ko- 
mad plastičnog materijala da se sje- 
me nikad ne isuši. Zemlju za sjetvu 
treba pariti ili kemijski raskužiti, da 
se spriječe gljivična oboljenja mladih 
biljaka. 

Lathyrus odoratus sije se u ožujku 
vani na gredice. 


Maranta leuconeura — reznice se 
ukorjenjuju kod 18—21%c. | 


Mimosa pudica — sije se u ožujku 
direktno 3—5 sjemenki u lonce br. 8. 
Kultura traje 2—3 mjeseca, a odvija 
se najprije u toplom, a onda u tempe- 
riranom stakleniku. 


Nigella damascena — sije se u ožuj- 
ku l1lgna 1 m? u klijalište. U svibnju 
se zasadi na gredice u razmaku od 20 
do *25 cm. 


Paeonia (božur) — rane sorte treba 
pokriti klijališnim prozorima (japan). 
U tom slučaju cvatu 2—3 tjedna prije. 

Treba paziti, da ih ne napadnu plije- 
sni, i prskati preventivno Thiocarba- 
matima. pH vrijednost 6—8. 


Primula obconica — ako želimo da 
primule cvatu ujesen, treba sijati u 
ožujku. Zemlja za sjetvu ne smije biti 
presitna. Zemlju ne treba natiskati, 
nego sandučiće rahlo napuniti, a vrlo 
sitno sjeme ne pokriva se zemljom. 
Sandučići ili zdjele sa sjemenom drže 
se prvih 10 dana u tami. Mlade biljke 
gnoje se otopinom od 2 g gnojiva na 
l1 litru vode u razmaku od 14 dana. 
Kad se biljke ukorijene u konačnom 
loncu, mogu se gnojiti svaki tjedan, 
a koncentraciju otopine treba povisiti 
sa 2 g na 4 g po 1 litri vode. 


Primula chinensis — sije se u više 
navrata, od polovice ožujka pa nada- 


lje. Na 1 m? računa se 6 g sjemena. . 


Drži se kod 15%C, a 4 tjedna nakon 
sjetve može se pikirati, i to 600—700 
biljaka na 1 m? 7 tjedana nakon pi- 
kiranja sade se u lonce. 


Reseda — za sadnju u lonce sije se 
u ožujku u smjesu dobre klijališne ze- 
mlje, treseta (šumske zemlje) i pijeska 
u lonce br. 12—16 cm, koji se stave u 
zagrijano klijalište. Kad biljke iskli- 
jaju, prorijede se, tako da u svakom 
loncu ostane 5—6 najjačih biljaka. 
Klijalište treba dobro zračiti, ne smi- 
je se sjeniti i mora se dobro vlažiti, 
ali ne smije biti previše mokro. Re- 
zede u loncima mogu se početi pro- 
davati od 1. svibnja. 


Ruđdbeckia — jednogodišnja, sijana 
u ožujku—travnju, a kasnije rasađe- 
na, daje snažne, zdrave i dobro lisnate 
grmove, koji su kompaktnog rasta, a 
mogu doseći i visinu od 60—70 cm. 
Žuti cvjetovi s tamnom sredinom po- 
činju cvasti u srpnju. 


Ruže, koje se uzgajaju vani, mogu 
se, ako vrijeme odgovara, već saditi. 
ali zemlja ne smije u tom slučaju biti 
zamrznuta. Ako je moguće, ipak je 
bolje saditi ujesen. Prije sadnje treba 
iskopati jame 60 cm široke i 40 em 
duboke. Saditi treba oprezno, iza sad- 
nje zaliti i nagrnuti. Kad ruže istije- 
raju, treba ih otkriti, ako je moguće 
po oblačnom vremenu. Za gnoienje 
starijih ruža treba na 100 m? 5 kg Tho- 
masovog brašna i 8 kg kalium magne- 
ziuma i 2 kg vapneno-dušične salitre. 

Salvia — Mlade biljke treba svaki 
tjedan zalijevati otopinom od 2 g kom- 
biniranog gnojiva na 1 litru vode. 


Sansevieria — razmnožava se u ožuj- 
ku lisnim reznicama kod temperature 
tla od 20%. 


Scabiosa sije se početkom ožujka 
2 £ na m? u klijalište, ili krajem ožuj- 
ka van na mjesto 1 g na 1 m. U svib- 
nju se rasadi na razmak od 20—25 
cm. U srpnju i kolovozu može se ra- 
čunati na oko 20 komada cvjetova sa 
svake biljke. Kao rezano cvijeće sca- 
biosa se može dobro prodati. pH vri- 
jednost 6—7,5. 


Scindapsus mora se držati u stalno 
temperiranim = staklenicima, a zimi 
treba paziti, da se previše ne zalijeva. 
Razmnožava se najbolje rezanjem iz- 
boja na 3—4 dijela. Razmnožavanje 
najprije se vrši u množionici, a kad se 
scindapsus zakorijeni, treba ga posa- 
diti u što plosnatije lonce, u grupu 


humoznu zemlju. Da bi se biljke mo- 


gle što prije prodavati, preporuča se 
saditi 4—5 reznica u svaki lonac, pa 
se već kratko vrijeme nakon sadnje 
razviju bujne biljke. 


Sedum siebolđii može se razmnoža- 
vati reznicama u ožujku, a zatim opet 


.u srpnju i kolovozu. Na 1 m? dolazi 


900 reznica, koje treba držati kod tem- 
perature od 10—15%C. Može se razmno- 
žavati i direktno po 5 reznica u jedan 
lonac. 


Sparmannia  africana (sobna lipa) 
može se razmnožavati od ožujka do 
kolovoza reznicama. Računa se 150 do 
200 reznica na 1 m. 


Statice sinnvata — može se u ožuj- 
ku sijati u klijalište, 3 g sjemena na 
1 m 

Tagetes erecta — u pokusnoj kul- 
turi sijan je 5. III. u pomičnom japa- 
nu ill. VI. bio je u punom cvatu. 
Sije se obično u ožujku, 3 g sjemena 
na 1 m? u sanduke u stakleniku. U 
travnju se pikira u klijalište, a Kkon- 
cem svibnja rasadi se na gredice na 
razmak od 30—35 cm. 


Trajnice — mogu se u cvatnji po- 
spješiti, ako ih natkrijemo klijališnim 
prozorima. Na taj se način pospješuju: 
Doronicum, Trollius, Arabis, Primula 
i Paeonia. U ožujku se razmnožavaju 
reznicama pod staklom: Aster alpinus, 
Aster_ amellus, Aster novae, Angliae, 


Coreopsis  grandiflora, Helenium  au- 
tumnale, Heliathus  salicifolius, Heli- 
opsis scabra i Phlox paniculata. Kori- 
jenovim reznicama mogu se u ovom 
mjesecu razmnožavati: Anchusa itali- 
ca, Anemone japonica, Eryngium al- 
pinum i Papaver orientale. Dijeljenjem 
se mogu od ožujka nadalje razmnoža- 
vati vani: Anemone japonica, Agquilegia 
(hibridi), Aster alpinus, amellus i no- 
vae angliae, Astilbe (hibridi), Campa- 
nula persicifolia, carpatica i macran- 
tha, Centaurea montana, Chrysanihe- 
mum roseum i leucanthemum, Core- 
opsis grandiflora, Delphinium (hibridi), 
Erigeron alpinus, Eupatorium aroma- 
ticum, Gaillardia grandiflora, Gentia- 
na acaulis, Helenium autumnale, He- 
lianithus salicifolius, Heliopsis scabra, 
Hemerocallis aurantiaca, Heuchera san- 
guinea, Lathyrus latifolius,  Lupinus 
polyphyllus, Rudbeckia nitida i spe- 
ciosa, Scabiosa caucasica i Solidago 
(hibridi). 

Zinnia elegans — može se sijati u 
sandučiće 2—5 g sjemena na 1 mr. 
Sandučići se drže u stakleniku, u trav- 
nju se mlade biljčice pikiraju u kli- 
jalište, a krajem svibnja rasađuju se 
na rezmak od 30—35 cm. 


Tehnički zahvati 


Uređajizareguliranjetem- 
perature. Period, u kojem je potre- 
bno zagrijavanje staklenika, pri kraju 
je. Da se ne bi zaboravilo na sve po- 
trebne popravke i mjere, koje treba 
poduzeti, da bi uređaj za zagrijavanje 
u idućoj sezoni bio u redu, treba za- 
pisati sve poteškoće i opaske u vezi 
s radom uređaja. 

S klijališta i staklenika skidaiu se 
sve zaštitne naprave, koje su biljke 
štitile od zime, pa čak i polivinilske 
ploče, ukoliko su upotrebljavane, jer 
one oduzimaju sviietlo jednako kao i 
staklo. Sunčane zrake donose u sta- 
klenik znatne količine topline i zato 
je potrebno da se vripazi, da u kotlu 
podržavamo umjerenu toplinu vode. 
Ujutro treba pravodobno smanjiti za- 
grijavanje, tako da se izbjegne pre- 
grijavanje staklenika. 

Razni uređaji, koji automatski mogu 
regulirati stupanj zagrijavanja vode u 
kotlu, sve _ se više upotrebliavaju u 
inozemstvu, jer se pomoću njih mogu 
uštedjeti znatne količine goriva. 


TRAVANJ 


Sjetva. U travnju se mogu sijati: 
Ageratum, Amaryllis, Asparagus, Ci- 
neraria, Freesia, Kalanchče, Primula 
obconica, a od ljetnog cvijeća: Antir- 
rhinum,  Astrer, Calendula,  Clarkia, 
Gaillardia picta, Gypsophila, Helian- 
thus annuus, Lathyrus odoratus, Rud- 
beckia bicolor, Rudbeckia hirta i t. d. 


Razmnožavanje:  Reznicama se mo- 
gu razmnožavati: Achimenes, Begonia, 
Bouvardia — humboldtii, — Chrysanthe- 
mum, Crassula, Croton, Dahlia. Eche- 
veria, klinčići, Fuchsia, Gardenia, He- 
liotropium, Hydrangea  hortensis, Po- 
insettia, Salvia splendens, Sparmania 
it đ 


Amaryllis — Biljke, koje ne cvatu, 
treba prenijeti u klijalište zaštićeno 
od mraza i pokriti gnojem. 


Asparagus plumosus i Sprengeri sije 
se u travnju; 2500 kom. na 1 me, kod 
temperature od 21%C. Asparagus plu- 
mosus može se u malim loncima pro- 
davati već u listopadu iste godine, a 
Asparagus sprengeri tek iduće godi- 
ne. pH vrijednost 6—7. 


Begonia Gloire de Lorraine — Vršne 
reznice u pokusnoj kulturi držane su 
u množionici od polovice travnja kod 
temperature od 20—24%C. Polovicom 
svibnja posađene su u lonce br. 7, kra- 
jem srpnja u lonce br. 10, početkom 
kolovoza u lonce br. 12 i polovicem 
studenoga mogu se prodavati. Normal- 
no se razmnožava tek u lietnim mje- 
secima sve do početka rujna. 


Begonia tuberhybride — brane se 
od pepelnica najbolje sumpornim pre- 
paratima. Pri tome treba biti oprezan 
i izbjegavati temperature više od 25", 
koje u ovom mjesecu mogu povreme- 
no vladati u staklenicima, kad je vani 
sunčani dan. Ako primjenjujemo sum- 
por kod tako visokih temperatura, mo- 
že doći do manjeg ili većeg paleža na 
listu. 

Calceolaria hybriđa — može se u 
stakleniku sijati od travnja do kolo- 
voza. Za 1000 biljaka treba četvrtina 
grama sjemena. Sjeme se ne pokriva. 
Vrijeme klijanja iznosi 14 dana. 


Campula persicifolia, koju početkom 
travnja pokrijemo  klijališnim  prozo- 
rima, cvate 3—4 tjedna ranije. 


57 


Capsicum annuum — Paprika sadi 
se u travnju na razmak od 50 na 50 
cm u zagrijavani staklenik. Najprije 
se drži 14 dana kod temperature od 
18—20%C, a zatim se temperatura po- 
lagano diže do 35%C ljeti. Nije ih DO- 
trebno sjeniti, samo malo zračiti i pr- 
skati, bolje vlažiti putove. 


Chabaud-klinčići — mogu se početi 
saditi početkom travnja na gredice. 
Ako biljke pred sadnju dobro otvrd- 
nu, mogu bez oštećenja podnijeti ka- 
sne proljetne mrazove. Ako se za vri- 
jeme stakleničke kulture obilno zrači, 
razviju se čvrste biljke, odozdo raz- 
granate, koje se same od sebe drže 
uspravno. 


Cheiranthus eheiri — mora se rezati 
u punom cvatu, inače brzo vene. 
Chrysanthemum  indicum —  raz- 


množava se u hladnom klijalištu kod 
temperature od 8—10%C od polovice 
iravnja i nadalje. Na taj način dobiju 
se kratke i razgranate biljke. Na dno 
klijališta, u kojem će se zakorjenji- 
vati reznice, treba na svaki m? dodati 
40 g kombiniranog gnojiva. Na to se 
doda 2 cm visoko smjese listovače (tre- 
seta) i pijeska. Razmak između rezni- 
ce treba biti 7—8 cm. S finim raspr- 
šivačem treba reznice dobro navlažiti 
i pokriti klijališnim prozorima. Ako 
je vedro vrijeme, pokrije se Eklijalište 
slamaricama. Tako se ostavi 5 dana. 
Po potrebi, ako je sunce jako. svaki 
drugi dan treba  klijalište zalijevati. 
Reznice su zakorijenjene nakon 12—16 
dana. Slamarice se mogu skinuti i kli- 
jališta se visoko zrače. Kad se krizan- 
teme rasade, moraju se dobro zaliti, 
jer u protivnom slučaju dolazi do in- 
dukcije pupova. Rasađene krizanteme 
donose najbolji prihod, a najskuplja 
je kultura u loncima. U malim pogo- 
nima uzgoj se u loncima ipak isplati, 
naročito ako se kod nekih sorata, na 
pr. »Blanche Poitevine«  reznice  od- 
mah pikiraju u lonce br. 13—15, u 
kojima se gornji sloj debeo oko 3 cm 
sastoji od smiese pijeska i treseta (li- 
stovnjače). Ako se uzgaja u loncima, 
moraju se ukopati u klijalište 2 prsta 
duboko iznad ruba lonca. Rasađuje se 
u kvadrat, a i lonci se tako ukanaiu. 
jer se na taj način olakšava obrađiva- 
nje. Površinu tla treba stalno razrah- 
ljivati. Njega se uglavnom sastoji u 
tome, da površina tla bude odozgo su- 

ha, a odozdo vlažna. Sorte, koje se te- 
ško zakorjenjuju, dobro je prije piki- 
ranja umočiti u sredstvo za zakorje- 
njivanje (Wurzelfix). 


Chrysanthemum  segetum može se, 
ako su sadnice dobro otvrdnule, rasa- 
diti na zaklonjenu mjestu, na razmak 
od 20—25 cm. 


Cosmos bipinnatus — pikira se u 
travnju u klijalište, a u svibnju se 


vani rasađuje na razmak od 25—30 
cm. 
Cyclamen persicum — treba posa- 


diti u lonce i ukopati u topla klijali- 
šta ili bez lonca pikirati u topla kli- 
jališta. 

Dahlia — sadi se koncem mjeseca. 

Dianthus barbatus — sije se u trav- 
nju, 1 g sjemena na me, u klijalište. 
Od srpnja do kolovoza rasađuju se na 
gredicu, razmak od 30 cm. 


Echeveria gibbiflora. var. metallica 
množi se u travnju lisnim reznicama 
ili sjetvom. U jednom gramu sjemena 
ima 60—70 zrna. Kod lisnih reznica 
računa se 400 kom. na 1 mž. Biljke s» 
tokom ljeta drže u hladnim klijališti- 
ma, prezime u hladnom stakleniku i 
za 14—15 mjeseci mogu se prodati. 


Freesia — frezije mogu se u travnju 
sijati u sanduke, koji moraju biti naj- 
manje 20—25 cm duboki. Sije se na 
razmak od 5—6 cm. Sanduci se drže 
u množionici kod 20—22%C. Oko polo- 
vice svibnja biljke su visoke 5—6 cm 
i mogu se sa sanducima iznijeti van, 
na sjenovito mjesto. Sanduci se po- 
stave na opeke ili plosnato kamenje, 
tako da korijenje ne proraste u zeml:u. 
Ujesen, prije nego započnu prvi mra- 
zovi, moraju se sanduci unijeti i dr- 
žati na temperaturi od 10%C. Treba 
paziti, da se drže zračno, jer zbog gu- 
ste sadnje lako dolazi do raznih glji- 
vičnih oboljenja. Cvatnja počinje po- 
četkom studenog. U jednoj pokusnoj 
kulturi sijane su frezije 30. TV. 2 g 
sjemena na 1 m?. Sjeme je pokriveno 
slojem treseta 2 cm debelim, koji se 
mora stalno vlažiti. U srpnju se gnoji 
S 20 g vapneno-dušične salitre na 
1 m? Razvoi je bio snažan, a bilike 
kompaktne. I. IX. su freziie bile ra- 
sađene na razmak od 7 na 7 cm u sta- 
klenik na gredicu. Cvasti su počele 
početkom studenog. Kultura ije bila 
vrlo rentabilna. Ako se kultivira u 


pomičnim staklenicima, može se sijati 
odmah na mjesto. Sjeme treba kod 
22C  naklijati. Čim se pojave prvi 
korjenčići, što se normalno dešava na- 
kon tri tjedna, sije se sjeme u 2 cm 
duboke brazdice i pokrije se s 2 cm 
visokim slojem vlažnog treseta. Po- 
stotak klijavosti je kod naklijalog sje- 
mena oko 90—95%%, dok se kod sjeme- 
na, koje nije naklijalo, može računati 
sa svega 40—60% klijavosti. U počet- 
nom stadiju traže frezije iste uvjete 
kao i ciklame. Kasnije ih treba držati 
hladno i zračno. Ako se frezije uzga- 
jaju iz lukovica, onda se sade oko 1. 
1X. Počeiniku se preporuča uzgoj iz 
sjemena. 


Fuchsia, ako se razmnožavaju rezni- 
cama krajem travnja i drže u toplom 
klijalištu, treba krajem svibnja saditi 
u lonce br. 7, zatim krajem lipnja u 
lonce br. 10. U prodaju se mogu sta- 
viti krajem srpnja. 


Gladiolus — može se saditi na gre- 
dicu počevši od kraja mjeseca trav- 
nja. Najprikladniji je razmak od 17 
do 20 cm red od reda, a 8 do 10 cm 
razmak lukovica u redu. Dubina je 
sadnje također 8 do 10 cm. U praksi 
se vrlo često najprije sade rane i sred- 
nje rane gladiole, a kasne sorte nešto 
kasnije. Ispravno je međutim saditi 
kasne i rane sorte u isto vrijeme. Ako 
se žele imati gladiole za rez sasvim 
kasno, onda se moraju kasnije još je- 
damput saditi rane sorte. — Kod uz- 
goja mnogo vremena oduzima, a to 
znači, da predstavlja znatan izdatak, 
borba s korovima, dok su biljke mla- 
de. Kod nas se u tu svrhu još ne pri- 
mjenjuju herbicidna sredstva, nego se 
uništavanje korova vrši mehanički 
plijevljenjem i okapanjem. Međutim, 
na pr. u Njemačkoj u tu se svrhu pri- 
mjenjuje BNP 30, što znatno pojedno- 
stavnjuje i pojeftinjuje rad oko uni- 
štavanja korova. Najpraktičnije je. 
ako se prvo prskanje provede, kad 
prve  gladiole probiju zemlju. U to 
vrijeme je korov još sitan i vrlo osjet- 
ljiv na sredstvo. Ostaju jedino korovi 
iz porodice trava (Graminea), ali se 
oni lako uklone prilikom normalnog 
okopavanja u svrhu razrahljivanja tla. 
Prskanja se moraju vršiti, kad je vri- 
jeme toplo, inače izostane želieno dje- 
lovanje. Kasnije se prska, kad su gla- 
diole visoke 15—20 cm. Korovi se ta- 


kođer vrlo dobro unište, ali se na li- 
stovima gladiola mogu pojaviti ope- 
kotine. Tokom kasnijeg razvitka ta 
oštećenja nemaju negativnih posljedi- 
ca. Mrlje ostaju samo na najdonjim 
listovima, ali one nemaju nikakva 
utjecaja ni na samu kulturu ni na 
gladiolu u rezanom stanju. U kasnijim 
stadijima razvitka može se korov uni- 
štavati samo okapanjem, ali je ono 
nakon prskanja znatno olakšano i 
mnogo se brže može obaviti. Za prak- 
su su, prema dosadašnjim iskustvima, 


najpovoljnija dva prskanja. Prvo — 
rano prskanje, kad gladiole probiju 
tlo, i drugo — kasnije, kad su visoke 
oko 15 cm. 

Gloxinia — presađuje se krajem 


travnja u lonce br. 9 i drži se u sta- 
kleniku kod iemperature od 18%C. Za 
prodaju stižu sredinom srpnja. 


Helleborus niger — treba u travnju 
prskati bakarnim oxychloridom protiv 
Coniothyriuma Hellebori, koji izaziva 
crne pjege. Prije početka prskanja 
moraju se svi oboljeli dijelovi biljke 
ukloniti i spaliti. 


Hydrangea horitensis — razmnožava 
se najčešće od polovice do kraja trav- 
nja. Reznica mora imati dva para li- 
stova, kojima smanjimo lisne plojke 
prikraćivanjem. Reznice se pikaju po- 
loženo u smjesu pijeska i listovnjače 
(treseta). Reznice ne smiju uvenuti, 
nego ih treba pikati sasvim svježe. U 
klijalištu ne smije temperatura biti 
viša od 18—20*%C. Zakorjenjivanje tra- 
je oko 14 dana. Reznice se moraju sa- 
mo malo prskati, ali ne smiju pove- 
nuti. Potrebno ih je sjeniti ili, ako se 
radi o manjim količinama, pokriti pa- 
pirom. Ako se žele uzgojiti biljke s 
jednim izbojem, mogu se reznice re- 
zati već početkom lipnja i pikati u 
klijalište. Uzgojem hortenzija u 1lon- 
cu, vani na otvorenom, dobivaju se 
lončanice u cvatu u lipnju i srpnju, 
kada inače nemamo velik izbor cva- 
tućih biljaka u loncu. U tu se svrhu 
hortenzije iz trapa prenesu i gusto 
slože u hladno klijalište, dok ne prođe 
opasnost od svibanjskih mrazova, za- 
tim se ukopaju (senkuju) na otvore- 
nom ili u hladno klijalište na razmak, 
koji odgovara njihovu uzrastu, i obil- 
no gnoje i zalijevaju. Polovicom lip- 
nja počinju cvasti rane, a početkom 
srpnja kasne sorte. Boje kod biljaka 

uzgojenih vani intenzivne su i lijepe, 
naročito kod crvenih sorta. Niske sor- 
ie, ako se uzgajaju vani, često ostanu 
preniske. Za taj uzgoj naročito su pri- 
kladne sorte: Europa, Hamburg, Kuh- 
nert, Niedersachsen. Ako se pojavi 
kloroza lišća, potrebno ih je zalijevati 
otopinom od '/» g željeznog vitriola i 
i)» natrijeve salitre na 1 litru vode. 
Tom otopinom treba zalijevati tri tjed- 
na, jedamput tjedno. Mogu se upo- 
trebiti i razni preparati protiv kloroze, 
prema uputama, koje se dobiju uz 
svaki preparat, ali obično se dodaje 
l1 g na 10 litara vode. 


Hosta japonica — undulata (Funkia) 
s bijelo-zelenim lišćem razmnažava se 
u travnju dijeljenjem, ujesen se sadi 
u lonce, a u siječnju se kod 10—15%C 
polako pospješuje. Vrlo je prikladna 
za nasađivanje zdjela. 


Klinčići — moraju se, ukoliko to 
još nije učinjeno, rasaditi u stakleni- 
ku. Treba paziti, da se ne sade predu- 
boko, jer dolazi do gnjiljenja peteljke. 
U mnogim vrtlarijama prakticira se 
kultura klinčića na policama (Bank- 
beet). Uzgoj na policama od šupljih 
glinenih ploča ima prednost pred uz- 
gojem direktno na tlu, naročito kad 
se radi o teškim tlima i kad je zagri- 
javanje polagano. Zimski prinos klin- 
čića je kod uzgoja na policama znatno 
viši, ali su i troškovi takva uređaja 
razmjerno dosta visoki. Ljeti ih treba 
često zalijevati. Iskustvo je pokazalo, 
da se mora oprezno gnojiti dušikom, 
a pritom treba paziti na sastav zemlje 
upotrebljene za sadnju i sortu klinči- 
ća. Zemlji za sadnju dodaje se samo 
malo stajskog gnoja, ali se zato može 
obilno nagnojiti nakon sadnje, između 
redova. Ovo pokrivanje kulture gno- 
jem sprečava isparivanje. Klinčići ra- 
stu vrlo dobro, unatoč tome što sloj 
zemlje iznosi svega 20—30 cm. Ako je 
zemlja glinasta, peteljke cvjetova su 
mnogo čvršće nego kad se uzgaja u 
humoznoj zemlji. Tokom vegetacije 
treba stalno prignojavati. Najbolje je, 
ako se pomoću analize tla vodi kon- 
trola o hranivima u tlu. Kod uzgoja 
na policama gljivične bolesti nisu ta- 
ko opasne kao kod uzgoja na gredi- 
cama, a izmjena zemlje puno je lakša. 

Levkoje — (Matthiola) — ljetne sor- 
te za rez mogu se još i u ovom mje- 
secu sijati u hladno klijalište. 

Lilium se može krajem mjeseca 
travnja saditi van na otvoreno. 


Peperomia zakorjenjuju se vrlo br- 
ZO, ali polagano rastu. Treba ih što 
prije presaditi u čisti kravski gnoj. 
Lijepa i dobra roba za prodaju dobije 
se, ako se u jedan lonac posade 2—3 


biljke. ' 
Poinsettia — u ovom se mjesecu 
mogu početi razmnožavati. Najbolja 


temperatura potrebna za zakorjenji- 
vanje iznosi 30%C, a najmanja POC. 
Nakon rezanja reznica, koje treba vr- 
šiti uvijek ispod lisnog čvora, treba 
ih odmah umočiti u vodu zagrijanu 
na oko 37%C, da isteče mliječni sok. 
Na matičnoj biljci moraju ostati bar 
2 lista, da potjera novi izboj. Pika se 
najčešće položeno, ali čvrsto u lonce 
broj 6 u smjesu pijeska i treseta (šum- 
ske zemlje). Reznice treba jako sje- 
niti, lagano prskati i sve do zakorje- 
njivanja držati kod 23%. 

Primula malacoiđes — sijana počet- 
kom lipnja u sandučiće ili zdjele, drži 
se u stakleniku kod 15%C, dva puta se 
Pikira, a u rujnu se sadi u lonce br. 8, 
u listopadu u lonce br. 10 do 12. U 
siječnju se mogu dati u prodaju. 

Primula obconica — sijana u travnju 
i držana kod 15%C, dva puta se pikira 
i početkom srpnja sadi u lonce br. 
10—12. U cvat dolazi u listopadu i stu- 
denom. 


Ruže se mogu saditi u travnju. Tre- 
ba ih kratko porezati. Kod ruža se u 
prvoj godini jaki izboji režu na 3—14 
oka, a slabi na 2—3. U idućim godi- 
nama, već prema jačini izboja i formi 
biljke, reže se na 6—10 ili više oka. 
Zemlju treba razrahljivati i povreme- 


no gnojiti kompostom ili rasprhlim 
gnojem. 
Suho cvijeće —  Helichrysum — 


stoji među jednogodišnjim suhim cvi- 
jećem na prvom mjestu. Osim Heli- 
chrysuma tu ubrajamo: Statice, Atha- 
nasia annua, Ammobium, Acroclinium, 
Rhodanthe, Xeranthemum. U višego- 
dišnje suho cvijeće ubraja se: Achil- 
lea —ptarmica, Achillea — millefolium, 
Achillea — pilipendula,  —Gypsophila_i 
Statice. Uzgoj suhog cvijeća ni u čem 
se ne razlikuje od uzgoja ostalog ljet- 
nog cvijeća ili trajnica. Jednogodišnije 
suho cvijeće sije se po mogućnosti što 
šire u prvoj polovici travnja u hladno 
klijalište. Poirebno je umjereno vla- 


ženje i obilno zračenje, da bi se biljke 
dobro razvile. Van na gredicu sadi se 
polovicom svibnja. Direktno sijanje na 
mjesto uzgoja ne preporuča se kod su- 
hog cvijeća, premda je moguće kod 
nekih vrsta, kao što su: Acroclinium, 
Rhodanihe, Xeranthemum. Višegodiš- 
nje suho cvijeće također se u proljeće 
sije u hladno klijalište. Ako se ne sije 
pregusto, razviju se čvrste, bujne bilj- 
ke, koje već u istoj godini cvatu, ali 
tek iduće godine dolaze u obzir za re- 
zanje cvijeta. Sve suho cvijeće traži 
sunčano i toplo mjesto, propusno pje- 
skovito tlo, bogato hranivima. Svježi 
stajski gnoj ne preporuča se za uzgoj. 

Trajnice — U travnju se mogu vani 
razmnožavati đurđice (Convalaria ma- 
jalis) pomoću rizoma, a dijeljenjem 
se razmnožavaju Achillea millefolium, 
Aconitum napellus, Helleborus niger, 
Phlox paniculata, Vinca minor i sve 
vrste, koje se razmnožavaju u ožujku. 


Zinnia — za uzgoj na gredicama sije 
se u travnju, i to u polutoplo klijali- 
šte. U svibnju se rasađuje na gredice. 


Tehnički zahvati 

Zalijevanje i gnojenje raz- 
nih kultura iziskuje znatan utrošak 
radne snage. Potrebno je iskalkulirati, 
da li bi bilo jeftinije raditi pomičnom ili 
ugrađenom pumpom umjesto ručnom 
radnom snagom. Potrošak radne sna- 
ge kod zalijevanja kantom je 30—40 9/9 
oveći nego kod zalijevanja gumenom 
cijevi. 

Cijevi za zalijevanje od gu- 
me u posljednje se vrijeme sve više za- 
mjenjuju jeftinijim cijevima od plastič- 
nih masa. U staklenicima se najčešće 
služimo cijevima promjera !/» cola (13 
m/m), kojima se mogu zalijevati i klija- 
lišta, ako udaljenost nije prevelika. Ci- 
jevi ne smiju biti pretvrde. Često puta 
potrebno je znati, koliko vode trebamo, 
da bi se nabavile cijevi odgovarajućeg 
promjera. Cijev od !/y" kod pritiska od 
1 atmosfere daje na kraju cijevi u 
toku 1 sata 5—6 ms? vode. Ako se na 
kraju stavi lepezasti raspršivač, može 
se računati s količinom od 1,3—4,2_ m? 
u jednom satu, a to zavisi od površine 
i rupičavosti raspršivača. Prema napri- 
jed navedenom cijev od !/» cola do- 
voljna je za zalijevanje staklenika i 
klijališta. 

Veličina crpaljke također zavisi od 
utroška vode. U Njemačkoj se u vrt- 


larstvu upotrebljavaju razni tipovi 
crpaljke, kao što su na pr.: Hobby- 
crpaljke tvrike Hawig Bensheim/Berg- 
strasse, koja se izrađuje u dva tipa — 
prijevoznom i prijenosnom. Kapacitet 
3 m* na 1 sat, jakost motora 0,5 KS, 
težina 22 kg kod prijenosnog tipa, ci- 
jena oko 500 DM. 


Ako se zalijeva manjim lepezastim 
raspršivačima ili ružama za zalijeva- 
nje, mogu se na tu crpaljku montirati 
2 cijevi. Za manje količine vode pro- 
izvodi tvrtka Siemens-Schuckert-Werke 
male  Elmo-pumpe. Kapacitet 0,9 m3 
na sat, jačina motora 0,3 KS, težina 
12 kg, cijena oko 300 DM. Elmo-crpali- 
ke dolaze u obzir samo za ona oruđa 
za zalijevanje, koja razbacuju manje 
od 1 ms vode na sat. Obadvije crpaljke 
izrađuju se u bronci, da se s njima 
može zalijevati gnojnicama ili otopi- 
nom gnojiva. Crpaljka za zalijevanje 
može se i čvrsto ugraditi, a pomoću 
specijalnog uređaja može se priklju- 
čiti na rezervoar za gnojnicu ili otopi- 
nu umjeinog gnoja. Kod nabave ova- 
kvih crpaljki, treba uzeti u obzir du- 
ljinu i promjer priključnih vodova; u 
svakom slučaju najbolje ie posavjeto- 
vati se sa sperijalnim stručnjakom. 


Uređajizamiješanje gnoji- 
va vrlo su praktični. Mogu biti na prin- 
cipu injektora ili na principu prevrta- 
nja. Prvi su jeftiniji. Mogu se upotre- 
bljavati samo za gnojiva, koja se dobro 
otapaju u vodi. Najsigurnije je ako ih 


primjenjujemo  zalijevanjem pomoću 
crpaljke. 

SVIBANJ 
Sjetva: U svibnju mogu se sijati: 


Amaryllis, Freesia, Primula obconica, 
Primula chinensis, Cineraria. Pod ne- 
koliko prozora hladnog klijališta treba 
posijati: Dianthus barbatus, Dianthus 
caryophyllus, Cheiranthus cheiri, Cam- 
panula medium, Digitalis, Althaea i sl, 

da se na taj način osiguraju sadnice za 
prodaju i za uzgoj cvijeća za rez. Si- 
jati ih treba u svibnju, Ja se ioč 
stignu dovoljno razvili i da u idućoj 
godini daju puni cvat. Zod sjetve treba 
paziti, da se sjeme, koje brzo klije, kao 
na pr. Dianthus, Cheiranthus i zimske 
Levkoje, sije odijeljeno od sjemena 
s polaganom klijavosti, lako da se ovo 
posljednje može napose i dulje vrijeme 
sjeniti. Ono dvogodišnje cvijeće, koje 

brzo cvate, pikira se kasnije, direktno 
na gredice dobro pognojene kompostom 
ili tresetom.  Pikirati treba na dosta 
velike razmake, da se ne bi u ljeti 
moralo rasađivati. Biljke se do jeseni 
moraju nesmetano razvijati, a tek onda 
kad nam vrijeme dopušta i imamo do- 
voljno mjesta, rasadit ćemo ih na ko- 
načno mjesto cvatnje. U svibnju mogu 
se još sijati i: Anchusa italica, Aster 
subcaeruleus, Aubrietia,  Chrysanthe- 
mum, Coreopsis grandiflora, Cynoglos- 
sum, Delphinium, Erysium, Gaillardia, 
Galega officinalis, Geum, Gypsophila 
paniculata, Heuchera, Iberis, Lupinus, 
Lychnis chalcedonica, Papaver, Saxi- 
 fraga, Thalictrum, Verbascum i Luna- 
ria biennis. 


Amaryllis — treba do srpnja stalno 
gnojiti tekućim gnojivima. Kod 1luko- 
vica, koje će cvasti, treba izbjegavati 
dušična gnojiva, jer ona sprečavaju 
formiranje pupova. 


Anemona — kada se siju u svibnju, 
mogu se ujesen, isto kao i gomolji, sa- 
diti u klijališta i u tom slučaju cvatu 
u proljeće iduće godine. 


Asparagus sprengeri — Stari lonci 
s asparagusom moraju se presaditi. 
Asparagus se s uspjehom može kulti- 
virati na ovaj način: na uzdužnim gre- 
dama okvira, koji je ugrađen pod kro- 
vom 6 m visokog staklenika, izdubeni 
su žljebovi. U njih se postave stakle- 
ne ploče, tako da drveni okvir stoji 
još 4,5 cm iznad stakla i na taj način 
stvara se dugačko korito, koje se obloži 
tankim pločama iz plastične mase i 
objesi uspravno. U ta korita složi se 
Asparagus u loncima i pomoću crpalj- 
ke jedamput se tjedno natapa otopinom 
gnojiva. Kad se biljke zakorijene, iz- 
vade se iz lonaca i slože se _ ponovno 
samo grumeni u korito. I nadalje se 
jedamput tjedno  natapaju otopinom 
hraniva. Taj se način može primijeniti 
na svakoj polici ili obješenoj dasci, ako 
se grumeni asparagusa do 1/s ukopaju u 
treset = (listovaču) dobro  izmiješanu 
s hranivima (kombinirana gnojiva). 

Astre — Korijenje mladih biljaka 
treba prije sadnje na gredicu umočiti 
u ilovaču izmiješanu s 0,25% otopinom 
nekog živinog preparata, da se spriječi 
djelovanje gljivice Fusarium oxyspo- 
rum, koja izaziva masovno uvenuće 
mladih biljaka. Na površinama, na ko- 
jima se pojavio Fusarium, ne smiju se 

bar 4 godine uzgajati astre. Ako se radi 
O kiselim tlima, treba provesti kalcifi- 
kaciju. Treba kod uzgoja izbjegavati 
preveliku upotrebu dušičnih gnojiva i 
svježeg stajskog gnoja. Čim se astre 
ukorijene, treba ih pognojiti s 50 g 
kombiniranog gnojiva po komadu i 
dobro navlažiti. 


Begonia elatior — mlade biljke po- 
sađene u lonce br. 8 treba držati u 
stakleniku kod temperature od 20"cC. 
Krajem mjeseca svibnja, polovicom lip- 
nja i krajem srpnja treba ih prikra- 
Ćivati, sredinom lipnja i sredinom ko- 
lovoza  — presaditi i krajem listopada 
mogu se dati na tržište. Reznice dobi- 
vene prvim prikraćivanjem mogu se 
polovicom lipnja posaditi u lonce, u 
srpnju presaditi u lonce br. 109 i u ko- 
lovozu prodati. 


Begonia Gloire de Lorraine — raz- 
množava se od svibnja do kolovoza 
vršnim reznicama, koje se dobivaju 
prikraćivanjem starijih biljaka. Kad se 
reznice zakorijene, treba ih posaditi u 
lonce br. 8. 


Bellis — prikladan je i za rez rano 
u proljeće, kad ima malo rezanog cvi- 
jeća. One biljke, koje predviđamo za 


pospješivanje u idućoj godini, najbolje 


je posijati u svibnju, 2—3 g sjemena 
na 1 m? Kad se razviju prvi listići, 
treba ga pognojiti otopinom kombini- 
ranog gnojiva. Nakon jednog pikiranja 
posadi se van na gredice na razmak 
od 15 na 20 cm. Ako se krajem rujna 
pokrije i grije, počinje cvasti kod tem- 
perature od 10%C u mjesecu studenom 
i cvate do travnja. Treba ga kultivirati 
na svijetlu, dobro zračiti i ne prelaziti 
temperaturu od 10%C. Ne smije se do- 
pustiti da se isuši. Za pospješivanje 
prikladne su sorte: Aetna — tamno- 
crvena, Tiflis — karmin. Chevreuse — 
crvene i ružičaste, Longfellow — roza, 
Monterosa, Schneeball. 


Calla — treba ih prenijeti u hladno 
klijalište ili van na gredice. 


Capsicum annuum — paprika — Kad 
su biljke visoke 15—20 cm počinju se 
granati. Ostavlja se obično svega 6—8 
glavnih izboja. Sporedne izboje iz pa- 
zušaka listova treba ukloniti. 


Chrysanthemum — mlade biljke u 
ručnim sandučićima ili loncima treba 
tjedno jedamput gnojiti zalijevanjem. 
Najprije se uzme 2 g, a kasnije 4 g 


t 


dobrog kompletnog gnojiva na 1 litru 
vode. Potrebno je biljke stalno koniro- 
lirati, da ih ne napadne rđa. Ako je 
potrebno, treba donje listove skinuti i 
spaliti. Ova mjera odmah sprečava i 
širenje nematoda u listu. U jednoj 
oglednoj kulturi razmnožena je u svib- 
nju dobra žuta sorta za uzgoj na otvo- 
renom »Migoli«. Polovicom srpnja sa- 
đena je van, uzgajana na jedan izboj 
s dva pupa i krajem rujna mogla se 
prodavati. Sorte  »Friendly Rival« i 
»Mefo« daju u svibnju i lipnju do- 
voljno reznica. Prema tome mogu se 
kasno razmnožavati. »Mefo« se teško 
zakorjenjuje, pa ga je potrebno tre- 
tirati s »Wurzelfixom«. I vrlo dobra 
sorta »Golden Harvest« razmnožava se 
u svibnju i cvate pod staklom u rujnu. 
Isto je tako vrlo dobre rezultate dalo 
razmnožavanje u svibnju sorte »Rayon- 
nant«, uzgojene na prvi pup vani na 
otvorenom. Općenito se cvjetovi od 
kasno  razmnoženih krizantema drže 
bolje, jer im peteljka ne odrveni. Ve- 
likocvjetna sorta »Pulling« ima rastre- 
site cvjetove, ako se rasadi na gre- 
dice. Naprotiv, ako se ukopa zajedno 
s loncem, dosta duboko i odozgo još 
stavi nešto zemlje, cvjetovi su čvrsti 
i zatvoreni. Korijenje izlazi u tom slu- 
čaju preko ruba lonca, ali ipak cvje- 
tovi ostanu lijepi i čvrsti.  »Pulling« 
treba velike količine hraniva, pa se 
zato ne smije kod uzgoja te sorte šte- 
djeti kod prignojavanja. Velikocvjetne 
sorte krizantema mogu se uzgajati i na 
jednostavniji način, i to: u svibnju se 
rasade reznice na dobro priređene gre- 
dice i normalno se okopaju i zalijeva- 
ju. Nakon 30—45 dana, kad su biljke 
već znatno porasle u visinu, pokaže se 
na vrhu izboja t. zv. vršni pup, okru- 
žen postranim izbojima. Već prema to- 
me s koliko se izboja želi uzgojiti 
biljka, ostave se 1—4 postrana izboia. a 
ostali se uklone. Sve postrane izboie, 
koji izbijaju iz pazušaka listova, treba 
stalno uklanjati, a biljku poduprijeti 
čvrstim kolcem. Na vrhu svakog ostav- 
ljenog izboja formira se opet vršni pup 
s postranim izbojima. Ti se pupovi ta- 
kođer pinciraju, a od njihovih postra- 
nih izboja ostavi se po jedan najjači, 
koji konačno tokom mjeseca kolovoza 
razvije :pup, iz kojeg će se za 2 mie- 
seca razviti očekivani veliki cvijet. 
Važno je, da se svi postrani izboji paž- 
ljivo zakidaju prije nego narastu u 


duljinu 1—2 cm. Također treba zaki- 
dati sve izboje, koji tjeraju odozdo na 
biljci. Od vremena u koje ćemo oda- 
brati konačni pup, zavisi vrijeme cvat- 
nje i mogućnost prodaje biljke. 


Coreopsis tinctoria — sije se u svib- 
nju '/» g sjemena na 1 m? na gredicu. 
Cyciamen persicum — treba nakon 


presađivanja, kad se dobro zakorijene, 
redovito prignojavati zalijevanjem. 

Dahlia — moramo kod sadnje i za- 
tim još jedamput sredinom srpnja gno- 
jiti. Računa se 50 g gnojiva na 1 m. 
Treba izbjegavati jaka dušična gnojiva 

Dianthus barbatus mora se sijati naj- 
kasnije koncem svibnja, jer inače bilike 
iduće godine ne cvatu dovoljno. Treba 
sijati i uzgajati sorte čistih boja. 

Doronicum — vrijedna je biljka za 
rez, koja rano cvate. Ako se Doroni- 
cum uzgaja za rez, mora se najmanje 
svake dvije godine izvaditi, rastrgati i 
nanovo posaditi. 

Freesia — Kada se frezije siju sre- 
dinom svibnja cvatu od siječnja do 
ožujka. Sijati se mora u humoznu ne 
pretešku zemlju, pH vrijednost 7. Naj- 
bolje kliju kod temperature od 20 do 
22%C. Ocvale se lukovice od svibnja 
do lipnja sasvim osuše. Treba ih izva- 
diti, sortirati i do rujna čuvati na zrač- 
nom mjestu. Temperatura skladišta 
mora se kretati između 20—31"C. 


Gladiolus — lukovice koje se sada 
sade, cvatu u srpnju-kolovozu, kad je 
na tržištu ponuda najjača, a cijena 
adekvatno tome najniža. Ako se želi 
imati kasniji cvat gladiola, onda treba 
u idućem mjesecu ponovno saditi rane 
sorte. 

Gnojenje lončanica najuspješnije je 
onda, ako se primijeni polovica anor- 
ganskog, a polovica organskog gnojiva. 
Na 1 m* vrtlarske zemlje treba dodati: 
2 kg rožnatih strugotina, 15 kg ko- 
štanog brašna, 2 kg K-soli, 1 kg 
amonijsko-sumporne salitre i 1.2 kg 
superfosfata. Osim ovog _ osnovnog 
gnojenja, koje ima trajan  karekter, 
potrebno je, već prema rastu i raz- 
vitku biljke, gnojiti zalijevanjem oto- 
pinama gnojiva. To zalijevanje treba 
po mogućnosti provoditi što ranije u 
jutro; to naime biljci najviše odgo- 
vera, jer sa svijetlom počinje izmjena 
tvari u biljci.  Nadognojavanie treba 
po mogućnosti vršiti odstajalom vo- 

dom. Općenito treba izbjegavati zalije- 
vanje bilja vodom direktno iz vodo- 
voda. 


Heliotropium — treba sada izdvojiti 
matične biljke i početkom idućeg mje- 
seca započeti s rezom. 


Hydrangea hortensis — hortenzije — 
koje će se pospješivati, moraju se u 
prvoj polovici svibnja prikratiti i onda 
složiti na široko, tako da dobro sazriju. 
I one hortenzije, koje su zaostale u 
rastu i zametanju cvjeinih pupova, mo- 
raju se koncem svibnja — početkom 
lipnja podrezati. Onda se pusti da sna- 
žno potjeraju. Zadnji put se presade u 
prvoj polovici srpnja. Zemlji za hor- 
tenzije treba dodati na svaki kubični 
metar 4 kg rožnatih strugotina, 3 kg 
koštanog brašna, 1 kg sumpornog kal- 
cium-magnesia. Kod plavih je potrebna 
pH vrijednost tla 4, a kod crvenih i 
ružičastih pH 6. Ako se žele cvjetovi 
obojiti plavo, treba zemlji dodati na 
svaku litru 5 g amonijak-slauna u 
prahu. 

Iris — mrlje na lišću i sušenje lišća 
izazvano gljivicom Heterosporium gra- 
Cile uspješno se suzbija višekratnim 
prskanjem biljaka otopinom željeznih 
tiokarbamata. Prije prskanja treba 
sve bolesne dijelove biljke ukloniti i 
spaliti. 

Klinčići — nakon početne kulture u 
stakleniku, koncem svibnja mogu se 
početi saditi mlade biljke van na gre- 
dicu, i u kolovozu presaditi u stakle- 
nik za klinčiće ili na mjestu pokriti 
staklom (japan). Zakorijenjene reznice 
ne smiju se nikada dublje saditi neso 
što su bile posađene u množionici. Po 
američkoj metodi uzgoja prikraćuju se 
sadnice samo jedamput, i to mjesec 
dana nakon što se zasade neposredno 
na gredice zakorijenjene sadnice. Ovo 
jednokratno prirezivanje treba ohaviti 
dosta visoko na biljci. da se ocigura 
dovoljan broj postranih izboja. Prepo- 
ruča se tekuće nadognojavanje 10—14 
dana nakon rasađivanja. Primjenjuju 
se lagano topiva gnojiva u manjim ko- 
ličinama. Treba vršiti analizu tla i pri- 
gnojavati prema rezultatima tih ana- 
liza. Osnovno dodavanje mineralnih 
gnojiva zemlji prije sadnje ne smiie 
premašiti količinu od 2 kg na kubični 
metar zemlje. , 

Ljetno cvijeće. od kojeg smo uzgo- 
jili sadnice, može se, kad prođe ova- 

snost od svibanjskih mrazova, saditi na 
gredice. Sada je vrijeme da posadimo: 
Antirrhinum majus, Calendula offici- 
nalis, Chrysanthemum carinatum, Cos- 
mos bipinnatus, Chabaud-klinčići, Ga- 
illardia picta, Helichrysum, Rudbeckia 
hirta, Scabiosa atropurpurea, Tagetes 
erecta i Zinnia elegans. ' 


Myosotis — koji ćemo pospješivati, 
treba sijati već u svibnju, da bismo ga 
mogli kasno ujesen i početkom zime 
rezati. Kasnije se još sije u više na- 
vrata, sve do srpnja, za rez u siječnju 
i veljači. Biljke moraju biti zaštićene 
od mraza. Sije se u hladno kKklijalište, 
i to rijetko, u redovima. Za dobro kli- 
janje sjemena potrebno je jednomjer- 
no vlaženje i tama. Klijanje je opće- 
nito dosta neredovito, a traje 3 tjedna, 
pa čak i dulje. Ranu sjetvu treba piki- 
rati i rasaditi u hladna klijališta i dr- 
žati do konca prosinca zaštićenu od 
smrzavanja. Kasnija sjetva se rasađuje 
izravno na gredice, obilno gnoji, ali 
treba paziti, da to gnojenje ne bude 
jednostrano dušično, jer biljka inače 
lako podliježe plijesni. Ujesen treba 
biljke unijeti u svijetle i zračne hlad- 
ne staklenike. Kod temperature od 8 
do 10%C pospješuju se do cvatnje. Ma- 
nja količina može se posaditi u lonce 
br. 12 i prodati kao lončanice. U tu 
svrhu najbolje su sorte: Marga Secher, 
Isolde Kroiz i Annemarie Fischer. Za 
rez su najbolje sorte: Grasmiucke i 
Myosotis oblongata perfecta. 


Nephrolepis -— Matične biljke treba 
u svibnju posaditi na police u dobru 
humoznu zemlju i držati kod 20%. Na- 
kon 6 tjedana može se početi s uzima- 
njem i sadnjom u lonce zakorijenjenin 
izboja. 

Pelargonium — U svibnju treba iz- 
lučiti iz uzgoja sve virozne biljke, t. i. 
takve kod kojih se pojavilo kovrčanje 
lišća, ili žute mrlje na lišću. Također 
treba označiti sve biljke, koje će nam 
poslužiti kao matične biljke za dobi- 
vanje reznica. Znakovi *oboljenia u 
svibnju su najočitiji, kasnije tokom 
ljeta pomalo nestaju, nisu više tako 
uočljivi, pa je teško razlikovati bole- 
snu biliku od zdrave. Bolest ošteti če- 
sto biljku u tolikoj mjeri, da ona ugine. 
Rezanjem reznica bolest se vrlo lako 
prenosi, pa se preporuča, svaki puta 
kada se prelazi s biljke na, biljku, nož 
raskužiti u formalinu ili alkoholu. Isto 


tako treba uništavati sistematski sve 
insekte koji sišu (uši, stjenice i sl.), jer 
i oni prenose bolest. pH vrijednost 5 
do 6,5. 


Poinsettia — (Euphorbia  pulcherri- 
ma) — U jednoj pokusnoj kulturi za- 
počelo se 1. V. polagano zasušivati. 8. 
V. uzete su reznice, tako da je na ma- 
tičnoj biljci preostalo od svake reznice 
4 oka. Reznice se pikaju u klijalište. 
31. V. sade se u lonce br. 8—9 i unesu 
u staklenik. Mjesec dana kasnije pre- 
sađene su u konačne lonce. Cvatu po- 
četkom prosinca. 


Primula obconica, koja će cvasti zi- 
mi, mora se sijati koncem svibnja. 
1 g sjemena sadrži oko 2500 zrna. Sije 
se u stari, ne previše fini kompost. San- 
dučići se rahlo napune zemljom, koju 
ne treba pritisnuti. Samo je najgornji 
sloj fino prosijan. Sjeme ne treba po- 
krivati zemljom. Kod Primula gigan- 
tea treba sjeme izmiješati s ispranim 
pijeskom i onda pomiješano posijati. 
Sandučiće treba držati 8—10 dana u 
mraku kod temperature od 15%, a za- 
tim ih postaviti na svijetlo, od sunca 
zaštićeno mjesto. Budući da se sjeme 
ne smije nikada isušiti, preporučuje se 
da se sandučići pokriju plastičnim ma- 
terijalom ili bar vlažnim papirom. Ako 
se za pokrivanje upotrebljavaju  sta- 
klene ploče, ne smiju biti tako postav- 
ljene, da potpuno isključuje pristup 
zraka. 


Salvia splendens — prodaje se naj- 
više u svibnju i lipnju. Ako predviđa- 
mo kasniju prodaju, moraju se prvi 
cvjetovi pravodobno vršikati (pincirati), 
tako da nam drugi cvat stigne u že- 
ljeno vrijeme. 


Saintpaulia ionantha — može se to- 
kom čitave godine razmnožavati lisnim 
reznicama. Od zdravih matičnjaka uzi- 
maju se zreli vršni listovi s oko 2 cm 
peteljke i pikaju se u smjesu pijeska 
i treseta (listovače). Može se ostaviti i 
dulja peteljka, pa se onda mlade bili- 
čice, kad izbiju, povremeno uklaniaiu, 
a peteljka i list ostanu. Na taj način 
može se od jednog lista dobiti više bi- 
ljaka. Reznice treba dobro zaliti, samo 
malo ili ništa prskati, a zatim samo 
umjereno vlažiti, dobro sjeniti, ali ne 
pokrivati staklom. Zakorjenjivanje će- 
mo pospješiti, ako ih ne pikamo pre- 


gusto d ako u tu svrhu upotrebimo 
rahlu mješavinu pijeska i treseta (kli- 
jališne zemlje). Kad se biljke zakorije- 
ne, pikiraju se. Saintpaulize vole laga- 
no sjenovito mjesto i uvijek dovoljno 
vlage. Jedamput tjedno treba ih zali- 
jevati s 3 g sumporoamoniaka na 1 li- 
tru vode. Na taj se način mogu oču- 
vati od mrlja na listu. 


Sansevieria — Ako ih ima veća ko- 
ličina, redovito se događa, da zdravi 
listovi počnu odozdo trunuti. Takve ]i- 
stove treba odrezati, ponovno zakori- 
jeniti i sadnjom više tako zakorijenje- 
nih listova mogu se dobiti lončanice 
prikladne za prodaju. Za razmnožava- 
nje reznicama uzimaju se u prvom re- 
du listovi, koji su oštećeni. Takvi li- 
stovi razrežu se na 5—6 cm duge ko- 
made, koji se koso postavljaju u zdje- 
le ili sandučiće s pijeskom. Njih treba 
prenijeti u toplo klijalište, gdje se vrlo 


. brzo zakorijene i potjeraju. 


Syringa — jorgovan — da se potpo- 
mogne stvaranje cvjetnih pupova kod 
jorgovana za pospješivanje, gnoji se u 
svibnju i lipnju svaki m? s 10—18 g či- 
stog K»20 i P205 ili s 30—40 g kalijeve 
soli i 60—70 g superfosfata. S dodava- 
njem dušičnih gnojiva treba postupati 
oprezno, jer dušik odugovlači završetak 
rasta i zriobu. Samo ako se pomanjka- 
nje dušika očituje u vanjskim znacima 
(svijetlo-zeleno lišće, kratki izboji) do- 
daje se nešto dušika. Kod jorgovana 
se sve više primjećuje pomanjkanje 
magnezija. Naročito se to očituje u 
žutoj boji lisnih površina između žila, 
najprije na starijem, a kasnije i na 
mladom lišću. Rubovi lišća ispočetka 
su još zeleni, ali kasnije se osuše isto 
kao i žuto obojeni nutarnji dijelovi Ii- 
sta. Ako je manjak magnezija vrlo ve- 
lik, lišće prije vremena otpadne. Po- 
manjkanje magnezija može biti prou- 
zročeno raznim faktorima, na pr. visok 
postotak vapna u tlu sprečava prima- 
nje magnezija u tlo, ili u samom tlu 
ima premalo magnezija. Često i sam 
način kultiviranja kod jorgovana do- 
vodi do pomanjkanja magnezija. Gr- 
movi, koje iskopamo radi prodaje ili 
pospješivanja, gube prilikom vađenja 
mrvičasti dio zemlje uz korijen. Ako 
se taj dio ne obnovi ili se mladi jor- 
govan sadi u jame, iz kojih smo izva- 
dili starije biljke, dolazi redovito do 
pomanjkanja magnezija. Preporuča se 

zato tlu za sadnju jorgovana dodati 
vapnenog magnezija ili magnezijske 
drozge. 


Trajnice — mogu se od svibnja na- 
dalje razmnožavati dijelienjem vani na 
gredicama. Na taj se način razmnoža- 
vaju: Caltha palustris, Doronicum cau- 
casicum, Hepatica triloba, Iberis sem- 
pervirens, Iris germanica, Primula au- 
calis, sieboldi i Elatior. 


Tehnički zahvati 


Zračenje. Mnogi uređaji za zrače- 
nje u staklenicima često ne mogu za- 
dovoljiti kod svih kultura, pa je usli- 
jed toga kvaliteta nekih vrsta bilja 
slabija. Pregrađivanje uredaja za zra- 
čenje ili je preskupo ili za dulje vrije- 
me onemogućava rad u staklenicima. 
U takvim slučajevima može se često 
pomoći s ugradnjom tzv. prstenastih 
ventilatora  (Schraubenluifter). Postoje 
s tim u vezi ove mogućnosti: 


1. objesiti vodoravno pod strop, na raz- 
maku od 12—15 m, ventilatore s po- 
laganim okretajima. Najbolje je, ako 
su prekidači tako uređeni, da se 
može mijenjati smjer okretanja ven- 
tilatora; 


a) ljeti mora ventilator sisati zrak 
odozdo prema gore, tako da se 
staklenik kod otvorenih zračnica 
što prije prozrači; 


b) zimi, naprotiv, treba  pritiskivati 
odozgo prema dolje, tako da se 
topli zrak, koji se skuplja pod 
krovom staklenika, odvede dolje 
do bilja. To je naročito važno u 
velikim staklenicima, gdje često 
razlika između temperature zraka 
pod krovom i zraka na tlu sta- 
klenika iznosi i 5%; 


2. ventilatori se mogu ugraditi u sti- 
jene na zabatu staklenika, jer onda 
najbolje uvlače zrak u staklenik. 
Kapacitet ventilatora treba  prora- 
čunati tako, da oni tokom 1 sata 
mogu barem 20 puta izmijeniti zrak 
u stakleniku. Kod proračuna treba 
izračunati kubaturu staklenika, po- 
množiti sa 20 i iz toga izračunati ko- 
ličinu zraka, koju ventilator mora 
ubaciti u jednoj minuti, odnosno jed- 
noj sekundi. Kod velikih staklenika 
treba redovito više ventilatora; 

3. kod staklenika, gdje se zabati u svr- 
hu zračenja mogu sasvim otvoriti, 
dovoljni su ventilatori u sredini sta- 
klenika u visini zabata. Oni moraju 
vući zrak u smjeru vjetra; 


4. ako se grade novi staklenici, koji se 
zrače isključivo pomoću ventilatora, 
mora se broj izmjena zraka u sta- 
kleniku tokom jednog sata povećati. 
Kad završi sezona loženja, ne treba 

ispustiti vodu iz uređaja. Odmah je 
*trebno pristupiti čišćenju i uređenju 

kotla (savjeti za lipanj). 


LIPANJ 


Sjetva: U lipnju se može sijati: Aspa- 
ragus, Begonia semperflorens, Calceo- 
laria, Cineraria, Freesia, Primula ob- 
conica, Primula chinensis, Primula ma- 
lacoides. Kod svake sjetve dalo je pr- 
skanje sandučića ili zdjela Dithanom, 
vrlo dobre rezultate. Na taj se način 
sprečava širenje gljivičnih bolesti, koje 
napadaju mlade biljčice. Vani se mogu 
sijati:  Bellis, Cheiranthus, Dianthus 
barbatus, Dianthus caryophyllus, Digi- 
talis purpurea, Hesperis  matronalis, 
Myosotis hybrida, Primula rosea, Pri- 
mula denticulata, Viola tricolor i t. d. 


Nematode (glistaci) —na listu mogu 
se lako utvrditi. List, za koji sumnjamo 
da je napadnut od nematoda, razreže- 
mo na male komadiće, stavimo ih u 
staklenu zdjelicu i dodamo nekoliko 
kapi mlake vode. Nematode napuste list 
i plivaju okolo u vodi, te se konačno 
sakupe na najdubljem mjestu. Ako sta- 
klenu zdjelicu stavimo na tamnu pod- 
logu i sa strane je osvijetlimo, mogu 
se nakon oko !/4 sata pomoću jakog 
povećala vidjeti nematode u gibanju. 


Amaryllis — u pravilu se u lipnju 
više ne prignojava. Ukoliko se ipak i 
nadalje dodatno gnoji, treba izbjega- 
vati gnojiva bogata dušikom. 


Antirrhinum — koji ćemo pospješi- 
vati, možemo sijati već prema vreme- 
nu, u kojem želimo da cvate, od lipnja 
do početka listopada. Kultura traje od 
sjetve do cvatnje 5 mjeseci. Sije se u 
sandučiće ili zdjele u stari kompost iz- 
miješan s nešto pijeska i treseta (listo- 
vače). Mlade biljke pikiraju se u lonce 
br. 7—8. Dok se ne zakorijene, treba ih 


držati pod staklom zasjenjene, kod ni- 
ske temperature. Kad se biljke dobro 
zakorijene, treba ih rasaditi na gredice 
u stakleniku na razmak 30 na 40 cm. 

Astre, cinije i drugo ljeino cvijeće, 
koje naročito po vlažnom vremenu na- 
padaju puževi, treba zaštititi pravodob- 
nim postavljanjem »Pužomora«. 


Begonia elatior -— koja se razmno- 
žava krajem lipnja, u toplom stakle- 
niku kod 20%C, sadi se polovicom srp- 
nja u lonce br. 9. Ostaje u istom sta- 
kleniku i može se prodavati krajem 
kolovoza. 


Begonia Gloire de Lorraine -— može 
se. razmnožavati vršnim reznicama do 
početka srpnja. Polovicom srpnja počne 
se saditi u lonce br. 8, početkom kolo- 
voza se prikraćuje, a polovicom kolo- 
voza presađuje se u lonce br. 11. Od 
početka studenog pa nadalje može se 
prodavati. Najbolja sorta je »Dunkle 
Marina«. Lorraine Begoniae mogu se 
kao i Kalanhoe pospješiti u cvatu. Ako 
se 20 dana tako zamračuju, da dobiva- 
ju samo 9 sati svijetla dnevno, počinju 
se razvijati cvjetovi. 

Begonia semperflorens — za prodaju 
u loncima može se u lipnju sijati kod 
temperature od 21"C. Kultura traje 5 
mjeseci. 

Bellis perennis —— može se sijati u 
lipnju u hladno klijalište, 2—3 g S] 
mena na 1 me. 

Bougainvillea — i to obična Bou- 
gainvillca  glabra  Sanderiana, kao i 
njeni laks ružičsesti i crveni hydraii, 
vrlo često u sobi odbacuju cvjetove, pa 
čak, ako su prije prodaje dobro otvrd- 
nule. Kao što se danas u modernom 
voćarstvu primjenjuju sredstva za pr- 
skanje voćaka, koja sprečavaju opada- 
nje plodova, tako je i u ovom slučaju 
s uspjehom primijenjen holandski hor- 
monski preparat za  zakorjenjivanje 
»Rhizopon B«,i to 19 miligrama na 1 li- 
tru vode. Vrlo finom prskalicom popr- 
skane  bougainvileje nisu  odbacivale 
cvjetove. Sve posude i prskalice, koje 
se za ovo prskanie upotrebe, treba na- 

kon prskanja dobro isprati čistori vo- 


dom. 

Calceolaria — sije se polovicom 1ip- 
nja u smjesu stare lisnjače, tresetnjače 
i pijeska i drži kod 18%C. Sjeme se ne 


pokriva zemljom, nego se zdjela ili 
sandučić pokriju staklom ili pločom iz 
plastičnog materijala. Klije nakon 10 
dana. Polovicom srpnja pikira se prvi 
put, a polovicom kolovoza drugi put. 


Calla (Zantedeschia aethiopica) zavr- 
šava tokom ovog mjeseca svoje doba 
cvatnje. Od lipnja može se dalje kulti- 
virati na otvorenom ili u hladnom kli- 
jalištu. Zasušivanjem požurujemo zavr- 
šetak njezina vegetacijskog perioda. Do 
početka srpnja listovi se potpuno sa- 
suše. Nakon toga se očiste i rasade na 
priređene gredice na razmak od 49 na 
40 cm. 


Campanula međium — sije se u lip- 
nju u hladno klijalište, 15 g na 1 m. 
U srpnju i kolovozu pikira se na raz- 
mak od 5 cm, u rujnu se rasađuje na 
razmak od 15—20 cm. Preko zime tre- 
ba je lagano pokriti. Cvate u lipnju ili 
srpnju iduće godine i daje oko 10 cvje- 
tova po jednoj biljci. 


Capsicum annuum — paprika — Bilij- 
kama treba ostaviti samo 6—8 glavnih 
izboja. Kad se počnu formirati plodovi, 
potrebno je više zračiti. 


Chrysanthemum indicum — u prvim 
danima lipnja režu se posljednje rez- 
nice. Kad se mlade biljke zakorijene, 
mogu se dognojavati 2 puta tjedno za- 
lijevanjem otopinom od 4 g kombinira- 
nog gnojiva na 1 litru vode. Otprilike 
4 tjedna nakon razmnožavanja mogu 
se mlade biljke saditi van. Tlo treba 
duboko razrahliti. Zatim se  pognoji 
polutrulim stajskim gnojem oko 15—30 
kg na 1 m?. Tome se doda 75 g kalijeve 
Soli i "5—109 g mineralnog kombinira- 
nog gnojiva. Treba paziti, da se gnojivo 
doda ravnomjerno i lagano ukopa. Za- 
korijenjene reznice, koje su duge oko 
12—18 cm, posade se i temeljito zaliju. 
Razmak sadnje zavisi od veličine bi- 
ljaka pojedinih sorta. Dekorativne sor- 
te s jednim izbojem sade se na raz- 
mak 18 na 20 cm, velikocvjetne sorte 
na 25 na 25 cm, dekorativne sorte s vi- 
še izboja isto 25 na 25 cm, jako rastuće 
i velikolisne sorte čak na razmak do 
40 na 40 cm. Osjetljive sorte treba odo- 
zgo zaštititi staklom. Kod sadnje treba 
paziti, da se sve krizanteme sade do- 
voljno duboko, jer onda ima manje iz- 
boja pri tlu i biljke stoje čvršće. Donji 

listovi moraju se ukloniti do visine dla- 
na. Zalijevati treba kod svih krizan- 
tema vrlo oprezno. Zemlja kod toga ne 
smije prskati na biljke, jer se inače vrlo 
brzo rašire nematode na listu. Kod za- 
lijevanja posađenih ili s loncem ukopa- 
nih krizantema najbolje je uzeti gume- 
nu cijev, koja ima grubu ružu i koju 
kod zalijevanja treba tako držati, da 
ruža bude okrenuta prema dolje i onda 
zalijevati između redova. Ako se kri- 
zanteme kole, treba ih prije postavlja- 
nja kolaca zaliti. Razmnožavanje sorta 
»Blanche Poitvine« i žute »Blanche 
Poitvine« u prvim danima lipnja, koje 
nakon 4 tjedna vršikamo, daje do 1. XI. 
male prodajne biljke s više cvjetova. 
Od »Blanche Poitvine« mogu se još 
razmnožavanjem u srpnju dobiti bilike 
s jednim izbojem, koji se ne prikraćuje, 
a cvate oko 1. XI. 

Razmnožavana u travnju i svibnju 
sorta »Rayonnant« uzgojena na 1 PUDp, 
vani kultivirana, cvate već u rujnu. 
Kod nadognojavanja treba paziti, da 
se ne doda previše dušika, ali se mogu 
dati obilne količine kalija. Najčešće se 
u praksi dešava, da se sitnocvjetne sor- 
te krizantema prerano prikraćuju. Me- 
đutim važnije je paziti na rok vršika- 
nja, nego na čas razmnožavanja. Naj- 
bolje je zalamati ujutro, kad su biljke 
čvršće i lakše se vršika. Lakše se za- 
lama, ako se izboji ne lome na stranu, 
nego prema stabljici biljke. 


Cheiranthus cheirii sije se u lipnju 
u hladno kKklijalište 2 gna1mži drži kod 
18"C. Jedamput se pikira, a onda se sa- 
di u lonce. Vani se ostavlja sve do pr- 
vih mrazova. Kad se dobro zakorijeni, 
gnoji se jedamput tjedno zalijevanjem 
rastopljenim kombiniranim gnojivom. 
Ujesen treba prenijeti u staklenik ili 
zagrijavano = klijalište. — Najpogodnija 
temperatura je 12—15%C. Potrebno ga je 
dobro zračiti i puno zalijevati. Počinje 
cvasti u siječnju. Kad se odreže glavni 
izboj, potjeraju postrani izboji, koji ta- 
kođer vrlo lijepo cvatu i mogu se re- 
zati nešto kasnije. 


Cineraria — često se prerano sije. 
Dovoljno je da se prvi put sije krajem 
lipnja u zdjele za sijanje ili sandučiće, 
koji se drže na temperaturi od 15—18?C. 
Ako se sije ranije, biljke su prevelike. 
Sjeme klije nakon 8 dana. 

Clivia se od 15. lipnja prestaje gno- 
jiti gnojivima bogatim dušikom i pre- 
lazi se na gnojiva, koja su siromašna 
dušikom. 


Convallaria majalis — đurđice treba 
od lipnja dalje motriti, da li se kod 
presjeka klica dobro vide pupovi. Ako 
se pupovi vide, treba, da bi se pomogao 
razvoj cvata, gnojiti s 5 g Fertisala na 
1 m? ili kojim drugim gnojivom siro- 
mašnim dušikom. Gnoj treba oprezno 
razasuti i nakon gnojenja dobro zaliti. 


Dahlia — Ako se u nasadu pojavi bo- 
lest mozaika, koja se kod jakog na- 
pada može pojaviti i u zbijenim nasa- 
dima, treba sve bolesne biljke odmah 
ukloniti i uništiti. Bolest tokom ljeta 
naoko sama manje ili više prolazi, ali 
se ujesen ponovo javlja. Nije moguće 
bolest direktno suzbijati. Sve mjere svo- 
de se na sprečavanje širenja te bolesti, 
a to se postizava temeljitim uništava- 
njem lisnih uši i uzimanjem reznica sa- 
mo s potpuno zdravih matičnih biljaka. 
Protiv mrlja na listu treba opetovano 
prskati ili prašiti Dithanom. 


Freesia — je biljka kratkog dana. 
Ako ne stoje na punom suncu, cvatu 
ranije. U pokusnoj kulturi Zavoda za 
vrtlarstvo u Fiunfhausenu fresije su od 
1. do 15. srpnja bile dan i noć zamra- 
čene, a od 16. do 31. srpnja zasjenjene 
samo od izravnog sunca. Primijećeno je, 
da su znatno ranije cvale. Zasjenjiva- 
nje se može pojednostaviti tako, da se 
na južnoj strani gredice s fresijama po- 
sije kukuruz na razmak od 30 em. On 
se sije zajedno s fresijama ili se tek 
početkom lipnja posadi-na željeno mje- 
sto. 


Gerbera Jamensonii — sije se u lip- 
nju kod temperature od 21%C. Tri tjed- 
na nakon sijanja pikira se prvi put, 
na razmak od 4 na 4 em. 8 tjedana na- 
kon pikiranja sadi se u lonce ili se po 
drugi put pikira. U svakom slučaju dr- 
ži se u stakleniku kod temperature od 
18"C, a u ožujku ili travnju iduće g0- 
dine sadi se kod 18"C na gredicu u sta- 
klenik. Može prezimiti i bez loženja, u 
klijalištu pokritom slamom. pH = 6,5 
— 7,5. 


Gladiolus — Kad su izboji dugi 25 
do 30 cm, treba gladiole dobro pognojiti, 


Računa se s oko 60—80 g dobrog kom- 
biniranog gnojiva na 1 m?. Gnojivo tre- 
ba ravnomjerno rasipati i ukopati. Bu- 
dući da nam je stalo, da baš u to vri- 
jeme biljke imaju dovoljno hrane, tre- 
ba nakon gnojenja, ako je suša, obilno 
zaliti. 2—3 dana nakon gnojenja i za- 
lijevanja treba razrahliti tlo. Ako se 
primijeni ovaj način uzgoja u času kad 
se biljka najintenzivnije razvija, for- 
miraju se lijepi i snažni cvjetovi. Osim 
toga dobro se razviju i lukovice, često 
S 2—38 oka. Za suzbijanje tripsa najbo- 
lje je upotrebiti E-preparate (Systox, 
Metasystox, E 605 i POX-preparate). 
Prskati treba tako, da sredstvo dopre 
i do pazuška lista, gdje se štetnik zadr- 
žava. 


Hydrangea hortensis — Presađivanje 
treba završiti do početka lipnja. Sorte, 
koje teško tjeraju, treba prirezivati do 
15. VI., dok se sorte, kojeslako tjeraju, 
mogu prikraćivati sve do 15. VIT. Hor- 
tenzije se mogu uzgajati i na taj na- 
čin, da se mlade biljke početkom lipnia 
rasade u klijalište na razmak od 20-—30 


cm. Zatim se oko 20. VII. sade u lonce 


br. 12—14, a od kolovoza se ne zalije- 
vaju više tako obilno. 


Kalancho& — mogu se od lipnja uz- 
gajati bez stakla. Ne smiju biti previše 
vlažne i jednostrano gnojene dušikom. 
Zamračivanjem možemo kod kalanhoa 
pospješiti cvatnju. Ako ih zamračuje- 
mo 20 do 30 dana poslije 16 sati, počev- 
ši od 5. srpnja nadalje, cvatnja počinje 
nakon 76 dana. Zamračivanje podražuje 
biljke na formiranje cvjetnih pupova. 
Zamračivati se može tek onda, kada su 
listovi dobro razvijeni. Sorta »Feuer- 
bliite« raste vrlo visoko, pa se prvi 
cvjetovi režu i prodaju kao rezano cvi- 
jeće, a tek u drugoj cvatnji dolaze u 
obzir za prodaju kao lončanice. Sorta 
»Leuchtstern compacta« prikladna je 
naročito za sadnju zdjela i košara. Re- 
znice, koje dobivamo  prikraćivanjem 
biljaka iz prvih razmnožavanja, može- 
mo po tri zajedno pikati u lonce br. 8, 
koje držimo u klijalištu, a kasnije pre- 
sadimo u lonce br. 11. Ako te reznice 
od 1. kolovoza nadalje držimo zamra- 
čene svaki dan od 17—18 sati, a počet- 
kom rujna unesemo ih u staklenik, mo- 
gu se u listopadu prodavati. 


Klinčići -— U lipnju treba spriječiti, 
da klinčiće ne napadne muha Hylemyia 
brunnescens. Na klinčićima, Dianthus 
barbatus-u, a često i na ostalim traj- 
nicama, izgubi lišće boju, vene i suši 
se. Baza listova je izjedena. Ako se 


odreže izboj, vidi se unutar  reznice 


progrižen hodnik, koji vodi sve do pod- 
zemnih dijelova petelike. U hodniku se 
redovito nađe 5—8 komada žućkastih 
ličinki. Šteta, koju nanosi taj štetnik, 
može biti znatna. Suzbijanje je rela- 
tivno jednostavno, ako se provodi pra- 
vodobno, t. j. u času kad ličinke počnu 
napadati list, što se lako može uočiti. 
Suzbija se prskanjem ili  prašenjem 
Lindanom, — Parathyonom, Systoxom. 
Zemlju treba dezinficirati. Treba  pa- 
ziti, da klinčići vani nisu pregusto sa- 
đeni, a nakon vađenja gredice duboko 
prekopati. Sve divlje sorte klinčića u 
blizini, treba sistematski uništavati. 


Levkoje (Matthiola) — za pospješiva- 
nje, koje se siju u lipnju, cvatu u li- 
stopadu. Ako se siju u srpnju, cvatu u 
studenom. Najbolje je sijati u klijali- 
šte. Posijano sjeme levkoja traži ljeti 
više vlage nego u proljeće, ali je ipak 
temeljno pravilo, da levkoje treba dr- 
žati više suho. Za postizavanje cvje- 
tova u jesenskom periodu pospiešiva- 
nja dovoljna je temperatura od 8'C. 
Posijano sjeme treba štititi od jakih 
sunčanih zraka. Kad se pokažu klice, 
treba držati biljke dosta hladno i što 
zračnije. Rasađuje se kad se razviju 
2-—8 lista. 


Poinsetlia — za rezanje mogu se po- 
lovinom lipnja pikati u lonce br. 6, u 
smjesu pijeska i treseta (listovače) i 
senkovati u toplo klijalište. Kod tem- 
perature ila od 24%C zakorijene se nai- 
kasnije za 20 dana. Polovicom srpnja 
presade se u lonce br. 9, a polovicom 
kolovoza u lonce br. 11—12. U rujnu 
se prenesu u staklenik i drže kod tem- 
perature od 18%C. Od konca listopada 
nadalje mogu se prodavati. — U jednoj 
su pokusnoj kulturi 7. VI. rezane rez- 
nice i u stakleniku su pikane, 22. VI 
sađene su u lonce br. 8—9, 15. VII. su 
većim dijelom posađene u konačne lon- 
ce br. 12—14. 


Primula chinensis — biljke koje će 
cvasti krajem prosinca, treba sada sijati 

i držati ih kod 15%. Najravnomjernije 
klije dvogodišnje sjeme. Klijanje zapo- 
činje nakon 12 dana. U srpnju se piki- 
raju, u kolovozu se sade u lonce br. 7, 
krajem rujna u lonce br. 10. Nakon 
prvog pikiranja prenesu se biljke u kli- 
jališta. 

Primula malacoides — sije se između 
1.—20. lipnja. Ona traži tokom čitave 
kulture puno vode. Visoku temperaturu 
u stakleniku ne podnosi. pH vrijednost 
6—7. 


Sjenjenje — Za sjenjenje staklenika 
i klijališta s uspjehom se primjenjuje 
smjesa od */s pšeničnog brašna i '/s za- 
štitne sunčane boje cinkovog zelenila 
(Zinkgrin), ili */s pšeničnog brašna i 
is ultramarin zaštitne. sunčane boje i 
1/4 cinkovog zelenila  (Zinkgriin). Te 
smjese rastvore se u vodi u omjeru 1:4 
i običnom voćnom prskalicom poprska- 
ju stakla pomoću velike sapnice (Dise). 
Za sjenjenje može se upotrebiti i kreda, 
i to najupješnije ako se izmiješa s 5/4 
vode i !'/a mlaćenice (stepke). 


Solanum capsicastrum — može se do 
kraja lipnja gnojiti dušikom bogatim 
gnojivima. Od idućeg mjeseca pa na- 
dalje treba prijeći na kalijeva i fosfor- 
na gnojiva. 


Syringa — jorgovan —za pospješiva- 
nje treba često zalijevati i pažljivo oko- 
pavati. Od početka lipnja treba prijeći 
od gnojiva bogatih dušikom na fosfor- 
na i kalijeva gnojiva. 


Trajnice — u lipnju se još uvijek 
mogu razmnožavati dijeljenjem, i to: 


Dicentra spectabilis, Doronium cauca- 
sicum, Iberis sempervirens, Yucca fila- 
mentosa. 


Tulipane i narcise — treba 15. i 19. 
lipnja još jedamput obilno  pognojiti 
s 3 £ dušikom siromašnog ili bezdušič- 
nog gnojiva na 1 litru vode. 


Yucca filamentosa — može se u lip- 
nju i srpnju razmnožavati vani pomoću 
rizoma. 


Tehnički zahvati 

kotla u is- 

Već je prije 
preporuča 


Postavljanje 
pravno stanje. — 
bilo spomenuto, da se 

za vrijeme sezone  loženja,  pribi- 
lježiti sve manjkavosti na uređaji- 
ma, tako da se na njih ne zaboravi, 
kad dođe vrijeme za popravke. Ako 
popravci ne iziskuju ispuštanje vode iz 
uređaja, preporuča se, da voda u njima 
ostane i preko ljeta. Svako ponovno 
punjenje donosi sa sobom i novo talo- 
ženje kamenca, a osim toga kod pu- 
njenja ulazi i zrak u cijevi i kotao, pa 
na taj način dolazi do razvijanja rđe. 
Kod kotla je naročito važno, da se 
ukloni i rđa, koja se uhvati sa strane 
vatre, na metalnim kotlovima. Kotlovi 
od lijevanog željeza nisu tako osjetljivi. 
Kotlove treba najprije temeljito oči- 
stiti. Šljaku i pepeo treba izvaditi od- 
mah čim se prestane ložiti. Zatim se 
kotao očisti od čađe i pepela, i to naj- 
bolje oštrom žičanom četkom izduženog 
oblika. Konačno treba kotao osvijetliti 
pomoću žarulje, da se ustanovi, na ko- 
jim se mjestima uhvatila sjajna čađ. 
koju treba spaliti ili ostrugati. Spaliti 
se može sjajna čađ i pomoću oštre va- 
tre od drva, samo plamenovi moraju 
biti dugi. U tom slučaju se katran i 
čađ mnogo lakše odvoje od kotla. 
U Njemačkoj danas nastoje naći 
neka nova sredstva, koja bi se doda- 
vala gorivu, da se spriječi stvaranje 
sjajne čađi, a da se laganije skida po- 
stojeća čađ. Kad su kotlovi očišćeni, 
treba isključiti dimnjake. Pogrešno je, 
što se u praksi često radi, da se zrač- 
nice i dimnjaci ne isključe, jer kroz ko- 
tao stalno cirkulira zrak, i to često vla- 
žan. Ispravno je sasvim isključiti stru- 
janje zraka i osim toga postaviti na 
roštilj posudu s prženim negašenim 
vapnom, koje veže vlagu. Čim se vapno 


raspadne, mora se promijeniti. Povr- 


šina za loženje željeznog cijevnog kotla 
može se osim toga još pomoću prska- 
lice premazati strojnim uljem. 


Izvana treba također skinuti rđu 
s kotla. Preporuča se, da se ispita i izo- 
lacija kotla i po potrebi je treba obno- 
viti.  Vanjsku stranu kotla, s koje je 
skinuta rđa, treba premazati bojom za 
zaštitu od rđe. Taj premaz treba zašti- 
titi dvostrukim namazom dobre alumi- 
nijske bronce. Aluminijska bronca, 
osim toga, sprečava i isijavanje pa dje- 
luje kao dodatna izolacija. 








»RASADNIK« 


PRIVREDNO PODUZEĆE, SPLIT — OSNOVANO 1924. GODINE 


UPRAVA I VRTLARIJA POLJIČKA CESTA BR. 4., TEL. 21-10 

RASADNIK POLJIČKA CESTA B. B. (KOD NOVOG GROBLJA), TEL 34-50 
PRODAVAONICA CVIJEĆA: ZADARSKA BR. 10. TEL. 21-26 

TELEGRAM — RASADNIK — SPLIT 





Proizvodimo: | 


alejno drveće, ukrasno grmlje, penjačice perene, 
razno rezano cvijeće. 


Posebni plantažni uzgoj: 
karanfila i lukovica. 


Veliki izbor 
dekorativnog bilja. 


Projektiramo, izvodimo i održavamo: 


| 
| 
| 
| 
sve vrste parkova i vrtova za javnu namjenu, 
aleje duž puteva, parkove u tvornicama, | 

: h s 

fiskulturnim terenima. 

| 

| 


S povjerenjem obratite se na nas i zatražite cjenik! 





PROJEKTNI BIRO ZA VRTNU I PEJZAŽNU ARHITEKTURU 


ZAGREB 
REMETINEČKA UL. BR. 15 
TELEFON BROJ 51-853 


IZRAĐUJE SVE VRSTE PROJEKATA ZA OBJEKTE VRTNE I PEJZAŽNE ARHITEKTURE 

KOMUNALNO PODUZEČE 


ZAGREB 


veliki izbor 
ukrasnog 
bilja vlastite 


proizvodnje 


projektirahje 
izvođenje 
parkova 
sportskih 
dječjih 
igrališta 
raznih vrlova 
drvoreda 
groblja i 


slično 


DUGOGODIŠNJA VRTLARSKA TRADICIJA 


INFORMACIJE: 


Uprava i »Cvjetni rasadnik« staklenici f&nčanica i dekorativnog 
bilja telefon: 51-782 i 51-853, »Markuševac«, rasadnik ukrasnog 
drveća i grmlja telefon 41-776, Prodavaonica cvijeća, Juri- 
ošićera 26, telefon 34-947. ; 

zelenilo za uređenje interijera i izloga 


prodaja raznovrsnog rezanog 
cvijeća, vijenaca. 


lončanica 


